Fineegai Fethumakee Rihunthakah Oiy Faruvaaehkan Engeytha. - Vaguthu\nފިނީގައި ފެތުމަކީ ރިހުންތަކަށް އޮތް ފަރުވާ އެއްކަން އެގޭތަ؟\nފިނިފެނުގައި ފެތުމަކީ ކުދި ކުދި ރިހުންތަކަކާއި އަދި ބޮޑު ރިހުންތަކަށްވެސް ފަރުވާއެއްކަމަށް ދިރާސާއަކުން ދައްކާފިއެވެ.\nބީ.އެމް.ޖޭ އިން ނެރެފޭފައި މިދިރާސާގައި ބުނެފައިވަނީ ފިނިފުނގައި ފެތުމަކީ ތަޑުކަޑުވާ ބޭސްތަކަށް އޮތް ދެވަނަ ފަރުވާ ކަމަށާއި ބޮޑަތި ތަދުތައްފަސޭހަކުރުމަށްވެސް ފިނި ފެނުގައި ފެތުމަކީ ކުރެވިދާނެ ކަމެއް ކަމަށެވެ.\nބީ.އެމް.ޖޭއިން ނެރުނު ރިޕޯޓްގައި މިގޮތަށް ފަތާގެން ތަދުކަޑުވާލި މީހެއްގެ ވާހަކަ ލިޔެފައިވެއެވެ. ރިޕޯޓްގައިވާގޮތުން 10 ހަފްތާ ވަންދެން ތަދުކަޑުވާ ބޭސް ނުތަވަ "ޕެއިން ކިލާ" ބޭނުންކުރި މީހަކު ތަދު ފަސޭހަނުވެ ގިނަ ދުވަސްވުމުން، މިގޮތަށް ފިނީގައި ފެތުމުން މަދު ދުވަސްކޮޅެއްގެ ތެރޭގައި ތަދު ރަނގަޅުވިއެވެ.\nއިތުރަށް ރިޕޯޓްގައިވަނީ ފިނީގައި މިގޮތަށް ފެތުމުން ނާރުތަކަށް ލުއިއެއްލިބި ލޭދައުރުވުމަށް އެހީތެރިވެދޭކަމަށެވެ. މީގެ ސަބަބުން ރިހުންތަކަށް ފަސޭހަތަކެއް ލިބޭކަމަށްވެސް ރިޕޯޓުގައިވެއެވެ.\nމޫދު ކަސްތަރު ދިވެހި ރާއްޖޭގައި އާއްމު ވެފައިވާއިރު، މިކަން ކުރުމަށް އެންމެ ރަނގަޅު ގަޑިއަކީ ފަތިހު ގަޑިއެވެ. އެއީ އެންމެ މޫދުގެ ލޮނުގަޑު އެންމެ ފިނިވާނެ ގަޑިއަކީ އެއީއެވެ.\nދުނިޔޭގެ އެންމެ އުސް އިމާރާތުގައި ނިއުޒިލޭންޑް ބޮޑު ވަޒީރުގެ ފޮޓޯ\nފެބުރުއަރީ 22, 2018 09:00\nމިއީ އާކަމެއްނޫން ދިވެހީން ނަކަށް މީގެ ކުރިންވެސް ތަންތަނަށް ތަދުވެ ބިނދި ފަތިހި ފިނީގައި މޫދައްގޮސް ވެލިމޮޑޭ. އަހަރެން ވެސް މީ ހަމަ އަންމުކޮން ފަތިހު ފިނީގައި ފަތާ ހަދާ މިޙެއް. ލޯވާ ބެކް ޕެއިން އަށް ފެނުނު އެންމެ ރަނގަޅު އެއް ފަރުވާ.


Olympic size ge swimming pool eh elhumah Male inn binn dheefi\n25 ނޮވެންބަރ 20193ކޮމެންޓް\nއޮލިމްޕިކް ސައިޒުގެ ސްވިމިން ޕޫލެއް އެޅުމަށް މާލެއިން ބިން ދީފި\nއޮލިމްޕިކް ސައިޒުގެ ސްވިމިން ޕޫލެއް މާލޭގައި އެޅުމަށް ބޭނުންވާ ބިން ސަރުކާރުން ހަމަޖައްސާފައިވާ ކަމަށް ރާއްޖޭގެ ސްވިމިން އެސޯސިއޭޝަނުން ބުނެފި އެވެ.\nއޮލިމްޕިކް ސައިޒުގެ ސްވިމިން ޕޫލް ކޮމްޕްލެކްސް މާލެ ސަރަހައްދުގައި ހަދަން ފެށުމަކީ ސަރުކާރުގެ 100 ދުވަހުގެ ވައުދުގެ ތެރޭގައި ހިމެނޭ ކަމެކެވެ. އެހެން ނަމަވެސް އެ މަސައްކަތުގެ އަމަލީ މަސައްކަތް ފެށިފައި ނުވާއިރު، އެ ކަމުގައި އެންމެ ފަހުން ލިބުނު މައުލޫމާތަކީ، ސްވިމިން ޕޫލް ޤާއިމުކުރާނެ ތަނެއް ކަނޑައެޅުމުގެ މަޝްވަރާތައް ކުރިއަށްދާ ކަމެވެ.\nސީއެންއެމްގެ "އިތުރު ކާފު" ޕްރޮގްރާމުގައި ވާހަކަ ދައްކަވަމުން ރާއްޖޭގެ ސްވިމިން އެސޯސިއޭޝަންގެ ނައިބު ރައީސް އިސްމާއިލް އަލީ ވިދާޅުވީ، މިހާ ހިސާބަށް އައި އިރު ސްވިމިން ޕޫލުގެ ވާހަކަ އޮތީ ކަރުދާހުގައި އެކަނި ކަމަށެވެ.\nއިސްމާއިލް ވިދާޅުވީ، އެހެން ޤައުމުތަކުގައި ވެސް ހުންނަ ފެންވަރުގެ އޮލިމްޕިކް ސައިޒުގެ ސްވިމިން ޕޫލެއް އެޅުމަށް މާލެއިން ބިން ހުސްކުރެވިފައިވާ ކަމަށެވެ. އަދި އެބިން ޔޫތް މިނިސްޓްރީ އާއި ހަވާލުކުރެވިފަިއިވާ އިރު އެބިން ތަރައްޤި ކުރުމުގެ މަސައްކަތް މިނިސްޓްރީ އާއި ސްވިމިން އެސޯސިއޭޝަން ގުޅިގެން ކުރިއަށް ގެންދާ ކަމަށް އިސްމާއިލް ވިދާޅުވި އެވެ.\n"އިރާދަކުރެއްވިއްޔާ އެތަނުގެ މަސައްކަތް ނިމިގެން ދާއިރު، އޮލިމްޕިކް ސައިޒުގެ ސްވިމިން ޕޫލަކާއި، ދުނިޔޭގެ އެހެން ޤައުމުތަކުގައި ވެސް ހުންނަ ފެންވަރުގެ ސުވިމިން ޕޫލެއް، އޭގެ އިތުރުން މުބާރާތް ކުރިއަށް ދާއިރު ވޯމްއަޕް އަދި ވޯމްޑައުން ޕޫލެއްގެ ގޮތުގައި 25 މީޓަރުގެ ހަތަރު ލޭންގެ ޕޫލެއް އޮންނާނެ،" އިސްމާއިލް ވިދާޅުވި އެވެ.\nމީގެ އިތުރުން ސްވިމިން ޕޫލް ތަރައްޤީކޮށް ނިމޭއިރު، ކުޅި ބަލަން މީހުން ތިބޭނޭ ރަނގަޅު ތަނަކާއި އެހެން ވަސީލަތްތައް ވެސް ހިމެނޭ ރަނގަޅު ޕޫލެއް އެޅިގެން ދާނެ ކަމަށް އިސްމާއިލް ވިދާޅުވި އެވެ. އަދި އެކަމަށް ބޭނުންވާ ކުރެހުންތައް ނިންމާ ޔޫތް މިނިސްޓްރީ އާއެކު މަޝްވަރާ ކުރެވި ފައިނަލް ކުރެވިފައިވާ ކަމަށް އިސްމާއިލް ވިދާޅުވި އެވެ. އަދި އެ މަސައްކަތުގައި މިހާރު ކުރިއަށް ދަނީ ފައިސާ ހޯދުމުގެ މަސައްކަތް ކަމަށް ވެސް ވިދާޅުވި އެވެ.\nޔޫތު މިނިސްޓްރީ ސްވިމިން ސްވިމިންގ އެސޯސިއޭޝަން\nއެންމެ ރަށެއްގައި ފަތަންދާ ދޮޅަހަކަށްމީހުން ރުއްސަން މިހުރިހާކަމެއް މިކުރަނީ. ކުރިން ބުނީ ޕޫލެއްނެތިގެނޭ މެޑަލް ނުލިބެނީ، ޕޫލެއް އެޅީމަވެސް އަންނަނީ ހުސްއަތާ، އައިސް ބުނަނީ ޕޫލު ތިލަވީމައޭ މެޑަލް ނުލިބެނީ. މިހާރު އަނެއްކާ ދެވަނަ ޕޫލު އަޅަންވީ.\nކީކުރަންތޯ އޮލިމްޕިކުސައިޒު ޕޫލެއް އަޅަނީ.. އޭރުން ތިތަން ބޭނުން ކުރެވޭނީ އޮލިމްޕިކު ފެތުންތެރީންނައް..މިތަނައް ބޭނުންވަނީ ކުޑަކުދީންނާއި އާއިލާ ގޮވައިގެން އެރިލާނެ ރީތި ރި ސޯޓު ސުޓައިލް ޕޫލްތަކެއް.\nބިން ހަ ވާލު ކުރެ ވިފަ އެކަމަކު ބިން އޮތްތަނެއް ނޭނގޭ


Aa aharaa dhimaakoh resort thakaai guest house thah full vejje\nއާ އަހަރާ ދިމާކޮށް ރިސޯޓްތަކާއި ގެސްޓް ހައުސްތައް ފުރިއްޖެ\nއާ އަހަރާ ދިމާކޮށް ރާއްޖޭގެ ގިނަ ރިސޯޓްތަކާއި ގެސްޓް ހައުސް އަދި ހޮޓާތައް ފުރިއްޖެ އެވެ.\nގެސްޓް ހައުސްތައް ގިނަ މާފުށިން ސްޓިންގްރޭ ގެސްޓް ހައުސްގެ މުހައްމަދު މުސްތަފާ ވިދާޅުވި ގޮތުގައި މިދިޔަ މަހު ގެސްޓް ހައުސްގެ ވިޔަފާރި ހީނަރުވީ ނަމަވެސް މިހާރު ގިނަ ގެސްޓް ހައުސްތައް ވަނީ ފުލްވެފަ އެވެ.\n"މިދިޔަ މަހު ކުރީ އަހަރުތަކާ ބަލާއިރު ދަށްކޮށް ދިޔައީ. ނަމަވެސް ނިއު އިޔާއާ ދިމާކޮށް މިހާރު ރާއްޖެއަށް އަންނަ ޓޫރިސްޓުންގެ އަދަދު ވަނީ އިތުރުވެފަ،" މުސްތަފާ ވިދާޅުވި އެވެ.\nއޭނަ ވިދާޅުވި ގޮތުގައި ގެސްޓުން މަދުވި އެއް ސަބަބަކީ ރަޝިއާގެ މާކެޓު ކޮންމެ ވެސް ވަރަކަށް ހީނަރުވުމެވެ.\n"ރަޝިއާއިން އައި މީހުން މާ ބޮޑަށް ދަށަށް ދިޔައީއެއް ނޫން. ކޮންމެވެސް ވަރަކަށް ދަށަށް ދިޔައީ. މީގެ އެއް ސަބަބަކީ ރަޝިއާ އާއި ޔޫކްރެއިންގެ މައްސަލައިގެ ސަބަބުން ޑޮލަރާ އަޅާ ބަލާއިރު އެމީހުންގެ ރުފިޔާގެ އަގު ދަށަށް ދިއުން،" އިބްރާހިމް ވިދާޅުވި އެވެ.\nމިދިޔަ މަހު ގެސްޓް ހައުސް ވިޔަފާރި ދަށްވި ނަމަވެސް މިހާރު މާފުށި ދަނީ ފުރެމުންނެވެ. މާފުށީގެ 35 ވަރަކަށް ގެސްޓް ހައުސްގައި 600 އެއްހާ ގެސްޓުން މިހާރުވެސް އެބަ ތިއްބެވެ. މީގެ އެއް ސަބަބަކީ އާ އަހަރު ފާހަރު ކުރުމަށް އެ ރަށަށް އަންނަ ބޭރުގެ މެހުމާނުންނަށް މަރުހަބާ ކިޔުމަށް މާފުށި ތައްޔާރުވަމުންދާލެއް ފުރިހަމަ ކަމެވެ.\nހުޅުމާލޭގައި ހިންގަމުން އަންނަ ފާން ބުޓިކް ގެސްޓް ހައުސްއިން ވާހަކަ ދެއްކެވި އޮފިޝަލަކު ވިދާޅުވީ މިދިޔަ މަހު ގެސްޓް ހައުސްގެ ވިޔަފާރި ހީނަރުވުމަށްފަހު، މިހާރު ރަނގަޅުވާން ފަށާފައިވާ ކަމަށެވެ.\n"ވަރަށް ބޮޑަށް ވިޔަފާރި ހީނަރުވި. އެކަމަކު މިހާރު އަންނަނީ ރަނގަޅުވަމުން،" އޮފިޝަލް ވިދާޅުވި އެވެ.\nގެސްޓް ހައުސްގެ އިތުރުން ގިނަ ރިސޯޓަތައް ވެސް ދަނީ ފުރެމުންނެވެ.\nމާލެއާ ކައިރި ރިސޯޓެއް ކަމަށްވާ ފިހާޅޮހި ރިސޯޓުގެ ޖެނެރަލް މެނޭޖަރު އާދަމް އިބްރާހިމް ވިދާޅުވީ ނިއު އިޔާއަށް އެ ރިސޯޓް ފުލްވެފައިވާ ކަމަށެވެ.\n"މި ރިސޯޓަށް ގިނައިން އަންނަނީ ޔޫރަޕުން އަންނަ ޓޫރިސްޓުން. ޔޫރަޕު ޓޫރިސްޓުންނާއެކު ވަރަށް ބޮޑަށް ވަނީ ފުލްވެފައި،" އާދަމް ވިދާޅުވި އެވެ.\nޓޫރިޒަމް މިނިސްޓްރީގެ ހިސާބުތައް ދައްކާ ގޮތުގައި ނޮވެމްބަރު މަހުގެ ނިޔަލަށް ރާއްޖެއަށް 1.1 މިލިއަން ޓޫރިސްޓުން އައިސްފައިވެ އެވެ.


Sara Ali Khan aai Kartik Aaryan's "Love Aaj Kal" Kihineh vaane?\nސާރާއި އާއި ކާރްތިކް\nސާރާ އަލީ ޚާން އާއި ކާރްތިކް އާރްޔަންގެ "ލަވް އާޖް ކަލް" ގެ ޓްރެއިލާ ހުކުރު ދުވަހު ވަނީ ރިލީޒް ކޮށްފަ އެވެ. އެއް ބަޔަކަށް މި ޓްރެއިލާ ވަރަށް ކަމުދިޔައިރު އަނެއް ބަޔަކަށް އެހާ ކަމަކު ނުދިޔަ އެވެ. ކަމުނުދިޔަ ގްރޫޕްގައި ހިމެނޭ ބައެއް މީހުން ބުނަނީ މި ޓްރެއިލާ ހީވަނީ ރަންބީރު ކަޕޫރާއި ދީޕިކާ ޕަދުކޯން ކުޅުނު "ތަމާޝާ" ހެންނެވެ. ފިލްމުގައި ވަރަށް ވައްތަރު ގޮތްތަކެއް އެބަހުރި ކަމަށެވެ. އިއްތިފާގުން "ތަމާޝާ" އަކީ ވެސް "ލަވް އާޖް ކަލް" ގެ ޑައިރެކްޓަރު އިމްތިޔާޒު އަލީގެ ފިލްމެކެވެ.\nޓްރެއިލާ އާ މާ ބޮޑަށް ގަޔާ ނުވިޔަސް ސާރާ އާއި ކާރްތިކްގެ ކެމިސްޓްރީއަށް އެންމެން ވެސް ވަނީ ތައުރީފު ކޮށްފަ އެވެ.\nހަމަ މި ނަމުގައި 2009 ގައި އިމްތިޔާޒު އަލީ ވަނީ ސައިފް އަލީ ޚާނާއި ދީޕިކާ ޕަދުކޯން ލީޑް ރޯލަށް ލައިގެން ފިލްމެއް އުފައްދާފަ އެވެ.\nމިފަހަރުގެ "ލަވް އާޖް ކަލް"ގެ ޕޯސްޓަރުން ހާމަވާ ގޮތުގައި ކުރީގެ ފިލްމަކީ 2009 ގައި ލޯބީގެ ކަންތައްތައް ހުރި ގޮތެވެ. އަދި މިފަހަރުގެ ފިލްމަކީ 2020 ގައި ލޯބީގެ ކަންތައްތައް އޮންނާނެ ގޮތެވެ.\nސައިފް އާއި ދީޕިކާގެ "ލަވް އާޖް ކަލް" އަކީ އެ ދުވަސްވަރު ވަރަށް ބޮޑު ކާމިޔާބެއް ހޯދި ފިލްމެކެވެ. އެހެންވެ ދަރިފުޅު ސާރާގެ ފިލްމުގެ ޓްރެއިލާ އާ ދެމެދު ސައިފް ދެކެނީ ކިހިނެއްތޯ ނޫސްވެރިއަކު ސުވާލުކުރުމުން އޭނާ ބުނީ ޓްރެއިލާ އޭނާއަށް ވަރަށް ކަމުދިޔަ ކަމަށެވެ. ނަމަވެސް ދީޕިކާ އާއެކު ކުޅުނު ފިލްމު ހަނދާން ކުރަމުން ސައިފް ބުނީ ބޮޑަށް ކަމުދަނީ އޭނާ ކުޅުނު "ލަވް އާޖް ކަލް"ގެ ޓްރެއިލާ ކަމަށެވެ.\nމި ފިލްމުގައި ސާރާ އާއި ކާރްތިކްގެ އިތުރުން ރަންދީޕް ހޫޑާ އާއި އަރުޝީ ޝަރުމާ ވެސް މުހިއްމު ރޯލުތަކެއް ކުޅެފައި ވެއެވެ. އަންނަ ފެބްރުއަރީ މަހު 14 ވަނަ ދުވަހު ރިލީޒްކުރާ މި ފިލްމު ޕްރޮޑިއުސްކުރަނީ ދިނޭޝް ވިޖަން އެވެ.


Lewandowski ge naseyhatheh Haaland ah | Mihaaru\nލެވޮންޑޮސްކީގެ ނަސޭހަތެއް ހާލަންޑަށް\n15 މެއި 2020 - 14:32 1 comment\nމިއުނިކް (މޭ 15) – އިތުރު ފިޔަވަޅެއް އެޅުމުގެ ކުރިން ޖަރުމަން ލީގުގައި ދިގު މުއްދަތެއްގައި މަޑުކުރުމަށް ބޮރޫޝިއާ ޑޯޓްމަންޑުގެ ފޯވާޑް އާލިން ހާލާންޑަށް، ބަޔާން މިއުނިކުގެ ފޯވާޑް ރޮބަޓް ލެވޮންޑޮސްކީ އިރުޝާދު ދީފި އެވެ.\nޔޫރަޕުގެ ބޮޑެތި ޓީމުތަކުން ހާލާންޑް ހޯދަން މަސައްކަތްކުރަނިކޮށް ޑޯޓްމަންޑުން އެކަން ކާމިޔާބުކޮށް އޭނާ ގެނައީ މި އަހަރުގެ ޖެނުއަރީ މަހު އެވެ. އޭނާ ވަނީ އެ ޓީމަށް 11 މެޗުން 12 ގޯލް ޖަހައިފަ އެވެ. މި ސީޒަނުގެ ފުރަތަމަ ބައިގައި އޮސްޓްރިއާގެ އާރްބީ ސަލްޒްބާގަށް އޭނާ 22 މެޗުން 28 ގޯލް ޖަހައިދިނެވެ.\nރިޕޯޓްތައް ބުނާ ގޮތުގައި އޭނާ ހޯދަން ޔޫރަޕުގެ ބޮޑެތި ކްލަބްތަކުން އަދިވެސް އަންނަނީ މަސައްކަތްކުރަމުންނެވެ. އޭގެ ތެރޭގައި ރެއާލް މެޑްރިޑް ހިމެނެ އެވެ. އެހެންވެ ފަހަރުގައި އެންމެ ސީޒަނަކަށް ފަހު ވެސް އޭނާ ކްލަބް ބަދަލުކުރުމުގެ ފުރުސަތު އެބައޮތެވެ. އެއާ އެކު ވާދަވެރި ކްލަބުގެ ފޯވާޑް ލެވޮންޑޮސްކީ މިވަނީ ހާލަންޑަށް ނަސޭހަތެއް ދީފަ އެވެ. ލެވޮންޑޮސްކީ ބުނި ގޮތުގައި ހާލާންޑަކީ ވަރަށް އުއްމީދީ ކުޅުންތެރިޔެއް ކަމަށާއި އެކަމަކު އޭނާ އަށް އަދި ވަގުތު އެބައޮތް ކަމަށެވެ.\n"އަހަރެން ބޭނުމެއް ނޫން އަހަރެންގެ މި ވާހަކަތަކުން އޭނާ އަށް އެއްވެސް ޕްރެޝަރެއް ދޭކަށް،" ލެވޮންޑޮސްކީ ބުންޏެވެ. "އޭނާ ބުރަކޮށް މަސައްކަތްކޮށްފިއްޔާ އޭނާ އަދި މިއަށް ވުރެ މޮޅު ކުޅުންތެރިޔަކަށް ވާނެ އަދި އެންމެ މައްޗަށް ދާނެ. އެހެންވެ އޭނާ އަށް ރަނގަޅު ވެދާނެ، އިތުރު ފިޔަވަޅެއް އެޅުމުގެ ކުރިން ޖަރުމަން ލީގުގައި ދިގު މުއްދަތެއްގައި މަޑުކުރިއްޔާ."\nލެވޮންޑޮސްކީ އަކީ ވެސް ޑޯޓްމަންޑުގައި ވިދާލި ކުޅުންތެރިޔެކެވެ. އެ ޓީމަށް 2010-2014 އަށް 187 މެޗުން 103 ގޯލް ޖަހައިދިނުމަށް ފަހު ބަޔާން މިއުނިކަށް ބަދަލުވީ އެވެ. އެ ޓީމަށް 275 މެޗުން 230 ގޯލް ވަނީ ޖަހައިދީފަ އެވެ. އޭނާ އަށް ވެސް ރެއާލް މެޑްރިޑާއި އެނޫން ވެސް ބޮޑެތި ކްލަބްތަކުގެ އޮފާތައް އަބަދުވެސް ލިބެ އެވެ.


Raees Nasheed EID faahagakurevvee Lanka'gai dhiriulhey...\nރައީސް ނަޝީދު އީދު ފާހަގަކުރެއްވީ ލަންކާގައި ދިރިއުޅޭ ދިވެހިންނާއެކު!\nއެމަނިކުފާނުގެ އަރިހުގައި އަނބިލަނބަލުން ލައިލާ ހަރަކާތްތަކުގައި ބައިވެރިވެވަޑައިގެންނެވި\nކ. މާލެ | 13 އޯގަސްޓް 2019 | އަންގާރަ 17:56 | 7,878\nރައްޔިތުންގެ މަޖިލީސްގެ ރައީސް، ކުރީގެ ރައީސް މުހައްމަދު ނަޝީދު - ޝުއައިބް މުހައްމަދު އިގްބާލް\nލަންކާގައި ދިރިއުޅޭ ދިވެހިން އީދު ފާހަގަކުރުމަށް ކުރިއަށްގެންދިޔަ ހަރަކާތްތަކުގައި ރައްޔިތުންގެ މަޖިލީސްގެ ރައީސް، ރައީސް މުހައްމަދު ނަޝީދު އާއި އަނބިކަނބަލުން ލައިލާ އަލީ ބައިވެރިވެވަޑައިގެންފި އެވެ.\nލަންކާގައި ދިރިއުޅޭ ދިވެހިން އީދު ފާހަގަކުރުމުގެ ހަރަކާތްތައް ކުރިއަށްގެންދިޔައީ ސޯސަންވިލާގަ އެވެ. ހަރަކާތްތައް ކުރިއަށްގެންގޮސްފަިއވަނީ ލަންކާގައި ހުންނަ ދިވެހި އެމްބަސީން އިސްނަގައިގެންނެވެ.\nއީދު ފާހަގަކުރުމުގެ ހަރަކާތްތަކުގައި ބައިވެރިވެރިވެވަޑައިގަތުމަށް ރައީސް ނަޝީދާއި، އިނބިކަނބަލުން ލަންކާއަށް ވަޑައިގެންނެވުމުން ވަނީ އެ ދެކަނބަލުންނަށް ހޫނު މަރުހަބާއެއް ދަންނަވާފަ އެވެ. އެމަނިކުފާނު ވަނީ މި ހަރަކާތްތަކުގެ ތެރެއިން ލަންކާގައި ދިރިއުޅޭ ގިނަ ދުވެހިންނާވެސް ބައްދަލުކުރައްވާފަ އެވެ.\nލަންކާގައި ދިރިއުޅޭ ރައްޔިތުން ބުނިގޮތުގައި އީދުގެ ހަރަކާތުގައި ރައީސް ނަޝީދު ބައިވެރިވެޑައިގެންނެވުމަކީ އެތަނުގައި ދިރިއުޅޭ ދިވެހިންނަށް ލިބުނު ވަރަށް ބޮޑު އުފަލެއް ކަމަށެވެ. އަދި ދިރިއުޅުމުގެ ހާލަތު ބައްލަވާ، ދިމާވާ ދަތިތަކަކީ ކޮބައިކަމާއި، ހައްލު ހޯއްދަވައިދެއްވާނެކަމުގެ ޔަގީންކަން އެމަނިކުފާނު ދެއްވިކަމަށް އެ ރައްޔިތުން ބުންޏެވެ.\nބޭރުގެ ގައުމުތަކުގައި އީދު ކުލަގަދަކޮށް ފާހަގަކުރަމުންދާއިރު ރާއްޖޭގެ އެކި ކަންކޮޅުތަކުގައިވެސް ކުލަ ގަދަކޮށް އީދު ދަނީ ފާހަގަކުރަމުންނެވެ.


Kafihihuras Accidentuge caru drivaruge license hifa hattaifi\n20th September 2019 | Last update: 23:31\nކަފިހިހުރަސް އެކްސިޑެންޓުގެ ކާރު ޑްރައިވަރުގެ ލައިސަންސް ހިފަހައްޓައިފި\nސިނަމާލެ ބުރިޖު މަތީ ކަފިހިހުރަހެއް- ފޮޓޯ: މުހައްމަދު އަފްރާހް | އަވަސް\nސެނަހިޔާ ކައިރީގައި އިންނަށް ކަފިހިހުރަސް މަތިން ހިގާފައިދިޔަ ދެ އަންހެނެއްގެއި ދުއްވާފައި އައި ކާރަކުން ޖެހި ހިގި އެކްސިޑެންޓުގައި ކާރު ދުއްވަން ހުރި ޑްރައިވަރުގެ ލައިސަންސް ދެ އަހަރަށް ޓްރާންސްޕޯޓް މިނިސްޓްރީން ހިފަހައްޓައިފި އެވެ.\nޓްރާންސްޕޯޓް މިނިސްޓްރީން މިއަދުގެ ވަގުތެއްގައި ކުރި ޓުވީޓެއްގައި ބުނީ، އެ ފަރާތަށް ދޫކޮށްފައިވާ ޓެކްސީ ކުރުމުގެ ހުއްދަވެސް ހިފަހައްޓާފައިވާ ކަމަށެވެ.\nސެނަހިޔާ ކައިރީގައި ހިގި އެ އެކްސިޑެންޓުގައި، ވަނީ ދެމީހަކަށް އަނިޔާ ވެފަ އެވެ. އޭގެ ތެރެއިން އެކަކުގެ ހާލު ސީރިއަސް ކަމަށް އޭޑިކޭ އިން ވަނީ ބުނެފަ އެވެ. ހާލު ސީރިޔަސް ވެފައިވަނީ، އެ މީހާ ވެއްޓި ސްޕީޑް ބްރޭކަރުގައިޖެހި ބޯޖެހި ބޮލަށް ވަރަށް ބޮޑަށް އަނިޔާވެ ސިކުނޑިއަށް ލޭ އެޅިފައިވުމުން ނެވެ.\nމިއެކްސިޑެންޓާ ގުޅިގެން ފުލުހުންވަނީ ކާރު ދުއްވަން ހުރި ޑްރައިވަރާ އަދި ކާރުގެ މައުލޫމާތު އެގޭ މީހަކު ހުރިނަމަ ފުލުހަށް މައުލޫމާތު ދިނުމަށް އެދިފަ އެވެ. މިއަދުގެ ވަގުތެއްގައި ކާރު ދުއްވަން އިންކަމަށް ބުނާ ޓެކްސީ ޑްރައިވަރުގެ ޕޮޓޯ ވަނީ ސޯޝަލް މީޑިއާގައި އާއްމުވެފަ އެވެ.\nމިކަމާ ގުޅިގެން ފުލުހުންގެ ބަހެއް ހޯދާލުމަށް އަވަސް އިން ޕޮލިސް މީޑިއާ އޮފިސަރަށް ގުޅުމުން ފޯނު ނުނަގާތީ އިތުރު މައުލޫމާތެއް ލިބޭގޮތް ވަނީ ނުވެފަ އެވެ.\nއޭޑިކޭ ހޮސްޕިޓަލް މޯލްޑިވްސް ޕޮލިސް ސާވިސް އެކްސިޑެންޓް + ޓްރާންސްޕޯޓް އޮތޯރިޓީ ޓެކްސީގެ ހިދުމަތް\nބެލްކަނި ދަށުވި މީހުންގެ މިހާރު ފަރުވާދެނީ އެކަކަށް


Thoofaan Dorian Ge Baaru Gadha Kan Javvun Balailumun Haama Vey - NASA - Vaguthu\nތޫފާން ޑޯރިއަންގެ ބާރުގަދަކަން ޖައްވުން ބަލައިލުމުން ހާމަވޭ - ނާސާ\nތޫފާން ޑޯރިއަން ޖައްވުން ފެންނަ ގޮތް. ނާސާގެ އެސްޓްރޮނޯޓެއް ނަގާފައި\nމިހާރު އެމެރިކާ އާއި ދިމާލަށް މިސްރާބު ޖަހާފައިވާ ތުފާން ޑޯރިއަންގެ ބާރުގަދަކަން އިހްސާސް ކުރެވޭނީ ތުފާން އަރާ ތަނުގައި ދިރިއުޅޭ މީހުންނަށް އެކަނި ނޫން ކަމަށާއި، މި ތޫފާނުގެ ބާރުގަދަކަން ޖައްވުން ތޫފާނުގެ ތެރެއަށް ބަލައިލުމުން ހާމަވާކަމަށް އެމެރިކާގެ ޖައްވީ އިދާރާ ނާސާ އިން ހާމަކޮށްފިއެވެ.\nއިންޓަނޭޝަނަލް ސްޕޭސް ސްޓޭޝަންގައި މިވަގުތު ހުރި އެމެރިކާގެ އެސްޓްރޮނޯޓެއް އެ ފޮޓޯ ނެގުމަށް ފަހު ތޫފާނުގެ ބިރުވެރިކަން އިހްސާސް ކުރެވޭ ކަމަށް ބުނެފައި ވާއިރު، ބަހާމާސް ސުންނާފަތި ކޮށްލުމަށް ފަހު ކުރިއަށް އޮތް ގަޑިއިރުތަކު ތެރޭ މި ތޫފާން އެމެރިކާ އަށް އަރާނެއެވެ.\nގަޑިއަކު 220 މޭލު ބާރުމިނުގައި ޑޯރިއަން ބަހާމާސް އަށް އަރައި އެތައް ބައެއްގެ ގެދޮރު ނެތިކޮށްލާފައި ވާއިރު، އޭރު މި ތޫފާން ވަނީ އެންމެ ނުރައްކާތެރި ސްޓޭޖް ކަމުގައިވާ ސްޓޭޖް 5ގައި ރެކޯޑް ކުރެވިފައެވެ. އެ ގައުމުގެ7މީހަކު މިހައިތަނަށް މަރުވެފައި ވާއިރު 13000ށް ވުރެ ގިނަ މީހުންގެ ގެދޮރު ވަނީ ހަލާކުވެފައެވެ. އެ ގައުމުގައި މުވާސަލާތީ ހިދުމަތްތަކަށް ބުރޫ އަރާފައިވާކަމުން ލިބުނު ގެއްލުން އެއްކޮށް ދެނެގަނެވޭގޮތް ވަނީ އަދި ނުވެފައެވެ.\nޑޯރިއަން އެމެރިކާގެ ފްލޮރިޑާ އާއި ކައިރިވަމުންދާއިރު، މިހާރުވެސް އެ ހިސާބަށް ބޯކޮށް ވާރޭވެހި ވައިގަދަވާން ވަނީ ފަށާފައެވެ. ނަމަވެސް، ސްޓޭޖް 5ން މި ތޫފާން މިހާރު ވަނީ ސްޓޭޖް 2ށް ވެއްޓިފައިކަން ފާހަގަކޮށްލެވެއެވެ. މޫސުމީ އިދާރާތަކުން މައުލޫމާތު ދޭ ގޮތުގައި މި ތުފާނުގެ ބާރު ދައްވި ނަމަވެސް، ތޫފާން ވަނީ ސައިޒުގެ ގޮތުން 50 މޭލަށް ބޮޑުވެފައެވެ. އެހެންކަމުން މީހުންގެ ފުރާނަ އަށް ނުރައްކާ ވާނެއެވެ. މިހާރުވެސް ފްލޮރިޑާގެ7ސަރަހަތްދަކުން މީހުން ހުސްކުރަން މަޖްބޫރު ކޮށްފައި ވާއިރު، ކަމާބެހޭ ފަރާތްތަކުން އަންނަނީ އެމީހުންނަށް ކޭމްޕްތައް ތައްޔާރުކޮށް ކާނާ އާއި ބޯފެން ދެމުންނެވެ.\nއެ ގައުމުގެ ކެރޮލީނާ އަށްވެސް މި ތޫފާން އަރާނެކަމަށް ބެލެވޭ އިރު، މީހުން އަންނަނީ ފުރާނަ ސަލާމަތް ކުރުމަށްޓަކައި ކުރެވެން އޮތް ހުރިހާ ކަމެއް ކުރަމުންނެވެ.\nސެޕްޓެމްބަރު 4, 2019 23:00\nކޮބާ ޓްރަމްޕް ބުނި ނިއުކުލިއަރ ހަތިޔާރު؟ ޢއޭގެ ބޭނުމެއް ނެތްދޯ؟ ކާފަރުންނަށް އެއްޗެއް ނުވިސްނޭތަ އަދިވެސް.\nސެޕްޓެމްބަރު 5, 2019 11:26\nނިއުކްލިއާ ހަތިޔާރު އޮތީ ކިމް އަތުގަ ކަމަށް ވަނީ.. އޭތި ހޯދަން ކިމް އަށް ލޯބީގެ ސިޓީ ލިޔުމުގެ މަގުމަތީގަ...


ގަސްގަހާގެހީގެ ފަސްބައިކުޅަ ދެ ބައި ނުރައްކަލުގައި\nދުނިޔޭގެ ގަސްގަހާގެހީގެ ފަސްބައިކުޅަ ދެ ބައި މިހާރު އޮތީ ނެތިގެން ހިނގައިދާނެ ފަދަ ހާލަތެއްގައި ކަމަށް ބުނެ ސައިންސްވެރިންތަކެއް އިންޒާރު ދީފި އެވެ.\nމޫސުމީ ބަދަލުތަކާ މެދު ވިސްނަނީ ފަގީރު ގައުމުތަކުން\nދުނިޔެ އަށް މި ވަގުތު ކުރިމަތިވެފައިވާ އެންމެ ބޮޑު އެއް މައްސަލަ ކަމަށްވާ ކްލައިމެޓް ޗޭންޖް ނުވަތަ މޫސުމަށް އަންނަ ބަދަލުތަކާ ގުޅޭ ގޮތުން ގައުމުތަކުގެ މެދުގައި އަދިވެސް ހުރީ މަސްހުނި ހިޔާލުތަކެއް ކަމަށާއި މި މައްސަލާގައި އެންމެންނަށް އެއްގަލަކަށް ނޭރޭ ކަމަށް ހިޔާލު ހޯދުމުގެ ވޯޓަކުން ދައްކައިފި އެވެ.\nދިރާސާގައި ފާހަގަކޮށްފައިވާ ގޮތުގައި މިހާރު ވެސް ދުނިޔޭގެ ކުޅިތަކުގެ ފަސްބައިކުޅަ އެއްބައި ވަނީ ހަލާކުވެގެން ގޮސްފައި.\nޕޯލާ ބެއާތައް މޫސުމީ ބަދަލުގެ ޝިކާރައަކަށް\nމޫސުމަށް އަންނަ ބަދަލުތަކާ އެކު ދުނިޔެ ހޫނުވެ، އުތުރާއި ދެކުނު ތަނޑީގެ ގަނޑުފެންތައް ވަރަށް ބާރު ސްޕީޑްފައި ވިރެމުންދާތީ މީގެ ނޭދެވޭ އަސަރު މިހާރު އެންމެ ބޮޑަށް ކުރަމުން ދަނީ ގަނޑުފެންތަކަށް ދިރިއުޅުން ބަރޯސާވެފައިވާ ޕޯލާ ބެއާތަކަށް ކަމަށް ދިރާސާއެއްގައި ބުނެފި އެވެ.\nކަނޑުތަކުގެ އޮކްސިޖަން ލެވެލް ދަށްވެ، ނުރައްކަލަށް\nމޫސުމަށް އަންނަ ނޭދެވޭ ބަދަލުތަކާ ގުޅިގެން، ކަނޑުފަޅުތަކުގެ އޮކްސިޖަން ލެވެލް ދަށްވެ، ކަނޑުގެ ދިރުންތަކަށް އަސަރުކުރަމުންދާ ކަމަށް ރިޕޯޓެއްގައި ބުނެފި އެވެ.\nމޫސުމަށް އަންނަ ބަދަލުތަކުން ދޮންކެޔޮ ހުސްވެދާނެ\nމޫސުމަށް އަންނަ ނޭދެވޭ ބަދަލުތަކާ ދެކޮޅަށް ހަރުދަނާ މަސައްކަތްތަކެއްނުކޮށްފި ނަމަ މުޅި ދުނިޔެއިން ދޮންކެޔޮ ހުސްވެދާނެ ކަމުގެ ބިރު އެބަ އޮތް ކަމަށް އާ ދިރާސާއެއްގައި ބުނެފި އެވެ.\nސިނގިރެޓް ފިލްޓަރު؛ ގަސްގަހާގެއްސަށް ވެސް ނުރައްކާ\nދިރާސާތަކުން ދައްކާ ގޮތުގައި މޫދާއި ކަނޑަށް އެންމެ ގިނައިން އުކާލާ ކުނީގެ 10 ބާވަތުގެ ތެރޭގައި ސިނގިރެޓް ފިލްޓަރު ހިމެނެ އެވެ. އެގޮތުން އަހަރެއްގެ ތެރޭގައި މުޅި ދުނިޔޭގައި 4.5 ޓްރިލިއަން ފިލްޓަރު އުކައިލަ އެވެ. އަދި މީގެ ސަބަބުން މޫދާއި ކަނޑުގެ ދިރުންތަކަށް ލިބޭ ގެއްލުން ވެސް ބޮޑެވެ.\nއާޓިފިޝަލް އަލިތަކުން ވެސް ގެއްލުން\nގައުމުތަކަށް އަންނަ ތަރައްގީއާ އެކު އެންމެ ބޮޑަށް ފެންނާނެ އެއް ބަދަލަކީ ސިޓީތަކަށް އަންނަ ޒަމާނީ ކުލަތަކެވެ. ވަކިން ހާއްސަކޮށް ސިޓީތައް ރޭގަނޑު ދިއްލައި އަޅާލުމުން އެ ފެންނަ ކުލަކުލައިގެ އަލިތަކާ އެކު، އުފާވެރިކަން ގެނުވިޔަސް މިއީ އެހާ ރައްކާތެރި ކަމެއް ނޫނެވެ.


Alige massalaigai dhashu court ge ninmun isthiunaafu kurumun balaigenfi\nއަލީގެ މައްސަލާގައި ދަށު ކޯޓުގެ ނިންމުން އިސްތިއުނާފު ކުރުމުން ބަލައިގެންފި\nކުރީގެ ޓޫރިޒަމް މިނިސްޓަރު އަލީ ވަހީދު -- އަވަސް ފޮޓޯ\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް ދައުލަތުން އުފުލާފައިވާ ދައުވާތަކާ ގުޅިގެން ކްރިމިނަލް ކޯޓުން އަމަލުކުރަމުންދާ ގޮތާއި މެދު ޕްރޮސެކިއުޓާ ޖެނެރަލްގެ އޮފީހުން ހިތްހަމަނުޖެހޭތީ ހައިކޯޓުގައި އިސްތިއުނާފު ކުރި މައްސަލަ އެ ކޯޓުން ބަލައިގެންފި އެވެ.\nއަލީ ވަހީދުގެ މައްޗަށް ދައުލަތުން އުފުލާފައިވާ ޖިންސީ ގޯނާގެ ދައުވާތަކުގެ އަޑުއެހުމެއް ކްރިމިނަލް ކޯޓުގައި ވަނީ ބާއްވާފަ އެވެ.\nޕީޖީ އޮފީހުން ބުނީ އަލީ ވަހީދު ޝަރީއަތަށް ހާޒިރުވީ ކޮން ތަނެއްގައި ހުރެގެން ކަން ނޭނގޭ ކަމަށާއި އޭނާ ހުރީ ރާއްޖޭގެ އިހްތިސޯސުން ބޭރުގައި ކަމުން، އެކަމާ ދެކޮޅު ހަދައި އެކަން ހިނގާފައިވާ ގޮތާއި މެދު ޝަރީއަތުގައި ސުވާލުކުރި ކަމަށެވެ.\nޖަވާބުގައި މައްސަލަ ބައްލަވާ ގާޒީ ހަސަން ސައީދު ވިދާޅުވެފައި ވަނީ އެކަމަށް މިހާރު ކޯޓުން ގޮތެއް ކަނޑައަޅާފައިވާ ކަމަށާއި އެކަމާ ގުޅިގެން ބަހުސް ނުކުރެވޭނެ ކަމަށެވެ. ޝަރީއަތުން ނިންމާ އެފަދަ ނިންމުންތައް ދެފަރާތާ ލިޔުމުން ހިއްސާކުރަން ޖެހޭނެ ކަމަށާއި ނަމަވެސް އެކަން ދައުލަތާ ހިއްސާ ކޮށްފައި ނުވާ ކަމަށް ޕީޖީ އޮފީހުން ބުންޏެވެ.\nގާޒީ ހަސަން ސައީދާ ހަވާލާދީ ޕީޖީ އޮފީހުން ބުނެފައިވަނީ ކްރިމިނަލް ކޯޓުގެ ނިންމުން ނިންމީ އިސް ގާޒީ އަހްމަދު ޝަކީލުގެ ލަފަޔާއެކުގައި ކަމަށް ޝަރީއަތުގައި ގާޒީ ވިދާޅުވި ކަމަށެވެ. ނަމަވެސް ވަކި ގޮތަކަށް އޮތް ކަމެއްގައި އަދި ވަކި ގޮތަކަށް ސުޕްރީމް ކޯޓުން ނިންމާފައި އޮތް ކަމެއްގައި އިސް ގާޒީގެ ލަފަޔަކީ ދެވޭނެ ލަފަޔެއް ކަމަށް ނުފެންނާތީ އެލަފާފުޅު ހިއްސާކޮށްދިނުމަށް އެދުނު ކަމަށްވެސް ބުނެފައިވެ އެވެ. ނަމަވެސް އެ ލިޔުން އަދިވެސް ހިއްސާކޮށްފައި ނުވާ ކަމަށް ޕީޖީ އޮފީހުން ބުނެ އެވެ.\nއަލީ ވަހީދުގެ މައްސަލައާއި ގުޅިގެން މިދިޔަ ފެބްރުއަރީ ނުވަވަނަ ދުވަހު ދެ ފަރާތުން ހުށަހަޅާ ކަންކަން ހުށަހެޅުމަށް 10 ދުވަސް ކޯޓުން ދިނެވެ. އެ މުއްދަތުގެ ތެރޭގައި ދައުލަތުން ހުށަހެޅުންތަކެއް ހުށަހެޅި ކަމަށާއި ނަމަވެސް އަޑުއެހުމާއި ހަމައަށް އަލީ ވަހީދުގެ ފަރާތުން އެއްވެސް ކަމެއް ހުށަހަޅާފައި ނުވާ ކަމަށް ވެސް ޕީޖީ އޮފީހުން ބުންޏެވެ. އެމުއްދަތު ފާއިތުވިތާ ތިން މަސް ފަހުން މިމަހުގެ 10 ވަނަ ދުވަހު އަލީގެ ފަރާތުން ހުށަހެޅުންތަކެއް ހުށަހެޅި ކަމަށް އޭނާގެ ވަކީލުން ވިދާޅުވެފައިވާ ކަމަށް ވެސް ބުންޏެވެ. ނަމަވެސް އަލީގެ ފަރާތުން ހުށަހެޅި ހުށަހެޅުންތައް ލިބިފައި ނުވާ ކަމަށް ގާޒީ ވަނީ ވިދާޅުވެފަ އެވެ.\nޕީޖީ އޮފީހުން ބުނީ އަލީ ވަހީދުގެ މައްސަލައިގައި ގާޒީ ނިންމާފައިވާ ނިންމުންތައް އެ އޮފީހާ ހިއްސާކުރުމަށް އެދުނު ނަމަވެސް އެކަންކަން ހިއްސާކޮށްފައި ނުވާ ކަމަށެވެ. މީގެތެރޭގައި ބޭރަށް ދާން ހުއްދައަށް އެދުނު މެޑިކަލް ޑޮކިއުމެންޓްތަކާއި ވީޑިއޯ ކޮންފަރެންސް މެދުވެރިކޮށް ޝަރީއަތް ބާއްވައިދިނުމަށް އެދި ހުށަހެޅި މެޑިކަލް ޑޮކިއުމެންޓްތައް ހިމެނެ އެވެ.\nކޮވިޑް-19ގެ ބަލިމަޑުކަމާއި ގުޅިގެން ވީޑިއޯ ކޮންފަރެންސް މެދުވެރިކޮށް ޝަރީއަތް ބޭއްވޭނެ 12 ގޮތެއް ކަނޑައަޅާފައިވީ ނަމަވެސް އަލީގެ މައްސަލަ އެތަނުން އެއްވެސް ހާލަތަކަށް ފެތޭ ކަމަކަށް ޕީޖީ އޮފީހުން ނުދެކެ އެވެ.\nއެހެންކަމުން އަލީގެ ޝަރީއަތަކީ ވީޑިއޯ ކޮންފަރެންސްކޮށް ހިންގޭނެ ޝަރީއަތެއް ނޫން ކަމަށް ދައުލަތުން ދެކޭތީ އެ ނިންމުން ހައިކޯޓުގައި އިސްތިއުނާފް ކުރީއެވެ. އިސްތިއުނާފުގެ އެ މައްސަލަ ބަލައިގެންފައިވާކަން ހައިކޯޓުން މިއަދު ވަނީ ޔަގީންކޮށްދީފައެވެ.\nހުސައިން ޝަމީމް ކްރިމިނަލް ކޯޓް ހައިކޯޓް + ޖޭއެސްސީ އަލީ ވަހީދު\nހަސަނުގެ މައްސަލަ ނުބަލާތީ ފާޑުވިދާޅުވެއްޖެ


Priyanka Ge Sababun Film Thakun Furusathu Nulibey Kamah Meera Bunefi - Vaguthu\nޕްރިޔަންކާ ޗޯޕްރާ ޖޯނަސްއާއި ދެބެއިންގެ ދެދަރި ބަތަލާ މީރާ ޗޯޕްރާއަށް ފިލުމުތަކުން ފުރުސަތު ނުލިބެނީ ޕްރިޔަންކާގެ ސަބަބުން ކަމަށް އޭނާ ބުނެފިއެވެ. މީރާއަކީ ތަމަޅަ، ޓެލެގޫ އަދި ހިންދީ ފިލުމުތަކުގައި ވެސް މަސައްކަތް ކޮށްފައިވާ ފަންނާނެކެވެ.\nބޮލީވުޑުގައި މަސައްކަތް ކުރަން ފެށި ފުރަތަމަ ދުވަސްވަރު ޕްރިޔަންކާ ކޮއްކޮ ވެސް އިންޑަސްޓްރީއާއި ގުޅުނު ކަމަށް އަޑުތައް އަރާފައިވީ ނަަމަވެސް ހަގީގަތުގައި އެކަމުގެ އެއްވެސް މޮޅެއް ނުލިބޭ ކަމަށާއި ޕްރިޔަންކާގެ ސަބަބުން ފިލުމުތަކުން ފުރުސަތު ނުލިބޭ ކަމަށް މީރާ ބުނެފިއި ވެއެވެ.\nޒޫމްއަށް ދިން އިންޓަވިއުއެއްގައި މީރާ ބުނެފައިވަނީ ޕްރިޔަންކާގެ ކޮއްކޮއަކަށް ވާތީ، ޕްރޮޑިއުސަރެއް ބޭނުންވާނަމަ އެ ފިލުމަކުން ފުރުސަތު ނުލިބޭ ކަމަށެވެ. ޕްރިޔަންކާ ނުވަތަ ޕަރިނީތީ ޗޯޕްރާއާއި އެއްފަދަކޮށް ވާހަކަ ނުދައްކާ ކަމަށްޓަކައި ޝުކުރުވެރިވާ ކަމަށް ވެސް ބުނެފައިވެއެވެ.\nޕްރިޔަންކާގެ ސަބަބުން މީރާގެ އެކްޓިންގ ކެރިއަރއަށް އެއްވެސް ފައިދާއެއް ނުކުރި ނަމަވެސް އެކަމުގެ ސަބަބުން މީރާއާއި މެދު މީހުން ދެކޭގޮތް ރަނގަޅު ކަމަށް ބުނެފައިވެއެވެ. އެއީ މީރާއަކީ ވެސް މި ދާއިރާއަށް ލޯ ހުޅުވިފައިވާ މީހަކާއި އެއް އާއިލާއަކުން އައިސްފައިވާ މީހަކަށް ވާތީއެވެ.\nމީރާ ޗޯޕްރާ ކުޅެފައިވާ ހިންދީ ފިލުމު ތަކުގެ ތެރޭގައި ހިމެނެނީ ''ގޭންގް އޮފް ގޯސްޓްސް''، ''1920 ލަންޑަން''، ''ސެކްޝަން 375'' ފަދަ ފިލުމުތަކެވެ. މީރާ އެންމެ ފަހުން ފެނިފައިވަނީ ''ކަމަތިޕޫރާ: ދި ޓެޓޫ މާޑާސް'' ކިޔާ ވެބް ސީރީޒަކުންނެވެ. މި ސީރީޒުން މީރާ ފެނިފައިވަނީ ލީޑް ރޯލުންނެވެ.


Konmehen India dhaanjehey dhivehinnah visa dhenee\nކޮންމެހެން އިންޑިއާ ދާންޖެހޭ ދިވެހިންނަށް ވިސާ ދެނީ\nއިންޑިޔާގެ އެއާޕޯޓެއްގައި މީހުން މާސްކު އަޅައިގެން\nކޮރޯނާ ވައިރަހާ ގުޅިގެން އިންޑިއާއިން ޓޫރިސްޓު ވިސާ ދިނުން ހުއްޓާލާފައިވީ ނަމަވެސް، ކޮންމެހެން ދާންޖެހިގެން އިންޑިއާއަށް ދާން ބޭނުންވާ ދިވެހީންނަށް ވިސާ ދޭނެ ހާއްސަ އިންތިޒާމެއް އިންޑިއާ ސަރުކާރުން ހަމަޖައްސައި ދީފި އެވެ.\nއިންޑިއާގައި ވަރަށް ހަލުއި މިނުގައި ކޮރޯނާ ވައިރަސް ފެތުރެމުންދިޔުމާ ގުޅިގެން، މިއަދުން ފެށިގެން އަންނަ މަހުގެ 15 ވަނަ ދުވަހާ ހަމައަށް އެއްވެސް ގައުމަކުންދާ މީހަކަށް ޓޫރިސްޓު ވިސާ ނުދޭން އެ ގައުމުން ވަނީ ނިންމައިފަ އެވެ.\nނަމަވެސް، ގަބޫލު ކުރެވޭ ސަބަބަކާ ގުޅިގެން ކޮންމެހެން އިންޑިއާއަށްދާން ބޭނުންވާ ދިވެހީންނަށް ހައްސަ އިންތިޒާމެއްގެ ތެރެއިން އިންޑިއާއަށް ދެވެނޭ ދޮރު ވަނީ ހުޅުވައިދީފަ އެވެ.\nއެފަދަ ފަރާތްތަކުން ރާއްޖޭގައި ހުންނަ އިންޑިއާ ހައިކޮމިޝަނަށް ހުށަހަޅަން ވަނީ އަންގާފަ އެވެ.\nއޭގެ އިތުރުން، މީގެ ކުރިން ވިސާ ދޫކޮށް، ނަމަވެސް އަދި އިންޑިއާއަށް ދަތުރުކޮށްފައި ނުވާ ދިވެހީން ވެސް އަލުން ވީސާ ވެލިޑޭޓް ކުރަންޖެހޭނެ ކަމަށް ވެސް އިންޑިއާ ހައިކޮމިޝަނުން ވަނީ ބުނެފަ އެވެ.\nއަދި އިންޑިއާގައި މިވަގުތު ތިބި ދިވެހީންނަށް، ދެގައުމުގެ ދެމެދުގައި ސޮއިކޮށްފައިވާ ވިސާ ފެސިލިޓޭޝަން އެގްރީމަންޓުގެ ދަށުން ތިބެވޭނެކަމަށްވެސް ބުނެފައިވެ އެވެ.\nދިވެހީންނަށް ހާއްސަ އިންތިޒާމެއް ހަމަޖެއްސުމުން، ފޮރިން މިނިސްޓަރު އަބްދުﷲ ޝާހިދު ވަނީ އިންޑިއާއަށް ޝުކުރުއަދާކުރައްވައިފަ އެވެ.\nއެކަމާ ގުޅިގެން ފޮރިން މިނިސްޓްރީގެ އޮފިޝަލަކު ވިދާޅުވީ، ހާއްސަ އިންތިޒާމުގެ ތެރެއިން ވިސާ ދޫކުރަން އިންޑިއާއިން ވިސްނާފައިވަނީ، ބޭސްފަރުވާއަށްދާ ދިވެހިންގެ އިތުރުން އެގައުމުގައި ތައުލީމް ހާސިލުކުރަމުންދާ ދިވެހި ކިޔަވާ ކުދީންނަށް ކަމަށެވެ.\nގާތްގަނޑަކަށް 1.3 ބިލިއަން މީހުން ދިރިއުޅޭ އިންޑިއާގައި ކޮރޯނާ ވައިރަސް ޖެހުނު މީހުންގެ އަދަދު ވަނީ 60 އަށް އަރައިފަ އެވެ.\nފޮރިން މިނިސްޓްރީ އަބްދުﷲ ޝާހިދު ދިވެހި އިންޑިއާގެ ގުޅުން + ކޮރޯނާ ވައިރަސް ކޮވިޑް-19\nޗައިނާގެ އެހީއަށް ރާއްޖޭން ނޫނެކޭ ބުނި ކަމުގެ ތުހުމަތު


ޕީ.ޕީ.އެމްގެ ޓީމެއް އައްޑޫ ސިޓީގައި ޙަރަކާތްތެރިވަމުން އެބަގެންދަވާ | PROGRESSIVE PARTY OF MALDIVES\nHome / Uncategorized / ޕީ.ޕީ.އެމްގެ ޓީމެއް އައްޑޫ ސިޓީގައި ޙަރަކާތްތެރިވަމުން އެބަގެންދަވާ\nޕީ.ޕީ.އެމްގެ ޓީމެއް އައްޑޫ ސިޓީގައި ޙަރަކާތްތެރިވަމުން އެބަގެންދަވާ\nމި ހިނގާ މާރޗް މަހުގެ 12 ވަނަ ދުވަހުން ފެށިގެން އައްޑޫ ސިޓީއަށް ވަޑައިގެން ޓީމުގެ ފަރާތުން މިފަހަރުގެ ލޯކަލް ކައުންސިލަށް އައްޑޫ ސިޓީގެ ފަރާތުން ކުރިމަތި ލައްވާފައިވާ ކެންޑިޑޭޓުންނަށް ތާއީދު ހޯއްދެވުމަށް މަސައްކަތް ކުރައްވަމުން އެބަ ގެންދަވައެވެ. އަދި އޭގެ އިތުރުން ރައީސް ޔާމީންގެ ސަރުކާރުން ތަރައްޤީއަށްޓަކައި ކުރައްވާ މަސައްކަތްތަކާއި އެ މަސައްކަތްތަކުގެ މަޢުލޫމާތުތައް އެސިޓީގެ ރައްޔިތުންނައް ހާމަކޮށްދެއްވަމުންވެސް ގެންދަވައެވެ.\nއައްޑޫ ސިޓީއަށް ކުރައްވަމުން މި ގެންދަވާ ދަތުރުގައި އެ ސިޓީގެ ރައްޔިތުންނާ ބައްދަލު ކުރައްވާ މި ޕާޓީގެ ނައިބުރައީސް މޫސާ ޒަމީރު ވިދާޅުވީ “އައްޑޫ ސިޓީ ކައުންސިލްގެ މެޖޯރިޓީ ނެގުމަށް ކުރަންޖެހުނު ކޮންމެ ކަމެއް މިފަހަރު ކުރާނަން. ފުރޮޅަންޖެހުނު ކޮންމެ ގަލެއް ފުރޮޅާނަން” ކަމުގައެވެ. އަދި މިކަމަށްޓަކައި ޕާޓީގެ ހުރިހާ މެމްބަރުންގެ އެހީތެރިކަމާއި އެއްބާރުލުންވެސް ލިބުމަކީ ވަރަށް މުހިންމު ކަމެއްކަމުގައި ފާހަގަކުރެއްވިއެވެ.\nއައްޑޫ ސިޓީގެ ޙަރަކާތްތައް ކުރިއަށްދާއިރު، ޑޯޓުޑޯ ކެމްޕެއިނެއްގެ ގޮތުން އައްޑޫ ސިޓީގެ ރައްޔިތުންނާއި ވަކިވަކިން ބައްދަލުކުރެއްވުން ކުރިއަށް ގެންދަވާކަން އެކޮޅުގައި ޙަރަކާތްތެރިވަމުން ގެންދަވާ ޓީމުގެ ފަރާތުން މަޢުލޫމާތު ދެއްވާފައި ވެއެވެ. އަދި ރައްޔިތުންގެ ކަންބޮޑުވުން ތަކުގެ ތެރެއިން ވަގުތުން ވަގުތަށް ޙައްލުކޮށްދެވެން ހުރިކަންކަން ސަރުކާރުގެ ކަމާބެހޭ މުއައްސަސާތަކާއި ގުޅިގެން ވަގުތުން ޙައްލުކޮށްދެމުންވެސް ގެންދަވައެވެ.\nއައްޑޫ ސިޓީގެ ތަރައްޤީއަށް ރައީސް ޔާމީންގެ ސަރުކާރުން ކުރައްވާ މަސައްކަތްތައްފެނި އެކަމާ ވަރަށް އުފާވެ ހިތްހަމަޖެހިގެންތިބިކަމުގައި އެސިޓީގެ ގިނަ ރައްޔިތުން ފާހަގަ ކޮށްފައިވެއެވެ. އަދިހަމައެހެންމެ، މެޑަމް ފާތުންގެ ފަރާތުން އެސިޓީގެ އިޖުތިމާޢީ އަދި އިންސާނީ ޙައްޤުތައް ރައްކާތެރިކުރުމަށް ކޮށްދެމުން ގެންދަވާ މަސައްކަތްތައް ފާހަގަކޮށް، ރައީސް ޔާމީން އަދި މެޑަމް ފާތުންއަށް އެ ސިޓީގެ ގިނަ ރައްޔިތުން ޝުކުރުއަދާ ކުރަމުން އެކަން ފާހަގަކޮށްފައިވެއެވެ.\nއައްޑޫ ސިޓީގައި ކުރިއަށް މިދާ ޙަރަކާތުގައި މިސަރުކާރުގެ ބައެއް ވުޒާރާތަކުގެ ވަޒީރުންނާއި، މަޖިލިސް ބައެއް މެމްބަރުންގެ އިތުރުން ސަރުކާރުގެ އިސްވެރިންވެސް ބައިވެރިވެ ވަޑައިގެންފައިވެއެވެ.


ކޯވިޑް-19 : އިޤްތިޞާދީ ދަތިކަމުން އަރައިގަތުމަށް މަޖިލީހުން އެކުލަވާލި ތަސައްވުރު ރައީސަށް އަރުވަނީ ކޯވިޑް-19 : އިޤްތިޞާދީ ދަތިކަމުން އަރައިގަތުމަށް މަޖިލީހުން އެކުލަވާލި ތަސައްވުރު ރައީސަށް އަރުވަނީ\nކޯވިޑް-19 : އިޤްތިޞާދީ ދަތިކަމުން އަރައިގަތުމަށް މަޖިލީހުން އެކުލަވާލި ތަސައްވުރު ރައީސަށް އަރުވަނީ\nރައްޔިތުން މަޖިލީހުގެ ރައީސް، ރައީސް މުޙައްމަދު ނަޝީދު ނޫސްވެރިންނަށް މައުލޫމާތުދެއްވަނީ / ފައިލް ފޮޓޯ މުހައްމަދު ވަހީދު/ޕީއެސްއެމް ނިއުސް\nކޯވިޑް-19ގެ ސަބަބުން ރާއްޖޭގެ އިޤްތިޞާދަށް ވަމުންދާ ގެއްލުންތަކާއި ގުޅޭގޮތުން ރައްޔިތުންގެ މަޖިލީހުން ކުރައްވަމުންދާ މަސައްކަތް ހާމަކޮށްދެއްވަމުން މަޖިލީހުގެ ރައީސް ވިދާޅުވީ މިހާލަތަކީ މިއަދު މުޅި ދުނިޔެއަށް ކުރިމަތިވެފައިވާ ހާލަތެއްކަމުން މިހާލަތުން އަރައިގަތުމަށްޓަކައި ރަނގަޅު ދިރާސާތަކެއްކޮށް އެ ދިރާސާތަކުން ފާހަނގަވާކަންކަން ރަނގަޅުކުރުމަކީ މިދަނޑިވަޅުގައި ކުރުން މުހިންމު ކަމެއް ކަމަށެވެ.\nރާއްޖެއެކޭ އެއްފަދައިން ކޯވިޑް-19ގެ ސަބަބުން އަވައްޓެރި ޤައުމުތަކާއި، ދުނިޔޭގެ ބޮޑެތި ޤައުމުތަކަށްވެސް އިޤްތިޞާދީގޮތުން ލޮޅުން އަރާފައިވާއިރު، މިކަމުން އަރައިގަތުމަށް ކުރެވޭ މަސައްކަތަކީ ހުރިހާޤައުމުތަކުން ގުޅިގެން ކުރެވޭ މަސައްކަތަކަށް މިދަނޑިވަޅުގައި ވާންޖެހޭކަމަށްވެސް މަޖިލިސް ރައީސް ވިދާޅުވިއެވެ. އަދި ވަކިން ޚާއްސަކޮށް މިކުރެވޭ މަަސައްކަތުގައި ރާއްޖޭގެ މަސްވެރިކަމުން މަންފާ ފުޅާކޮށް ލިބޭނެ ގޮތްތަކާއިމެދު މަޝްވަރަކުރެވި ތަސައްވަރު އެކުލެވިގެންދާނެކަމަށް އެމަނިކުފާނު ވިދާޅުވިއެވެ.


Raees Yameen Minivan Kurumah Govaalaa, Jabir Majileehah Garaareh Hushahalhuvvaifi - Vaguthu\nރައީސް ޔާމީން މިނިވަންކުރުމަށް ގޮވާލާ، ޖާބިރު މަޖިލީހަށް ޤަރާރެއް ހުށަހަޅުއްވައިފި\nކުރީގެ ރައީސް އަބްދުﷲ ޔާމީން ވަގުތުން މިނިވަންކުރުމަށް ގޮވާލާ، ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު، އަބްދުﷲ ޖާބިރު މަޖިލީހަށް ޤަރާރެއް ހުށަހަޅުއްވައިފިއެވެ.\nޖާބިރު މަޖިލީހަށް ހުށަހެޅުއްވި ޤަރާރުގައި ވިދާޅުވެފައި ވަނީ، ކޮވިޑް-19 މުޅި ދުނިޔެއަށް ފެތުރި ދިވެހިރާއްޖެއަށް މި ބަލިމަޑުކަން އައިސް މުޅި ރާއްޖޭގެ ފަތުރުވެރިކަމުގެ ސިނާޢަތް ހުއްޓި، އިޤްތިސާދު ހީނަރުވެ ރައްޔިތުން ބިކަހާލުގައި ޖެހުމުގެ ފުރުސަތު ބޮޑުވެފައިވާ ކަމަށެވެ.\nއެހެންކަމުން މި ދަނޑިވަޅުގައި، ރައީސް ޔާމީން ވަގުތުން ޖަލުން މިނިވަންކޮށް އެމަނިކުފާނާއި ރައީސް އިބްރާހީމް މުޙައްމަދު ސޯލިހު ބައްދަލުކުރައްވާ، ރައީސް ޔާމީންގެ ފަރާތުން މިވަގުތު ހޯއްދެވެން އޮތް އެހީތެރިކަމެއް ހޯއްދެވުމަށް ގޮވާލާ ކަމަށް ޤަރާރުގައި ވެއެވެ.\n"އެމަނިކުފާނާއި ރައީސް އިބްރާހީމް މުޙައްމަދު ސޯލިހު ބައްދަލުކުރައްވާ، ރައީސް ޔާމީންގެ ފަރާތްޕުޅުން މިވަގުތު ހޯއްދެވެން އޮތް އެހީތެރިކަމެއް ހޯއްދެވުމަށްޓަކައި މަޝްވަރާކުރުމަކީ މިވަގުތު ދިވެހި ރައްޔިތުންގެ ހައްޤުގައި ކޮންމެހެން ކުރަންޖެހިފައިވާ ކަމެއްކަމުގައި،" ދެކިވަޑައިގަންނަވާ ކަމަށް ޖާބިރު ވިދާޅުވިއެވެ.\nޖާބިރު ވިދާޅުވެފައި ވަނީ، ޚާއްސަ ގޮތެއްގައި ޗައިނާ އާއި ސައުދީ އަރަބިއްޔާ އާއި ވަރަށް ގާތް ގުޅުމެއް ރައީސް ޔާމީނުގެ ސަރުކާރުގައި އޮތަތީ، މި ދެޤައުމުގެ އެހީތެރިކަން މިހާރަށްވުރެ ބޮޑަށް ދިވެހި ރާއްޖެ މި ހާލަތުން އަރައިގަތުމަށް ހޯއްދަވައިދެއްވޭނެ ބޭފުޅަކީ ރައީސް ޔާމީން ކަން ޔަޤީންވާ ކަމަށެވެ.\nއަދި މުޅި ދިވެހި ރައްޔިތުން އެއްގަތަލަށް އަރައި، ސިޔާސީ ވާދަވެރިކަން ނެތިކޮށްލައި ޤައުމީ ރޫޙެއްގައި ރައްޔިތުންނާއި ޤައުމު ސަލާމަތްކުރުމުގެ މާތް މަޤްސަދުގައި ބުނެވިދިޔަ ކަންކަން ކުރުމަށް ގޮވާލާ ކަމަށްވެސް ޤަރާރުގައި ޖާބިރު ވިދާޅުވެފައި ވެއެވެ.\nމެއި 23, 2020 01:13\nތިޔަ ޤަރާރު ބަލައިގަތުގެ ފުރުޞަތު ވ ބޮޑު ، ރ ނަޝީދުވެސް ތިޔަ ގޮތަށް އެދި ވަޑައިގަންނަވާކަން ބަސްފުޅުތަކުން ވ ސާފު . ޤައުމު އިސްކުރައްވާ - ޖާބީރުގެ ވިސްނުން މިފަހަރުވެސް ތަފާތު ވ ތަފާތު\nމެއި 23, 2020 05:46\nމިގައުމުގެ ވެރިކަމަށް ގެންނަންވީ މިކަހަލަ ހެޔޮލަފާ އަދުލަށް ލޯބިކުރާ، ވެރިންނަށް ގަދަރުކުރާތަހުޒީބު މީހުން.\nމެއި 23, 2020 01:19\nއެންމެ ފު ރަތަމަވެސް ތިގޮތަށް ތިކަން ކު ރަން އަހަރުމެން ގޮވަމުން މިގެންދަނީ.\nމެއި 23, 2020 05:47\nޖާބިރަކީ ހައްގަށް ނަސްރުދޭ ރަނގަޅު މީހެއްކަމަށް އެބަ ގަބޫލުކުރެވޭ.\nމެއި 23, 2020 01:24\nކަލޯ ހަމަ ހެޔޮ ހިތުން ތޯ ރައީސްޔާމީން އަށް ޓައި ގަރާރެއް ތިހުށަހެޅީ ޝުރިއްޔާ!\nމެއި 23, 2020 01:28\nމެއި 23, 2020 01:32\nބައެއް ފަހަރު ބުނާނެ ޔާމީން ހުންނަންޖެހޭނީ ޖަލުގައޭ!! ތިމަންނަ އޭނައަށް ހައިޖަހާލާނީ ޖަލުގެ ކުޑަގޮޅިން ބައްދަލުކޮށްފައޭ!! ޔާމީނަށް ޖެއްސުންކޮށް ހަޑިހުތުރުކޮށް ޖާބިރުވެސް ވަރަށް ޢަމަލުކޮށްފައި އެހުރީ!! މިރާއްޖެއަށް ތަރައްގީއާއި ތަމައްދުން މިޒަމާނާ ގުޅޭގޮތަށް ގެނެވެން އޮތީ ރައިސް ޔާމީނަށް!! އޭނާގެ ސިޔާސަތު އޭނާގެ ފަސް އަހަރުގެ ދައުރުގެތެރޭ ދިވެހިރައްޔިތުން ލޮލުންދެކެ އަތުން ހިފާފަވަނީ!! ބޮޑެތި ގޮންޖެހުންތަކާއެކު ރާއްޖެ މިފަހުގެ ތާރީޚުގައި ނުދެކޭފަދަ ބޮޑެތި ބިޔަ ތަރައްގީގެ މަޝްރޫޢުވަނީ ކާމިޔާބުކަމާއެކު ހިންގާ ނިންމާފަ!! ރާއްޖޭގެ ހުރިހާ ކަންކޮޅަކުން އެމަންޒަރު ފެނުނު!! ރާއްޖޭގެ ފޮރިން ރިޒާވް ރަގަނޅުކޮށް ޖީޑީޕީގެ ނިސްބަތުން ބޮަލަކަށް ޖެހޭ ނިސްބަތް 6000 ޑޮލަރުން 10000 ޑޮލަރަށް ބަދަލުކޮށްލި!! ދިވެހިރާއްޖޭގެ ރައްޔިތުންގެ އަތްމަތި ތަނަވަސްވި!! ވަޒީފާތައް އިތުރުވެ ޒުވާނުންނަށް އާރޯކަން ގެނަސްދިން!! ކުނިއުކަން ބޮޑު އިންގިލާބެއް ގެނަސް ވެމްކޯ ކިޔާ ކުންފުންޏެއް އުފައްދާ ދިވެހި ރައްޔިތުންނަށް އެކަމުން އާންމުދަނީ ލިބޭގޮތް ފަހިކޮށްދިން!! ތަރައްގީގެ އުސްކުންނުތަން ފެންނަމުންދިޔައީ ކައިރި ގައުމުތަކުންވެސް ޖެހިލުންވެ ނުރުހުމުގެ ލޮލަކުން ކަޅިއަޅަން މަޖުބޫރުކުރުވި!! އަމިއްލަ ފައިމައްޗަށް ގައުމު ތެދުކޮށް ހިންދެމިލިތަން ފެނުމުން އަވަށްޓެރި ގައުމަކަށް ކެތްނުކުިރެވުނު! ސިއްޙީ ދާއިރާއަށް އިންގިލާބީ ބަދަލުތައް ގެނަސް އެންމެ ޒަމާނީ ވަސީލަތް ގާއިމުކޮށް ޚިދުމަތް ދޭން ފެށުމުން ކައިރި ގައުމަކުން މިރާއްޖޭގެ ރައްޔިތުންގެ ޖީބުން ފެލަމުންދިޔަ އެތައް ފައިސާއެއް ސަލާމަތްކުރެވުނު!! ޖާބިރު ހިތުން ރުހުމުން މިހާރު ދައްކާ ވާހަކައެއްނަމަ ކިތަންމެހާވެސް ރަގަނޅު!! ޔާމީނަށް ގެއްލުންދިން މީހުނާ އެދުވަސް ބައްދަލުކުރާނެ! އެކަން ހަނދާން ބަހައްޓަންވާނެ އެންމެން!!\nމެއި 23, 2020 04:42\nވަ ރަށް ބިނާކު ރުވަނިވި، އަދި ހަގީގަތާއި އެއްގޮތަށް ލިޔެފަ އޮތް ކޮމެންޓެއް.\nމެއި 23, 2020 05:17\nވައްކަން ކުރަން ވެގެން ހިންގި ޕްރޮޖެޓް ހުސް\nމެއި 23, 2020 09:27\nތިޔައީ ހަމަ ހައްގުބަސް. ތިޔައިން ކޮންމެ ކަމެއްވެސް އެހުރީ ލޮލަށް ފެންނަން، އަތުން ހިފެން.\nމެއި 23, 2020 02:04\nޝުކުރަން ޖާބިރު ޤައުމަށް މިވަގުތަށް އެންމެ ފައިދާ ކުރުވާނެ ގޮތަކީ ތި ވިދާޅުވީ\nމެއި 23, 2020 02:08\nމައްސަލައެއްނެތް ޖާބިރު...ދެންއޮތީ ، އިބޫއަކަސް އައްނިއަކަސް ވިސްނާލާތި އަދި މިނޫން ދުވަސްތަކެއްވެސް އަންނާނެކަން..މިފަހަރކު ތަންތަނުން ފިއްތާ ފިއްތުން ތަކަށް ބަލައިގެން ނުވާނެ.\nޔެ އަންދާ ޤާނޫނުހެ އަންދާ ޤާނޫނުހޭ\nމެއި 23, 2020 02:36\nބޮޑަށް ވައްތަރީ ކޮވިޑުގެ ނަމުގައި ނަގާހާ ލޯނާއި ހިލޭ އެހީގެ ގޮތުގައި މިލިޔަނުން ލިބޭ ފައިސާ ބައިއެޅުމުގެ ވާހަކަ ދިވެހިން ދައްކާތީ، އެކަމުގައި މަތިޖަހަން ވެގެން ޔާމީނު ޖަލުން ނެރުމަށޭ ކިޔައިގެން ގުނބޯ ހައްދަނީއެވެ. ރައީސް ޔާމީނުގެ ޝަރީޢަތަކީ އިންޞާފުން ބޭރުން ކޮށްފައިވާ ޝަރީޢަތެއްކަމާއި ޙުކުމް ކޮށްފައިވަނީ ނުޙައްޤުންކަން މިރާއްޖޭގައި ތިބި ވަރަށް ގިނަ ފަނޑިޔާރުންނާއި ޤާނޫނީ ވަކީލުން ފާހަގަ ކުރެއެވެ. ޔާމީނަށް ޙުކުމް ކުރުމުގެ އިސްދެމީހުންނަކީ ކިނބޫ އާއި ބީރުބޮލު ވަޒީރެވެ. މިކަން ދިވެހިންނަށް ވަރަށް ސާފެވެ. ދައުރު ނިމުނީމާ ކިނބުލާއި ބީރުބޮލު ވަޒީރު ޖަލުގައި އަނދަގޮޑި ޖެހޭނެކަމީ ފެންނާން އޮތް ޙަޤީޤަތެކެވެ.\nމެއި 23, 2020 03:12\nމިފަދަ ޤަރާރެއް އޮނަރަބަލް ޖާބިރު ލެއްވީތީ ޝުކުރު ދަންނަވަން... ހިތުގައިވާ ސިއްރު ދެނެވޮޑިގަތުން މޮޅީ ﷲސބވތ. ޖާބިރަކީ ކުރިން ރ.ޔާމިންގެ ރަހުމައްތެރިއެއް.\nސިޔާސީގޮތުން ބަލާއިރު ޖާބިރުފަދަ ސިޔާސީ ލީޑަރ އަކު މިފަދަ ޤަރާރެއް ވެއްދުމީ ރ.ޔާމިނަށް ލިބުނު އުއްމީދެއް. ޤަރާރު ބޭރުކޮށްލާނެ؛ އެއީ ދުނިޔެމަތީ އިރުފެންނަފަދައިން އިނގޭކަމެއް..ނަމަވެސް ޖާބެ އެވިދާޅުވިގޮތަށް ރާއްޖެ ސަލާމަތްކުރަންޖެހޭ...ﷲ ގަންދީ ބުނަން ރ.ޔާމިންގެ ސަޕޯޓަރުން މިތިބީ ހަމަ ހިމޭނުންތިބޭގޮތަކަށްނޫން... އެމްޑީޕީގެ މެންބަރުންގެ ތިބީ ގިނައިން ތިބީ ޤައުމާމެދު ވިސްނުންނެތް ހަރުކަށި ބޭފުޅުން.. އިންޝާ ﷲ ރ.ޔާމިން ޖަލުން ނުކުންނާނެ...އަދި ވަރުގަދަ ސިޔާސީ ޖިހާދެއްގެ ކަށިގަޑު މިވަނީ ފުމެލަން ތައްޔާރުވެފަ... ރެފްރީގެ ކަށިގަޑާއެކު ރ.ޔާމިންގެ ސަޕޯޓަރުން ރާއްޖޭގެ ހުރިހާ ރަށަކުން އުތުރި އަރާނެ... ސާފުތޯ....\nމެއި 23, 2020 03:15\nކިހިނެއްބާ ވާން މިއުޅެނީ ޤަރާރަކުން ހުރިހާ ވަގުންތައް ދޫކޮއްލަނީބާ\nގިޔާމަތްދުވަހުން އެމީހަކު ކުޅަކަމެއްގެރަހަ އެމީހަކު އެދުވަހު ދެކޭނެއެވެ\nމެއި 23, 2020 03:26\nމެއި 23, 2020 03:30\nމެއި 23, 2020 04:18\nޢިންސާފެއްނޫން... އެހެން މީހުންވެސް ޖެހާނެ ދޫކުރަން... އޭނަގެ އިރުގަވެސް ހުކުންކުރީ އިންަސާފުން ކަމައްތާ ދެކެނީ... އޭނަޔާ ދެކޮޅައް ބަހެއް ބުނެފިނަަމަ 1 ދުވަހުން ޖަލަން.... އޭނަޔަކީވެސް ރަގަޅު މީހެއްނޫން... ރަގަލުނަމަ ހުރިހާ އެކުވެރިން ޖަލަކަން ނުލާނެ.... ހަމަ ގޮސް މީހެއް.... ތަރައްގީ ގެނަޔަސް ކޮންފަހުރި ކަންތައް ބަލާ.. އިސްލާމީ ގައުމެއް\nމެއި 23, 2020 04:28\nޙުކުމް އިއްވައިގެން ޖަލަށް ލީ އެހެން މީހުންވެސް މިނިވަން ކުރަން ޖެހޭނެ.\nމެއި 23, 2020 04:44\nސިޔާސީ ހަތުރުވެރިކަން ނައްތާލަން ބޭންނަމަ ފުރަތަމަ ކަމަކަށް ސިޔާސީ ޕާޓީތައް އުވާލަންޖެހޭ. މިޤައުމަށް ސިޔާސީ ޕާޓީއެއް ބޭނުމެއްނުވޭ!!\nމެއި 23, 2020 04:53\nޑަބަލް ޓޭޕް އިން ވާގޮތް އިނގޭނެ ކޮންމެ ރައްޔިތަކަށްވެސް. ޙަމަ އެގޮތަށް ތަރައްޤީ ގެންނަން އިނގޭނެ ކޮންމެ ރައްޔިތަކަށްވެސް. ދެބައިކުޅަ އެއްބައި ކޮންތާކަށް ޖީބަށްތޯ އަންބޮނޑިއަށްތޯ.\nމިއީ ކަޑައެޅިގެން ފޭކު ބައެއް.\nޕީޕީއެމް ކޯލިޝަނާއި އެމްޑީޕީ ކޯލިޝަނަކީ ރައްޔިތުން ގުބޯ ހަދަން ތިބޭ ބައެއް. ޕީޕީއެމް އަކީ ވެސް އެމްޑީޕީ ފަދައިން މުނާފިގު ބައެއް. ބޭނުންވަނީ އަމިއްލަ ފައިދާ. ވަގުތު ޖެހުނީމާ އެމްޑީޕީގެ ފައިގައި ބޮސްދޭނެ. އިރުއިރުކޮޅާ އެމްޑީޕީ ކޯލިޝަން ހުދު ކާފޫރަށްވެސް ވެދާނެ. އެއްފަހަރު އަންނިއާއި އިމްރާނާއި ގާސިމާއި ޖާބިރަށްވުރެ ރަނގަޅު ބަޔަކު ޕީޕީއެމްއަކަށް ނުފެންނާނެ. އަނެއްފަހަރު ފެންނާނީ ކޮރަޕްޝަނުން ފުރިގެންވާ ދެބޭފުޅުން. ޕީޕީއެމްގެ ބައެއް އިސްވެރިން ޖޭޕީއާއި ގުޅުނީވެސް މިހެންވެ. ހުރިހާ ޕާޓީއެއްގެ ބޮޑުންނަކީ ރައްޔިތުން މޮޔަހައްދައިގެން ފައިދާހޯދާ ބައެއް. މަސައްކަތް އެކުރަނީ އެކުއެކީގައި. އެއްބަޔަކު އަނެއް ބަޔަކާ އިނގިލި ދިއްކޮށް މިކުޅެނީ ޑްރާމާއެއް. ރައްޔިތުން ހޭއަރާބަލަ. ހޭއަރާ ޕާޓީތަކާ ދެކޮޅަށް ނުކުމެ ހުރިހާ "ސިޔާސީ" ޕާޓީތައް އުވާލަންވީ.\nމެއި 23, 2020 05:20\nއިންސާފުވެރި ގޮތަކީ ޔާމީނު ޖަލުން ދޫކޮށްލަނީނަމަ ޖަލުގައި ތިބި މާކުދިކުދި ކުށްތަކުގައި ބަންދުކޮށްފަވާ އެންމެން ޖަލުން ދޫކޮށްލަން ޖެހޭނެ. ޔާމީނަކީ ރައްޔިތުންގެ ފައިސާއިން ފަސް މިލިއަން ޑޮލަރަށް ޚިޔާނާތްތެރިވި ކަމުގެ ކުށް ސާބިތުވެ ހުކުމް ތަންފީޒު ކުރަމުންދާ ގައިދީއެއް..\nމެއި 23, 2020 05:27\nއިންސާފުވެރި ގޮތަކީ ޔާމީން ދޫކޮށްލާއިރު ޖަލުތަކުގައި ތިބި ހުރިހާ އެންމެން ދޫކޮށްލުން. ނޫންނަމަ އެބައިމީހުންގެ ޢާއިލާތަކުން އެކަމަށް އަޑު އުފުލުމަށް އެދެން...\nމެއި 23, 2020 05:41\nމިދެން ޮންފަދަ މުނާފިގު ކަމެއް. އިސްތިއުނާފު ހިނގިއަނުދީ ހިފަހައްޓައިގެން ތިބެފަ ގަރާރު މިލަނީ. ﷲ ތައާލާ މިނުބައި މީހުންގެ ކިބައިން މިލޮބުވެތި ވަތަްސަލާމަތްކޮށްދެއްވާ ފާނދޭވެ. އާމީން.\nމެއި 23, 2020 05:43\nއިނއޝާﷲ ރައީސް ޔަމީނަށް މިސަރުކާރުން މިދޭ އަނިޔާ އަކީ މިސަރުކާރުގެ ނިމުން ކަމުގައި ލައްވަވާނދޭވެ. އާމީން.\nމެއި 23, 2020 05:50\nނަޝީދުގެ އިހްލާޞްތެރިކަން މަމިހުރީ ބަލަން. ބަހާއަމަލު ދިމަވޭތޯ. ވެރިކަންކޮސްފަ ހުތި މީހެއްވީމަ ވަރަށްޓަހިތު އަދުލުވެރި ހިތެއް ކަމަށް ގަބުލު ކުރަނީ. އެނގިދާނެތާ، ރައްޔިތުންނަށް ރަނގަޚު މީހެއްކަން ދައްކަން އަދުލުގެ ވާހަކަ ދައްކަނީތޯ ނުވަތަ ރަނގަޅު މީހެއްގެ ގޮތުގައި އަދުލުވެރިކަަށް ލޯބިކުރަނީތޯ ބަލަންއަހަރެމެން މިތިބީ.\nމެއި 23, 2020 07:31\nމިއީ އާދަޔާއި ޚިލާފު ގައުމެއް.. ކިތާގަ ކޯޓުން މައްސަލަ ސާބިތުކޮއް ޖަލު ހުކުމް ކުރިޔަސް އެއްވެސް ސަބަބަކާ ނުލާ މަޖިލީހުން ބޭނުންވާއިރައް މިވެނި އެވެނި މީހަކު މިނިވަން ކުރަން އުޅެވޭ. ދެން އެހެން ވިއްކީ ކީއްކުރަން ބާއްވާ ޝަރީއަތެއްތަ..؟ މިގޮތައް މިނިވަނަކޮއްފަ ތިބި މީހުން އެބަތިބި ކެބިނެޓުގަވެސް. މިއޮތީއަދުލު އިންސާފު ޖޯކަކައްހަދާ ޖުޑީޝަރީއާއި ކުޅެ ސިޔާސީ މީހުން ބޭނުން ކުޅިއެއް ކުޅެވޭހެން ޖުޑީޝަރީ ބައްޓަންކޮއްފަ. ކެޔޮ ގަނޑު ވަގައްނެތިމީހާ ވިއްޔާ އެކަމަކު ކޯޓު ހުކުމް ތަންފީޒުކުރަން ޖެހޭ..\nމެއި 23, 2020 07:33\nކޮބައިތޯ 250އެތައްއެކައުންޓަށް އެސްއޯއެފްކިޔާކުންފުންޏަކުން ފައިސާޖަ މާކުރިކަ މަށް އޮޑިޓްރިޕޯޓުތަކުގަވާއިރު ބޮޑުކޮ މިޝަނެއް ހަދައިގެން ދެއަހަރުވަނީ ކުޑަ މިނުންލިސްޓެއްހާހިސާބުވެސް ރިޕޯޓުކޮށްލަން ނުކެރިގެންއުޅެނީ ގޯހެއްއުޅޭކަ މުގެ ފެހިސިގުނަލަކަށްނުވާނެބާ؟ ޜައީސްޔާ މީނުއެކައުންޓަށް ވެއްދިޑޮލަރުހުރީ ސަރުކާރުގެބެލުންތެރިކަ މުގައި ދެންބާކީކޮބައިތޯ އެވީކޮންތާކުތޯ ކޮ މިޝަނަށްއޮތީލާރިނެގުންތޯ؟\nމެއި 23, 2020 09:48\nރައީސް ޔާމީނަށް ހެޔޮ ދުއާ.\nމެއި 23, 2020 11:14\nޖާބިރު ޖަލަށްލެވި އަދި ރާއްޖޭން ބޭރުން ހެދި ޓެސްޓްތަކުން ޖާބިރު ވަރަށް ބޮޑަށް ބަލިކަން ކަށަވަރުވިކަން ޔާމިނުއަށް އެނގުނުތާ 24 ގަޑިއިރު ނުވަނީސް ކުއްވެރިންނަށް މާފު ދިނުމަށް އޮންނަ ޤާނޫނާއި ޤަވާއިދާއި އަދި އެކަމަށް ކަނޑައަޅާފައިވާ އުސޫލުގެތެރެއިން ކުރަންޖެހޭ އެންމެހައި ކަންކަން ފުރިހަމަކޮށް ޖާބިރަށް ޝައުޤުވެރިކަމެއް ނެތިވެސް ޔާމީނު މާފުދީފަ އޮންނާނީ. ޢަމަލީގޮތުން އެމަސައްކަތުގަ އުޅުނިން. ބޮޗޭއަށް އެނގޭނެ ކަންކަން ދިޔަގޮތް.\nމެއި 23, 2020 11:53\nމިޔާމީނުއަށް ވަގަށް ގޮވާ ފަލީހަތް ކޮށްލުމުގެ ބޭނުމުގަ ރޭވިގެން ކުރާ ކައުންސިލްގެ ކެމްޕޭނެއް .މިއިޚްލާސް ތެރިކަނ ްހުރިބައެއްނޫން. ދޮގެއްހެދެން އޮއްވަކާ ތެދެއް ނުހަދާނެ . އިވެއް އެދެން އޮތްވަކާ ހެވެއް ނޭދޭނެ. ޔަހޫދީންނާއި ގުޅިފަވާ މީނުން ވާނީ ހަމަ ޔަހޫދީންނަށް.\nޢަޢޮސް ، ވަށްކަން ނުކުރާ މީހުން އައިސް ތަރައްގީގެ އެއްވެސް ކަމެއްނުކޮށް ގައުމުގެ ހަޒާނާ ހުސްވީ ކީއްވެތޯ ، ވަށްކަން ކުރިއިރު ބުރިޖާ 25 ބުރި ހޮސްޕިޓަލާ ، މަހާޖައްރާފާ މިކަހަލަ ކިތަށްމެ ކަމެއް ، ސިކުނޑި ކޮބައިތޯ އެހެންވީމަ ވަށްކަން ނޫންތޯ ކުރަންވީ...\nމެއި 23, 2020 17:14\nތިޔަވިދާޅުވާތަންތަން ފެންނާނީލޯސަލާމަތުންހުންނަމީހުނަށް ހަތަރެސްފައިޖެހިއެއްޗިއްސަށްފެނުނަސް ނުއެއްބުނެވޭނެ ވީމާ ދެބައިމީހުންވެސްއެއްގޮތްނޫންތޯ؟


SunOnline: Dhevana faharah inthihaabu beyvvumunves Turkey ge verikan kuraa party ah vee naakaamiyaabu\nދެވަނަ ފަހަރަށް އިންތިހާބު ބޭއްވުމުންވެސް ތުރުކީގެ ވެރިކަން ކުރާ ޕާޓީއަށް ވީ ނާކާމިޔާބު\nރުގިއްޔާ މުހައްމަދު މޫސާ 24 Jun 2019, 13:06\nއިސްތަންބޫލުގެ މޭޔަރު އިންތިހާބު ކުރުމަށް ބޭއްވި ވޯޓު ކާމިޔާބު ކުރެއްވީ އިދިކޮޅު ކެންޑިޑޭޓު އިކްރަމް އިމަމޮގްލޫ -- ފޮޓޯ: ގެޓީ\nއިސްތަންބޫލް (ޖޫން 24): ތުރުކީގެ އިސްތަންބޫލުގެ މޭޔަރު ހޮވުމަށް ދެވަނަ ފަހަރަށް އިންތިހާބު ބޭއްވުމުންވެސް ވެރިކަން ކުރާ ޖަސްޓިސް އެންޑް ޑެވެލޮޕްމެންޓް ޕާޓީ (އޭކޭޕީ)އަށް ނާކާމިޔާބީއާ ކުރިމަތިލާން ޖެހިއްޖެ އެވެ.\nއިއްޔެ އިސްތަންބޫލުގައި ބޭއްވި އިންތިހާބުގެ 99 ޕަސެންޓު ވޯޓު ގުނާފައިވާ އިރު، އޭކޭ ޕާޓީގެ ކެންޑިޑޭޓު އަދި ކުރީގެ ބޮޑުވަޒީރު ބިންއަލީ ޔިލްދުރިމްއަށް ލިބިލެއްވީ 45 ޕަސެންޓު ވޯޓެވެ. އަދި އިދިކޮޅު ރިޕަބްލިކަން ޕީޕަލްސް ޕާޓީ (ސީއެޗްޕީ)ގެ ކެންޑިޑޭޓު އިކްރަމް އިމަމޮގްލޫ ވަނީ 54 ޕަސެންޓު ވޯޓު ކާމިޔާބު ކުރައްވާފަ އެވެ.\nއެނާކާމިޔާބީއާއެކު އޭކޭޕީން 25 އަހަރުވަންދެން އިސްތަންބޫލުގައި ކުރަމުން އައި ވެރިކަން ވަނީ ނިމުމަކަށް އައިސްފަ އެވެ. އަދި އެއީ ރައީސް ރަޖަބް ތައްޔިބު އުރުދުޣާންއަށްވެސް ލިބުނު ބޮޑު ގެއްލުމެކެވެ. މީގެ ކުރިން އުރުދުޣާން ވަނީ "އިސްތަންބޫލް ކާމިޔާބު ކުރާ ފަރާތަކުން، ތުރުކީ ކާމިޔާބުކޮށްފައިވާ" ކަމަށް ވިދާޅުވެފަ އެވެ.\nއެއިންތިހާބުގެ ނަތީޖާ އިއުލާން ކުރުމުން އިމަމޮގްލޫ ދެއްވި ތަގުރީރުގައި އޭނާ ވަނީ އެއީ އިސްތަންބޫލަށާއި ގައުމަށްވެސް "އާ ފެށުމެއް" ގެނުވި ނަތީޖާއެއްގެ ގޮތުގައި ސިފަ ކުރައްވާފަ އެވެ. އަދި އޭނާއަށް ތާއިދު ކުރާ ފަރާތްތަކުން ވަނީ "ޑިމޮކްރަސީ ރަނގަޅުކޮށްފަ" ކަމަށް ވިދާޅުވެފަ އެވެ.\nމީގެ އިތުރުން އިމަމޮގްލޫ ވަނީ އޭނާ ހުންނެވީ ރައީސް އުރުދުޣާންއާ އެކު މަސައްކަތް ކުރެއްވުމަށް ތައްޔާރަށް ކަމަށްވެސް ވިދާޅުވެފަ އެވެ.\nއިސްތަންބޫލުގެ މޭޔަރު އިންތިހާބު ކުރުމަށް ފުރަތަމަ ވޯޓު ނެގީ މާޗް 31ގަ އެވެ. އެފަހަރުވެސް ކުޑަ ތަފާތަކުން ނަމަވެސް އިންތިހާބު ކާމިޔާބު ކުރެއްވީ އިމަމޮގްލޫ އެވެ. ނަމަވެސް އޭކޭޕީން ވަނީ ވޯޓު އޮޅުވާލާފައިވާ ކަމަށް ތުހުމަތުކޮށްފަ އެވެ. އަދި އެއިންތިހާބު ބާތިލު ކުރުމަށް ފަހު، އާ އިންތިހާބެއް ބާއްވަން ތުރުކީގެ އިލެކްޓޯރަލް ބޯޑުން އެންގި އެވެ.\nއޭކޭ ޕާޓީ އުފެއްދުމުގައި އިސް ދައުރެއް އަދާ ކުރެއްވި ޔިލްދުރިމް ބޮޑުވަޒީރުކަން ކުރެއްވީ 2016 އިން މިދިޔަ އަހަރާ ހަމައަށެވެ. އެއީ މިދިޔަ އަހަރު ތުރުކީ ރިޔާސީ ޑިމްކޮރަސީއަކަށް ބަދަލުވެ، ބޮޑުވަޒީރުގެ މަގާމު އުވާލަންދެނެވެ.\nއޭގެ ފަހުން އޭނާ ވަނީ ޓްރާންސްޕޮޓޭޝަން އެންޑް ކޮމިއުނިކޭޝަން މިނިސްޓަރުކަން ކުރައްވައި، މިދިޔަ ފެބްރުއަރީ މަހު ޕާލިމެންޓުގެ ރައީސަކަށްވެ ވަޑައިގެންފަ އެވެ.\nތުރުކީ ސިފައިންނާ ދެކޮޅަށް ޖިހާދު އިއުލާނު ކޮށްފި\nތުރުކީގައި ވިކިޕީޑިއާ ބްލޮކް ނުކުރަން ކޯޓުން އަމުރެއް


ކޮވިޑުގެ ސަބަބުން ވިޔަފާރިތަކަށް ލިބުނު ގެއްލުންތައް އިޔާދަކޮށްދިނުމަށް ގޮވާލައި ޖާބިރުގެ ގަރާރެއް މަޖިލީހަށް\n02 އޯގަސްޓް 2020\nހަލުވިކަމާއެކު ފެތުރެމުންދާ ކޮވިޑް 19ގެ ސަބަބުން ރާއްޖޭގެ ވިޔަފާރިތަކަށް ލިބެމުންދާ ގެއްލުންތައް އިޔާދަކޮށްދިނުމަށް ސަރުކާރަށް ލާޒިމުކުރުމަށް ގޮވާލައި ރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އަބުދުﷲ ޖާބިރު، ރައްޔިތުންގެ މަޖިލީހަށް ގަރާރެއް ހުށަހަޅަން ފޮނުވައިފިއެވެ.\nޖާބިރު މަޖިލީހަށް މި ގަރާރު ހުށަހަޅުއްވަން ފޮނުއްވާފައި މިވަނީ، ކޮވިޑާ ގުޅިގެން ލިބުނު ގެއްލުމުން އަރައިގަތުމަށް ވިޔަފާރިތަކަށް ސަރުކާރުން ލޯނު ދޫކުރާ ޕްރޮގްރާމުގެ ދަށުން މިހާތަނަށް އެތައް މިލިއަން ރުފިޔާއެއް ދޫކޮށްފައި ވަނިކޮށެވެ.\nޖާބިރު މަޖިލީހަށް ފޮނުއްވާފައިވާ ގަރާރުގައި ބުނެފައިވަނީ، މިދިޔަ އަހަރުގެ ނޮވެމްބަރު މަހުން ފެށިގެން ފެތުރެން ފެށި ކޮވިޑުގެ ސަބަބުން ދުނިޔޭގެ ވައިގެ ބަނދަރުތައް ހުއްޓި، މިދިޔަ މަހުގެ 15 ވަނަ ދުވަހާ ހަމައަށް ރާއްޖޭގެ ބޯޑަރުތައްވެސް ބަންދުކޮށް އޭޕްރީލް 15 އިން ފެށިގެން މާލެ ލޮކްޑައުންކުރި ކަމަށެވެ.\nއެއާއެކު ރިސޯޓުތަކާއި، ގެސްޓްހައުސްތަކާއި، ސުވެނިއާ ޝޮޕްތަކުގެ އިތުރުން ދިވެހި އިގުތިސާދުގެ ކުދި، މެދު އަދި ފުޅާ ދާއިރާއެއްގައި ހިންގަމުންދާ ވިޔަފާރިތައް ކުއްލި ގޮތަކަށް ހުއްޓުމަށް މަޖުބޫރު ކުރެވިގެންދިޔަ ކަމަށެވެ. އެކަމުގެ ސަބަބުން ރާއްޖޭގެ އިގުތިސާދަށް ކުއްލި ލޮޅުމެއް އައިސް އިނދަ ޖެހިފައިވާ ކަމަށްވެސް ބުނެފައިވެއެވެ.\nއެ ވިޔަފާރިތަކަކީ، އެތަކެއް އާއިލާތަކާ ގުޅިފައިވާ ވިޔަފާރިތަކެއް ކަމަށާއި ވިޔަފާރިތައް އިނދަޖެހުމުގެ ސަބަބުން އެ އާއިލާތަކުގެ ދުވަހުގެ ކޮއްތު ނުލިބޭ ފަދަ އަނދަވަޅަކަަށް ހާލަތު ގޯސްވެފައިވާ ކަމަށްވެސް ބުނެފައިވެއެވެ. އެހެންކަމުން ކޮވިޑުގެ ސަބަބުން ވިޔަފާރިތަކުގެ އޮޕަރޭޝަން ހުއްޓި، ވިޔަފާރިތަކަށް ކުރިަމތިވެފައިވާ ގެއްލުންތައް ސަރުކާރުން ފުރިހަމައަށް އެސެސްކޮށް ދައުލަތުގެ އެންމެހައި ވަސީލަތްތައް ބޭނުންކޮށްގެން އެ ވިޔަފާރިތަކަށް ލިބިފައި ހުރި ގެއްލުންތައް އަލުން އިޔާދަކުރުމަށް ސަރުކާރަށް ލާޒިިމު ކުރުމަށް އެ ގަރާރުގައި ވަނީ ގޮވާލައިފައެެވެ.\nއަރުޝީފަށް ނެގީ 02/08/2020 18:22\nއެންމެފަހުން އަޕްޑޭޓްކުރީ 02/08/2020 18:22\nކޮވިޑް ޖެހިގެން އައިސީޔޫގައި ފަރުވާދޭ މީހުންގެ އަދަދު 8 އަށް\nޚަދީޖާ އާދަމް2މިނެޓު ކުރިން\nމީޑިއާނެޓްގެ މުވައްޒަފަކު ކޮވިޑް-19 އަށް ފައްސިވެއްޖެ\nގާނޫނުއަސާސީ ބިނާވެފައިވަނީ ބަރުލަމާނީ ސިފަތަކަށް: ނަޝީދު\nއަހުމަދު ހަމީދު އާދަމް 21 މިނެޓު ކުރިން\nނައިވާދޫގައި ކަރަންޓީނުގައި ހުރި މީހަކު ޕޮޒިޓިވްވެއްޖެ\nޚަދީޖާ އާދަމް 22 މިނެޓު ކުރިން


Theluge agu ufuli Raajje koshi araafaanetha?\nޕެޓްރޯލް ޝެޑަކުން ތެޔޮ އަޅަނީ: މިހާރު ޕެޓްރޯލް ލިޓަރެއްގެ އަގު ވަނީ 11ރ. އަށްވުރެ މަތީގައި -- ފޮޓޯ: އަވަސް\nދުނިޔޭގެ ތާރީހުގައި ތެލަކީ އަގެއް ނެތް އެއްޗެއްގެ ގޮތުގައި މިފަހުންވީ ކޮވިޑުގެ ބައްޔާއެކު ދުނިޔެ "ހުއްޓުމުން" ނެވެ. މުޅި ދުނިޔޭގެ ދަތުރުފަތުރުތައް ހުއްޓުމުގެ ނަތީޖާއަކީ ތެލުގެ އަގު ދުވަހަކު ވެސް ނުދާ ވަރަށް ވެއްޓިގެން ދިއުމެވެ. ދުނިޔޭގެ ތެލުގެ މުއްސަނދި ގައުމު ތަކުން ތެޔޮ އުފައްދާ މިންވަރު ދަށް ކުރި ނަމަވެސް ޑިމާންޑް ނެތުމުން ދުނިޔޭގައި ތެޔޮ ގިނަވި އެވެ. ނަމަވެސް ބަލިން ދުނިޔެ "ސަލާމަތްވުމާ" ދިމާލަށް ދަތުރުކޮށް އިގްތިސޯދު ރަނގަޅުވާން ފެށުމުން އަނެއްކާ ވެސް ތެލުގެ އަގު ވަނީ އުފުލެން ފަށާފަ އެވެ. އަދި ތެލުގެ އަގުގެ މައްސަލަ އިތުރަށް ގޯސް ވެގެން ދިޔަ މައިގަނޑު އަނެއް ސަބަބަކީ ދުނިޔޭގެ ސަޕްލައި ޗެއިންގައި މިހާރު ހުރި ދަތިކަމެވެ. އޭގެ ނަތީޖާއަކަށްވީ ތެލުގެ އަގު އަވަސް މިނެއްގައި މަތިވެ ރެކޯޑް މިންވަރަށް އަރާފާނެ ކަމަށް ބެލެވެން ފެށުމެވެ.\nދުނިޔޭގެ ބާޒާރުގައި މީގެ ހަ މަސް ކުރިން ސާފު ނުކުރާ ތެޔޮ ފީފާއެއްގެ އަގު 60 ޑޮލަރުގައި ހުރި ނަމަވެސް މިހާރު މިވަނީ ތެޔޮ ފީފާއެއްގެ އަގު 85 ޑޮލަރަށް ވުރެ މަތިވެފަ އެވެ. މިކަންވާނީ ރާއްޖެ ފަދަ ތެލަށް ބަރޯސާވެފައިވާ ގައުމުތަކަށް ބޮޑު މައްސަލަ އަކަށެވެ. މުޅި އިގްތިސޯދު ކޮށިއަރާފާނެ ފަދަ ހާލަތެއް ކުރިމަތި ކުރުވައިފާނެ ވެސް ކަމަކަށެވެ.\n"ރާއްޖެއަކީ ތެލަށް ބަރޯސާވާ ގައުމަކަށް ވުމުން މީގެ އަސަރު ތަކެއް ރާއްޖެއަށް ކުރާނެ. ތެޔޮ އެތެރެ ކުރަން ކުރަން ޖެހޭ ހަރަދު މަތިވަމުންދާ ވަރަކަށް ދައުލަތުގެ ޑިޒާވްއަށް ބާރު ބޮޑުވުން ގާތް،" މަރުކަޒީ ބޭންކު، މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ކުރީގެ ގަވަރުނަރު އަހުމަދު ނަސީރު ވިދާޅުވި އެވެ.\nނޭޝަނަލް ސްޓެޓިސްޓިކްސްގެ ތަފާސް ހިސާބުތައް ދައްކާ ގޮތުން ވޭތުވެދިޔަ ފަސް އަހަރު ރާއްޖޭގައި އެވްރެޖުކޮށް ތެޔޮ ލިޓަރެއް ވިއްކާފައިވަނީ 9.25 ރ. އާއި 11.19 ރ. އާ ދެމެދުގަ އެވެ. ނަމަވެސް ކޮވިޑާ ގުޅިގެން ތެލުގެ އަގު 8 ރ. އަށް ވެއްޓިގެން ދިޔަ އެވެ. އެކަމަކު މިހާރު ދުނިޔޭގެ ތެލުގެ ޓްރެންޑް ދައްކާ ގޮތުން އަގު އިންތިހާއަށް މަތިވުން ގާތެވެ. މިހާރު ދުނިޔޭގެ ބާޒާރުގައި ސާފު ނުކުރާ ތެޔޮ ފީފާއެއްގެ އަގު ހުރީ 85 ޑޮލަރަށްވުރެ މަތީގަ އެވެ.\nތެލުގެ އަގު މަތިވަމުންދާއިރު ދުނިޔޭގައި އެންމެ ގިނައިން ތެޔޮ އުފައްދާ ގައުމުތައް ހިމެނޭ ޖަމިއްޔާ، އޯޕެކުން އަދި އޮތީ ނޭނގޭ ކަމަށް ހަދައިގެންނެވެ. ބޭނުމަކީ އެ މީހުން ބޭނުންވާ ރޭޓަށް ތެލުގެ އަގު އުފުލައިލުމެވެ. މިހާ ބާރަށް ތެލުގެ އަގ އުފުލުމުގެ މައިގަނޑު އެއް ސަބަބެއް ކަމަށް ތަޖުރިބާކާރުން ގަބޫލު ކުރައްވަނީ ތެޔޮ ގަންނަން ދުނިޔޭގެ ބާޒާރަށް ޗައިނާ ފުންމާލުމެވެ. ކޮވިޑް-19 އާ ގުޅިގެން ތެލުގެ އަގު އިންތިހާށް ވެއްޓުނު ވަގުތު ޗައިނާ އިން އެއްކުރި ތެލުގެ ސްޓޮކް ހުސްވުމަކާ ގާތްވަމުން ދާތީ އެ ގައުމުން ވަނީ ތެޔޮ ހޯދަން ބާޒާރަށް ފައިބާފަ އެވެ. އޭގެ ނަތީޖާއަކީ ޑިމާންޑު އާދަޔާ ހިލާފަށް މަތިވުމެވެ.\nރާއްޖޭގެ ބާޒާރުގައި 2016 އިން ފެށިގެން މިމަހުގެ 12 ވަނަ ދުވަހާ ހަމައަށް ތެލުގެ އަގު ހުރި އަދަދު -- އަވަސް އިންފްގްރެފިކް: އައިމިނަތު އިޒުވީނާ\nދުނިޔޭގެ ބާޒާރުގައި ތެލުގެ އަގު މަތިވުމުން ނަތީޖާއަކީ ރާއްޖޭގެ ބާޒާރުގައި ވެސް އަގު މަތި ކުރަން މަޖުބޫރުވުމެވެ. އެހެންވެ ބެލެވޭ ގޮތުގައި ކުރިއަށް އޮތް ދުވަސްތަކުގައި ރާއްޖޭގައި ތެލުގެ އަގު މަތިވުން ގާތެވެ. ރާއްޖޭގެ ބާޒާރުގައި މި އަހަރު މިހާތަނަށް ފަސް ފަހަރެއްގެ މަތިން ވަނީ ތެލުގެ އަގަށް ބަދަލު ގެނެސް ބޮޑު ކޮށްފަ އެވެ. މި ބަދަލުތައް ގެންނަން މަޖުބޫރުވާ މައިގަނޑު ސަބަބަކީ ދުނިޔޭގައި ތެލުގެ އަގު މަތިވުމެވެ.\nމި އަހަރު ރާއްޖޭގައި ތެލުގެ އަގު މަތިވިގޮތް\nފެބްރުއަރީ: ޕެޓްރޯލް 0.37ލ. ޑީސަލް ލިޓަރަކުން 0.48ލ.\nމާޗް: ޕެޓްރޯލް 0.01ލ. ޑީސަލް ލިޓަރަކު 0.06ލ.\nޖޫން: ޕެޓްރޯލް 0.89 ލާރި، ޑީސަލް 0.89 ލާރި\nޖުލައި: ޕެޓްރޯލް 0.98 ލާރި، ޑީސަލް 0.23 ލާރި\nއޮކްޓޫބަރު: ޕެޓްރޯލް 0.44ލ، ޑީސަލް ލިޓަރަކުން 0.89 ލ.\nމިހާރު އަގަށް އަންނަ ބަދަލާއެކު ޖީބުން އިތުރަށް ދަށްކަން ޖެހުނީ ކިހާ އަދަދެއް ހެއްޔެވެ؟ މިއީ ސުވާލަށް ވެދާނެ އެވެ. މި އަހަރު ފެށުނުއިރު ފެޓްރޯލް ލިޓަރެއް ހުރީ 8.44ރ. އަށެވެ. ނަމަވެސް މިހާރު ޕެޓްރޯލްގެ އަގު ހުރީ ލިޓަރެއް 11.16ރ. ގަ އެވެ. އަދި ޑީސަލް ލިޓަރެއް އަހަރު ފެށުނުއިރު ފެބްރުއަރީ މަހާ ހަމައަށް 9.19ރ. އަށް ލިބުނު ނަމަވެސް ޑީސަލްގެ އަގު ވެސް ވަނީ 11.84ރ. އަށް މަތިވެފަ އެވެ. މި މަހުގެ 12 ވަނަ ދުވަހާ ހަމައަށް ބަލާނަމަ ޕެޓްރޯލް ލިޓަރަކުން 2.78ރ. ވަރު ވަނީ ބޮޑުވެފަ އެވެ. އޮޑި ދޯނި ފަހަރާއި ހަތަރު ފުރޮޅުލީ އުޅަނދުފަހަރު އަދި ޖަނަރޭޓަރު ތަކަށް އަޅާ ޑީސަލް ލިޓަރަކުން އެވްރެކޮށް 2.55ރ. ވަރު ބޮޑުވެފައިވެ އެވެ. މީގެ މާނައަކީ ވޭވް 125 ސައިކަލެއްގެ ފުލް ޓޭންކުގެ ތެޔޮ މި އަހަރު ފެށުނުއިރު 20ރ. އަށް އެޅުނު ނަމަވެސް މިހާރު ޓޭންކް ފުރާ ލެވޭނީ އެންމެ މަދުވެގެން 30ރ. ނޫނީ 35ރ. އަށެވެ.\nއަގު މަތިވުމާއި ޖީބުން ދާ އަދަދު\nމި އަހަރު ފެށުނުއިރު ފެޓްރޯލް ލިޓަރެއް ހުރީ 8.44ރ. އަށެވެ. ނަމަވެސް މިހާރު ޕެޓްރޯލްގެ އަގު ހުރީ ލިޓަރެއް 11.16ރ. ގަ އެވެ. އަދި ޑީސަލް ލިޓަރެއް އަހަރު ފެށުނުއިރު ފެބްރުއަރީ މަހާ ހަމައަށް 9.19ރ. އަށް ލިބުނު ނަމަވެސް ޑީސަލްގެ އަގު ވެސް ވަނީ 11.84ރ. އަށް މަތިވެފަ އެވެ. މިމަހުގެ 12 ވަނަ ދުވަހާ ހަމައަށް ބަލާނަމަ ޕެޓްރޯލް ލިޓަރަކުން 2.78ރ. ވަރު ވަނީ ބޮޑުވެފަ އެވެ. އަދި އޮޑި ދޯނި ފަހަރާއި ހަތަރު ފުރޮޅުލީ އުޅަނދުފަހަރު އަދި ޖަނަރޭޓަރު ތަކަށް އަޅާ ޑީސަލް ލިޓަރަކުން އެވްރެކޮށް 2.55ރ. ވަރު ބޮޑުވެފައިވެ އެވެ. މީގެ މާނައަކީ ވޭވް 125 ސައިކަލެއްގެ ފުލް ޓޭންކުގެ ތެޔޮ މި އަހަރު ފެށުނުއިރު 20ރ. އަށް އެޅުނު ނަމަވެސް މިހާރު ޓޭންކް ފުރާލެވޭނީ އެންމެ މަދުވެގެން 30ރ. ނޫނީ 35ރ. އަށެވެ.\nރާއްޖޭގައި ތެލުގެ ހިދުމަތްދޭ އަމިއްލަ ކުންފުންޏެއްގެ އިސްވެރިއަކު ވިދާޅުވި ގޮތުގައި މިހާރު ދުނިޔޭގައި ޑިމާންޑް ހުރި ގޮތުން ތެލުގެ އަގު ފީފާއެއް 100 ޑޮލަރަށްވުރެ މަތިވުމުގެ ފުރުސަތު އެބައޮތެވެ. އަދި މިއާއެކު ރާއްޖޭގައި މި އަހަރުގެ ބާކީ އޮތް ބަޔާއި އަންނަ އަހަރުގެ ފުރަތަމަ ކުއާޓަރާ ހަމައަށް ތެޔޮ ލިޓަރަކުން 1.50ރ. އާއި ދެ ރުފިޔާވަރު ބޮޑުވުމުގެ ފުރުސަތު އޮތް ކަމަށް ފޯކާސްޓް ކުރެވެ އެވެ.\n"ރާއްޖޭގެ މާކެޓަކީ ބޭރުގެ އެހެން މާކެޓުތަކާ އަޅާ ކިޔާނަމަ ލިމިޓެޑް މާކެޓެއް. ނަމަވެސް އަލަށް ބައެއް ރިސޯޓުތައް ހުޅުވުމާއި އިކޮނޮމިކް އެކްޓިވިޓީސްތައް ދަނީ މަތިވަނުން. އެހެންވެ ތެލަށް އޮތް ޑިމާންޑު ވަނީ މަތިވެފަ. ބެލެވެނީ ދެ ރުފިޔާ ވަރު މަތިވާނެ ކަމަށް،" ފަސްދޮޅަސް މިލިއަން ލިޓަރުގެ ތެޔޮ ފޯރުކޮށް ދިނުމުގެ ގާބިލްކަން ރާއްޖޭގައި ގާއިމް ކޮށްފައިވާ ކުންފުނީގެ އިސްވެރިޔާ ވިދާޅުވި އެވެ.\nރިޒާވަށް އަސަރު ކޮށްފާނެތަ؟\nތެލުގެ އަގަށް މި އަންނަ ބަދަލުގެ ސަބަބުން އެންމެ ބޮޑު ލޮޅުމެއް އަންނާނެ ކަމަށް ބެލެވެނީ ޑޮލަރުގެ މާކެޓަށެވެ. ދުނިޔޭގެ ސަޕްލައި ޗެއިނަށް އައިސްފައިވާ ބަދަލާއެކު ބައެއް ތަކެތީގެ އަގު ވަނީ މަތިވެފަ އެވެ. މިފަދަ ވަގުތެއްގައި ތެލުގެ އަގު މަތިވަމުންދާނަމަ މިކަން ވާނީ ރާއްޖެ ފަދަ ގައުމުތަކުގެ ރިހޭފައި މައްޗަށް ފޮއި ވެއްޓުން ފަދަ ކަމަކަށެވެ. ނަތީޖާއަކަށް ވާނީ ތެޔޮ އެތެރެ ކުރުމާއި އިމްޕޯޓަށް ޑޮލަރު ބޭނުންވާ އަދަދު އެތަށް ގުނައެއް މަތިވުމެވެ. މިކަން ކުރިމަތިވާނީ ހަމައެކަނި ސަރުކާރަށް ކުރިމަތިވާނެ ބުރައަކަށް ނޫނެވެ. މި ދަތިކަން ޕްރައިވެޓް ސެކްޓާ ވެސް ތަހަމަލް ކުރަން ޖެހޭ ވަރު ބޮޑުވާނެ އެވެ.\nރާއްޖޭގެ ރިޒާވަށް ބަލާއިރު އެވްރެޖުކޮށް މަހަކު 150 މިލިއަން ޑޮލަރު އިމްޕޯޓަށް ބޭނުންވެ އެވެ. ނަމަވެސް ތެލުގެ އަގާއެކު އިމްޕޯޓަށް ޑޮލަރު ބޭނުންވާ އަދަދު މަތިވުން ގާތެވެ. މިއީ ޑޮލަރު ހޯދަން ދަތިވާނެ ކަމެކެވެ. މީގެ އިތުރުން ކަރަންޓު ދޭން ދައުލަތުގެ ބަޖެޓުން ކުރަން ޖެހޭ ހޭދަ ވެސް މަތިވެގެންދާނެ ކަމަށް ތަޖުރިބާކާރުން ގަބޫލު ކުރައްވަ އެވެ.\nކުރީގެ ގަވަރުނަރު އަދި އިގްތިސޯދީ މާހިރު ނަސީރު ވިދާޅުވި ގޮތުގައި ތެލުގެ އަގު މަތިވުމާއެކު ދައުލަތުގެ ބަޖެޓުން ސަބްސިޑައިޒް ކުރަން ޖެހޭ އަދަދު މަތިވާނެ އެވެ.\n"ޑައިރެކްޓްލީ ބަލާނަމަ ތެލުގެ އަގު މަތިވަމުންދާނަމަ ކަރަންޓު ދޭން ކުރަން ޖެހޭ ހަރަދު މަތިވާނެ. އެފަދަ ހާލަތެއްގައި ނަމަ ސަރުކާރުން ސްޓެލްކޯއަށް ސަބްސިޑަރިޒް ކުރުން އިތުރުވާނެ،" ކުރިން ފިނޭންސް މިނިސްޓްރީގެ އިސް މަގާމުތައް ވެސް ފުރުއްވި ނަސީރު ވިދާޅުވި އެވެ.\nމި ބަދަލާއެކު ދައުލަތުން ހަރަދު ފޫބައްދަށް ފައިސާ ހޯދަން ޖެހޭ މިންވަރު މަތިވެގެން ދާނެ އެވެ. މިހާރު ވެސް ލިބޭ އާމްދަނީ އިން ދެކޮޅު ނުޖެހިގެން އުޅޭ އުޅުން އިތުރަށް ބޮޑުވެގެން ދާނެ އެވެ.\nޑައިރެކްޓްލީ ބަލާނަމަ ތެލުގެ އަގު މަތިވަމުންދާނަމަ ކަރަންޓު ދޭން ކުރަން ޖެހޭ ހަރަދު މަތިވާނެ. އެފަދަ ހާލަތެއްގައި ނަމަ ސަރުކާރުން ސްޓެލްކޯ އަށް ސަބްސިޑަރިޒް ކުރުން އިތުރުވާނެ\nއަހުމަދު ނަސީރު | އެމްއެމްއޭގެ ކުރީގެ ގަވަރުނަރު\nއަގުތައް މަތިވުމުގެ ބިރު\nއިތުރަށް ބަޖެޓުގެ ހަރަދުތައް މަތިވުމަކީ ބަޖެޓުގެ ދަރަނި ބޮޑުވާނެ ކަމެކެވެ. މީގެ އިތުރުން ކުރިމަތިވާނެ އަނެއް މައްސަލައަކީ މުދަލާއި ހިދުމަތުގެ އަގު މަތިވުން ނުވަތަ އިންފްލޭޝަން މައްޗަށް ދިއުމެވެ. ރާއްޖޭގެ އިންފްލޭޝަންގެ ބޮޑު ބަޔަކީ "އިމްޕޯޓް" ވާ އެއްޗެކެވެ. އެހެންވެ ތެލުގެ އަގު ބޮޑުވުމުން އަގުތައް ބަދަލުވެ މުދަލުގެ އަގު ބޮޑުވުމުގެ ފުރުސަތު އެބައޮތެވެ. ހާއްސަކޮށް ޓިކެޓުގެ އަގު ފަދަ އާއްމު ހިދުމަތުގެ އަގުއަގު މިހާރުދާ ގޮތަށް ތެލުގެ އަގު މަތިވަމުންދާނަމަ ބޮޑުވާނެ އެވެ. މިދިޔަ އަހަރަށް ބަލާނަމަ ރާއްޖޭގެ އިންފްލޭޝަން ހުރީ 1.4 ޕަސެންޓް ދަށުގަ އެވެ. ނަމަވެސް ސަރުކާރުން ވެސް ކުރިއަށް އަންދާޒާ ކުރާ ގޮތުގައި މި އަހަރުގެ ކުރިއަށްއޮތް ތަނުގައި މުދަލުގެ އަގު ބޮޑުވާނެ އެވެ.\nލޯކަލް މާރުކޭޓުގައި ވިއްކަން ހުރި ތަރުކާއީ އާއި މޭވާ: ބައެއް ތަކެތީގެ އަގުތައް ވަނީ މަތިވެފައި -- ފޮޓޯ: އަވަސް\nފިނޭންސް މިނިސްޓްރީން މެދުރާސްތާގެ ފިސްކަލް ސްޓްރެޓަޖީ ރިޕޯޓުގައިވާ ގޮތުން ތެލުގެ އަގު މަތިވުމުގެ ސަބަބުން މުދަލުގެ އަގު މަތިވުން ގާތެވެ.\n"ރާއްޖެއަކީ ގިނަ އަދަދެއްގެ ކޮންސިއުމާ މުދާ އިމްޕޯޓް ކުރާ ގައުމަކަށްވާތީ ދުނިޔޭގެ ބާޒާރުގައި ތެލުގެ އަގު މި އަހަރުގެ ތެރޭގައި މަތިވުމުން ދުނިޔޭގެ ބާޒާރުގައި އަގުތަކަށް އަންނަ އަސަރު ރާއްޖެ އަށް ކުރާނެ އެވެ. ހަމަމިއާއެކު ވިޔަފާރިވެރިންނަށް ރާއްޖޭން ޑޮލަރު ލިބޭ މިންވަރަކީ އިމްޕޯޓް ކުރާ މިދަލުގެ އަގުތަކަށް އަންނަ ބަދަލު ނުވަތަ އިމްޕޯޓެޑް އިންފްލޭޝަންއަށް އަސަރު ކުރާނެ ކަމެކެވެ،" އެ ރިޕޯޓުގައިވެ އެވެ.\nރާއްޖެއަކީ ކޮންސިއުމާ މުދާ އިމްޕޯޓް ކުރާ ގައުމަކަށްވާތީ ދުނިޔޭގެ ބާޒާރުގައި ތެލުގެ އަގު މި އަހަރުގެ ތެރޭގައި މަތިވުމުން ދުނިޔޭގެ ބާޒާރުގައި އަގުތަކަށް އަންނަ އަސަރު ރާއްޖެއަށް ކުރާނެ\nފިސްކަލް ސްޓްރެޓަޖީ ރިޕޯޓް\nތެލުގެ އަގު މަތިވުމަކީ ރާއްޖޭގެ އަތް މަތީގައި އޮތްކަމެއް ނޫނެވެ. ނަމަވެސް ބާރު އޮތް ކަމަކީ ބޭކާރު ހަރަދު މަދުކޮށް އިސްރާފު ހުއްޓާލުމެވެ. އެކަން ކުރެއްވިއްޖެނަމަ އިތުރަށް އަގު ބޮޑުވެގެން އަންނަ ބަދަލުން ސަލާމަތް ވާނެ އެވެ. ނަމަވެސް މިހާރުގެ އަންދާޒާއަކީ ތެލުގެ އަގަށް މި އަންނަ ބަދަލުގެ އިފެކްޓް ރާއްޖެ އަށް ކުރާނެ އެވެ. އޮތް ސުވާލަކީ ކުރާނެ މިންވަރެކެވެ. މަތިވާ ތެލުގެ އަގުން ރާއްޖޭގެ އިގްތިސޯދު ކޮށިއަރާނެ މިންވަރުގެ އަންދާޒާ އެކެވެ.\nއެސްޓީއޯ ފިނޭންސް މިނިސްޓްރީ އިގްތިސޯދު + ކޮވިޑް-19 ތެލުގެ އަގު\nޕެޓްރޯލާއި ޑީސަލްގެ އަގު ބޮޑު ކޮށްފި\nއެންގަނޑުގެ މީރު ރަހަ ކެނޑެނީތަ؟


Prophet Muhammad | Mihaaru\nމުޙައްމަދު، ޞައްލަﷲ ޢަލައިހި ވަސައްލަމް\nބަލިމަޑުކަމުގެ ހާލަތުގައި ވެސް އިސްލާމްދީނުން ފިލާވަޅު\nމިހާރު މުޅި ދުނިޔެއަށް ފެތުރިފައިވާ ކޮވިޑް-19 ގެ ނުރައްކާތެރި ހާލަތުގައި އޮތް އެންމެ ބޮޑު ހައްލަކީ ގައިދުރުކުރުމެވެ. އެކަމަކު މިއީ މީގެ 1400 އަހަރު ކުރިން، އަޅުގަނޑުމެންގެ މާތް ރަސޫލާ ދެއްވި ނަސޭހަތެކެވެ. އެކަލޭގެފާނު ވިދާޅުވެފައި ވަނީ "ރަށެއްގައި ތާއޫން ބަލި ފެތުރެއް ފަށައިފި ނަމަ އެ ރަށަކަށް ތިޔަ ބައި މީހުން ނުދާށޭ އަދި ތިޔަ ބައި...\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓުގައި އިސްލާމްދީނާއި ރަސޫލާ އަށް ފުރައްސާރަކޮށްފައިވާ ވާހަކަތަކެއް ހުރި މައްސަލައިގައި ޝަހިންދާ އިސްމާއިލް އާއި...\nއިސްލާމްދީނާއި ރަސޫލާ އަށް ފުރައްސާރަކޮށް، މޯލްޑިވްސް ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓާ މެދު ސަރުކާރުން ފިޔަވަޅު އަޅާނެ ކަމަށާއި އެކަން ކުރުން ލަސްވަނީ އަދުލު...\nއިސްލާމްދީނަށާއި ރަސޫލާ އަށް ފުރަައްސާރަކޮށް، ރިޕޯޓު ނެރުނު މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އޮތީ ރައީސް އިބްރާހިމް މުހައްމަދު ސޯލިހުގެ ސަރުކާރުގެ ތެރެއަށް މޫލާފައި...\nއެމްޑީއެންގެ ރިޕޯޓާ ގުޅޭ އިލްމީ ދިރާސާއެއް ހަދަނީ\nއިސްލާމްދީނާއި ރަސޫލާ އަށް ފުރައްސާރަކޮށް، މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓާ ގުޅޭ ތަފްސީލީ އިލްމީ ދިރާސާއެއް ތައްޔާރު ކުރަމުން އަންނަ ކަމަށް ފުލުހުން...\nއިސްލާމްދީނާއި ރަސޫލާ އަށް ފުރައްސާރަކޮށް، މޯލްޑިވްސް ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓު ލިޔުނު އެކަކު ނުފެނިގެން އޭނާ ހޯދުމަށް ފުލުސް އޮފީހުން މިއަދު...\nއިސްލާމްދީނާއި ރަސޫލާ އަށް ފުރައްސާރަކޮށް މޯލްޑިވްސް ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓުގެ މައްސަލައިގެ ތަހުގީގަށް އެ ޖަމިއްޔާގެ އިސް ބައެއް މީހުން ހާޒިރުވުމަށް...\nOctober 15, 2019 158\nއެމްޑީއެން އުވާލަން ޖެހޭ: އިލްމުވެރިން\nއިސްލާމްދީނުގެ ގަދަރާއި އިއްޒަތް ގެއްލޭ ގޮތަށް ވާހަކަތަކެއް ލިޔެ އާއްމުކުރި މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އުވާލަން ރާއްޖޭގެ މަޝްހޫރު ބައެއް ދީނީ އިލްމުވެރިން...\nއިސްލާމްދީނާއި ރަސޫލާ އަށް ފުރައްސާރަކޮށް މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ރިޕޯޓް ނެރުނު މައްސަލައިގައި ފިޔަވަޅު އެޅުން ލަސްވާ އިރު، އެ ރިޕޯޓް ލިއުނު އެކަކު ވެސް...


Quarantine Gai Thibee6Meehun, Ehmmen Ves Thibee Farukolhugai!\nކަރަންޓީންގައި ތިބީ6މީހުން، އެންމެންވެސް ތިބީ ފަރުކޮޅުގައި!\nކޮވިޑް-19 އާ ގުޅިގެން ރާއްޖޭގައި ގާއިމް ކޮށްފައިވާ ކަރަންޓީން ފެސިލިޓީގައި ކަރަންޓީން ކޮށްފައި ތިބީ ހަ މީހެއް ކަމަށް ސަރުކާރުން ބުނެފިއެވެ.\nމިރޭ ދަރުބާރުގޭގައި ކޮވިޑް-19 އާ ގުޅިގެން އެކުލަވާލާފައިވާ ޓާސްކް ފޯސްގެ ފަރާތުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ މިހާތަނަށް ކަރަންޓީންގައި ތިބީ ހަ މީހަކު ކަމަށެވެ. އޭގެތެރޭގައި އަންހެނަކާއި ކުޑަ ކުއްޖެއްގެ އިތުރުން މިއަދު ކަރަންޓީން ކުރި އިޓަލީ ފަތުރުވެރިޔާ އަދި ޑޮކްޓަރުވެސް ހިމެނޭ ކަމަށެވެ. އަމީން ވިދާޅުވީ އެ ހުރިހާ އެންމެންވެސް ތިބީ ފަރުކޮޅު ފުށީގައި ކަމަށެވެ.\nކޮވިޑް-19 އާ ގުޅިގެން މީގެކުރިން ރިސޯޓެއްގެ ގޮތުގައި ބޭނުންކުރި ވިލިވަރުވެސް ކަރަންޓީން ފެސިލިޓީއެއްގެ ގޮތުގައި ބޭނުން ކުރުމަށް ސަރުކާރުން މިހާރު ވަނީ ނިންމާފައެވެ. އެކަން އިއުލާން ކުރީ މިރޭ ބޭއްވި ނޫސްވެރިންގެ ބައްދަލުވުމުގައި ޓޫރިޒަމް މިނިސްޓަރު އަލީ ވަހީދެވެ. މީގެކުރިން ސަރުކާރުން ބުނީ ރައީސުލްޖުމްހޫރިއްޔާކަން ކުރައްވާ ބޭފުޅުންނަށް ހާއްސަ ކޮށްފައިވާ އާރަށްވެސް ކަރަންޓީން ފެސިލިޓީއެއްގެ ގޮތުގައި ކަނޑައަޅާފައިވާ ކަމަށެވެ.\nޓޫރިޒަމް މިނިސްޓަރު އަލީ ވަހީދު ވިދާޅުވީ އެ ރަށުގައި މިހާރުވެސް މީހުން ކަރަންޓީން ކުރަން ޖެހިއްޖެ ނަމަ މުޅި ރަށް އޮތީ ތައްޔާރުގައި ކަމަށެވެ. އަދި އެރަށުގައި ޖުމްލަ 30 މީހުން އެއްފަހަރާ ކަރަންޓީން ކުރެވިގެންދާނެ ކަމަށް ވެސް މިނިސްޓަރު އަލީ ވަހީދު ވިދާޅުވިއެވެ. ނަމަވެސް މިހާތަނަށް ހުރިހާ މީހުންވެސް އެކަހެރިކޮށްފައި ވަނީ ފަރުކޮޅު ފުށީގައިކަން ފާހަގަކުރައްވާ އަލީ ވަހީދު ވިދާޅުވީ ފަރުކޮޅު ފުއްޓަށް މީހުން ގެންނަނީ އަލާމާތްތަކަށް ބަލާފައި “ކައިރިން ފަރުވާ ދޭންޖެހޭ” ކަމަށް ފެންނަ މީހުން ކަމަށެވެ.\nކޮވިޑް-19 އާ ގުޅިގެން ރާއްޖޭގެ ހާލަތު މިވަގުތު އޮތީ ވައިޓް އެލާޓު ނުވަތަ ހުދު ސަމާލުގައެވެ. ނަމަވެސް ވ. ތިނަދޫ އަދި ޅ. ކުރެއްދޫ އައިލެންޑު ރިސޯޓު މިވަގުތު އޮތީ ވަގުތީ ގޮތުން މީހުން އަރާ ފޭބުން މަނާ ކޮށްފައެވެ. އެކަމަށް އިތުރު ފިޔަވަޅެއް އަޅާނީ އިޓަލީ ފަތުރުވެރިޔާ އަދި ޑޮކްޓަރުގެ ނަތީޖާތައް ލިބުމުން ކަމަށް ސަރުކާރުން ބުންޏެވެ. ސަރުކާރުން ވަނީ ކޮވިޑް-19 އާ ގުޅިގެން އިޓަލީގެ ފަތުރުވެރިން ރާއްޖެ އައުން ވެސް ވަގުތީ ގޮތުން މަނާ ކޮށްފައެވެ. އެގޮތުން މާދަމާ ރޭގެ 00:00އިން ފެށިގެން އިޓަލީގެ އެއްވެސް ފަތުރުވެރިއަކަށް ރާއްޖެ އެތެރެ ނުވެވޭނެއެވެ.


Dhiraagu faibar adhi teeveege hidhumai hoarafuhtaai hanimaadhooah\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގު ޓީވީގެ ހިދުމަތާއެކު ދިރާގުގެ ހައިސްޕީޑް ފައިބަރ ގެ ހިދުމަތް ހއ ހޯރަފުށި އަދި ހދ ހަނިމާދޫގައި އިފްތިތާހްކޮށްފި އެވެ.\nފައިބަރ ބްރޯޑްބޭންޑަކީ ބްރޯޑްބޭންޑް ހިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ. ދިރާގު ފައިބަރ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ހަލުވި ސްޕީޑު 100 އެމްބީޕީއެސް އަދި އެންމެ ބޮޑު އެލަވަންސްކަމުގައިވާ 1ޓީބީގެ ޕެކޭޖް އެކުލެވިގެންވާ ހިދުމަތެވެ. މިހާރު މި ރަށުގެ ގޭބިސީތަކާއި އަދި ވިޔަފާރިތަކަށް މި ހިދުމަތް ފުރިހަމަޔަށް ލިބެމުންދާނެ ކަމަށް ދިރާގުން ބުނެއެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. ހޯރަފުށީގައާއި ހަނިމާދޫގަ މިގާއިމު ކުރެވުނު ފައިބަރގެ ހިދުމަތް މެދުވެރިކޮށް ދިރާގުޓީވީ ފަސޭހަކަމާއެކު ބަލާލެވޭނެ ކަމަށްވެސް އެކުންފުނިން ބުނެއެވެ.


Islam dheen aai keerithi rasoolaa aa medhu nafrathu ufeddhun...\nއިސްލާމް ދީނަށް ފުރައްސާރަ ކުރުން\nހައްދު ފަހަނައަޅައި ދިއުމަކާއި ދިވެހި ސަރުކާރުން އަބަދުވެސް ދެކޮޅު ކަމެއް\nރަސޫލާގެ ކާޓޫނު ކުރެހުމަކީ ހިޔާޅު ފާޅުކުރުމުގެ މިނަވަންކަމެއް ނޫން\nފަރަންސޭސީ ރައީސް މެކްރަން ވަނީ އިސްލާމް ދީނަށް ރުޅިވެރިކަން އުފެދޭ ގޮތަށް ވާހަކަ ދައްކަވާފައި\nކ. މާލެ | 28 އޮކްޓޯބަރ 2020 | ބުދަ 17:17 | 4,458\nރައީސް އިބްރާހިމް މުހައްމަދު ސޯލިހު އޯއައިސީގެ ސަމިޓުގައި، އަރިހުގައި ހާރިޖީ ވަޒީރު އަބްދުﷲ ޝާހިދު - ރައީސް އޮފީސް\nހިޔާލު ފާޅުކުރުމުގެ މިނިވަންކަމުގެ ނަމުގައި މާތް ވެގެންވާ އިސްލާމް ދީނާއި ކީރިތި ރަސޫލާއާ ދެކޮޅަށް ދައްކަމުން ގެންދާ ވާހަކަތައް ދިވެހި ސަރުކާރުން ކުށްވެރިކޮށްފިއެވެ.\nފޮރިން މިނިސްޓަރ އަބްދުﷲ ޝާހިދު ބުދަ ދުވަހު އިނގިރޭސި ބަހުން ނެރުނު ބަޔާނެއްގައި ވަނީ އިސްލާމް ދީނާއި ކީރިތި ރަސޫލާއާ ދެކޮޅަށް އެކި ފަރާތްތަކުން ދައްކަމުން ގެންދާ ވާހަކަތައް ދިވެހި ސަރުކާރުން ކުށްވެރި ކުރާކަމާއި އަދި މިނިވަން ކަމުގެ ނަމުގައި މިފަދަ އަމަލުތައް ނުހިންގޭނެ ކަމަށެވެ.\nހުރިހާ ޒާތެއްގެ ހައްދުފަހަނައަޅައި ދިއުމަކާއި ދިވެހި ސަރުކާރުން އަބަދުވެސް ދެކޮޅު ކަމަށް ބަޔާނުގައި ވެއެވެ. އެގޮތުން ކީރިތި ރަސޫލާ އާއި ދެކޮޅަށް ދައްކަމުން ގެންދާ ވާހަކަތައް އެއީ ނޫސްވެރިކަމާއި ހިޔާލު ފާޅުކުރުމުގެ މިނިވަންކަމުގައި ނުފެތޭ އަމަލުތައް ކަމަށް ބުންޏެވެ.\nބަޔާނުގައިވާ ގޮތުގައި އިސްލާމްދީނާއި ނިރުބުވެރިކަމާއި (ޓެރަރިޒަމާއި) ގުޅުވައިގެން އެކި ފަރާތްތަކުން ދައްކަމުން ގެންދާ ވާހަކައަކީ ބަލައިގަނެވޭނެ ވާހަކަތަކެއް ނޫން ކަމަށާއި އަދި މިކަން ހަރު އަޑުން ކުށްވެރި ކުރާ ކަމަށް ވަނީ ބުނެފައެވެ.\nދިވެހި ސަރުކާރުން މި ބަޔާން ނެރުއްވާފައި މި ވަނީ ފްރާންސްގެ ރައީސް އެމެނުއެލް މެކްރޮން އިސްލާމް ދީނަކީ ހާލުގައި އޮތް ދީނެއް ކަމަށާއި އެ ދީނަކީ ނިރުބަވެރި ހަމަލާތަކަށް މަގުފަހި ކުރާ ދީނެއް ކަމަށް ބުނެ ފުރައްސާރަ ކޮށްފައިވާ ދަނޑިވަޅެއްގައެވެ.\nކީރިތި ރަސޫލާއަށް ފުރައްސާރަކޮށް ކާޓޫނު ކުރެހި މައްސަލައިގެ ދިފާއުގައި ފްރާންސްގެ ރައީސް އެމަނުއެލް މެކްރޮން ދެއްކެވި ވާހަކަ ކުއްވެރިކޮށް އިސްލާމީ ގައުމުތަކުން ދަނީ ބަޔާންތައް ނެރި ފްރާންސްގެ އުފެއްދުންތައް ބޮއިކޮޓް ކުރަންފަށާފައެވެ.


ޤާނޫނުތަކާއި ޤަވާއިދުތައް މަދެއްނޫން، އިންސާފް ޤާއިމު ކުރުމަށް އޮތް ހުރަހަކީ ކޮބާ؟ ޤާނޫނުތަކާއި ޤަވާއިދުތައް މަދެއްނޫން، އިންސާފް ޤާއިމު ކުރުމަށް އޮތް ހުރަހަކީ ކޮބާ؟\nޤާނޫނުތަކާއި ޤަވާއިދުތައް މަދެއްނޫން، އިންސާފް ޤާއިމު ކުރުމަށް އޮތް ހުރަހަކީ ކޮބާ؟\nޖިންސީ ގޯނާއާއި ދެކޮޅަށް މާލޭގައި ބޭޭއްވި އެއްވުން - ފޮޓޯ: މުޙައްމަދު ވަޙީދު / ޕީއެސްއެމް ނިއުސް.\nއަންހެނުނަށް ކުރާ އަނިޔާތަކާއި، ކުޑަކުދިންނަށް ކުރާ އަނިޔާތައް ނުހުއްޓުވި ރައްޔިތުންގެ މެދުގައި ކަންބޮޑުވުންތައް ވަނީ އިންތިހާއަށް އިތުރުވެފައެވެ. މިފަދަ ކަންބޮޑުވުންތަކާއިއެކު ކޮންމެ ފަހަރަކުވެސް ތަންފީޒީ އިދާރާތަކުން ބަހަކީ އެކަންކަން ފުރިހަމައަށް ތަހުޤީޤުކޮށް ފިޔަވަޅު އަޅަންޖެހޭ ފަރާތްތަކާއި މެދު ފިޔަވަޅުތައް އަޅުއްވާނެ ވާހަކައެވެ. ނަމަވެސް މައްސަލަތައް ނުބެލި ލަސްވުމާއި، ބައެއް މައްސަލަތައް ވީހިސާބެއްވެސް ނޭގޭކަމީވެސް ރައްޔިތުންގެ ކަންބޮޑުވުން އޮތްކަމެކެވެ. އިންސާނީ ހައްގުތަކާއި، އިންސާނީ ކަރަކާތް ގެއްލިގެންދާ ޖިންސީ ގޯނާގެ ނާތަހުޒީބު އަމަލުތައް ހިމެނޭ މައްސަލަތައް ނުބެލި ލަސްވާ ކޮންމެ ދުވަހަކީ އިންސާފަށް އެޅޭ ހުރަހެއް ކަމުގައި އެންމެންވެސް އެއްބަސް ވެއެވެ.\nޖިންސީ ގޮތުން ކުރެވޭ ގޯނާތަކާއި، ގެވެށިއަނިޔަ އާއި، ރޭޕްތަކާއި، ކުޑަކުދިންނަށް ކުރާ އަނިޔާތައް ތިލަވެ ރައްޔިތުންގެ ސަމާލުކަމަށް އަންނަ މައްސަލަތައް ދުވަހެއް ދުވަހަކަށް މިދަނީ އިތުރުވަމުންނެވެ. މިފަދަ މައްސަލަތައް އިތުރުވެ ކަންބޮޑުވުން އިތުރުވެގެން މިދަނީ ޒަމާނުއްސުރެ ރާއްޖޭގައި އޮތް ނުރަނގަޅު ސަގާފަތެއްގެ ސަބަބުންކަމަށް ދެކޭ ފަރާތްތައްވެސް މަދެއްނޫންވެ. ސިޔާސީ ނުފޫޒްތަކާއި، ބާރުވެރިކަން ހުރި ފަރާތްތަކުގެ ބާރުވެރިކަމާއިއެކު މިފަދަ މައްސަލަތަކުގައި ޝާމިލުވާ އެތައްބަޔަކު މުޖުތަމައަށް ދޫވުމަކީ އަދި ދޫވަމުން ދިޔުމަކީ ރައްޔިތުންގެ ކަންބޮޑުވުންތައް އިތުރުވެގެންދާ ސަބަބުތަކެވެ.\nރާއްޖޭގައި ހިންގާ މިފަދަ މައްސަލަތައް ނުބެލި، ނޫންނަމަ ނުބަލައި ދޫކޮށްލާފައި ވަނީ ރާއްޖޭގައި އިންސާނީ ހައްގުތައް ކަށަވަރު ކުރާނެ ގޮތްތަކެއް ނެތިގެން ނޫނެވެ. ޤާނޫނުތަކާއި، ޤަވާއިދުތައްވެސް ނެތިގެންނޫނެވެ. މިފަދަ މައްސަލަތައް ބަލާނެ ކޮމިޝަންތަކާއި، މުވައްސަސާތައްވެސް ނެތިގެނެއްވެސް ނޫނެވެ. މިފަދަ މައްސަލަތައް ނުބެލި ދޫވެގެންދާ އެންމެބޮޑު ސަބަބުކަމަށް އެންމެނަށްވެސް އިއްތިފާގުވެވޭ އެއްކަމަކީ ސިޔާސީ ނުފޫޒު މިފަދަ މައްސަލަތަކުގެ ތެރެއަށް ވަނުމެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުން މަޖިލީހުގެ ނައިބު ރައީސް ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވީ، ބާރުވެރި އާއިލާތަކާއި، ބާރުވެރި ނުފޫޒުގަދަ ބޭފުޅުން މިފަދަ މައްސަލަތަކުން ސަލާމަތްވާތަން ފެންނަކަމަށެވެ. އެމީހުން އިންސާފުގެ ކުރިމައްޗަށް ނުގެނެވި މައްސަލަ ނުބެލި ސަލާމަތްވާ މަންޒަރަކީ މިޤައުމުގައި ފެންނަމުންދާ މަންޒަރުކަމަށެވެ.\nގަލޮޅު އުތުރު ދާއިރާގެ މެމްބަރު އީވާ އަބްދުﷲ، ފޮޓޯ: މަޖިލިސް\nއީވާ ވިދާޅުވީ ރާއްޖޭގައި މިފަދަ މައްސަލަތައް ނުބެލިގެން އުޅެނީ ޤާނޫނުތަކާއި، ގަވާއިދުތައް ނެތިގެން ނޫންކަމަށެވެ. އަދި ވެރިކަންތައް ބަދަލުނުވެގެންވެސް ނޫންކަމަށެވެ. މިކަންކަން ބެލޭނީ މަޤާމުތަކުގައި ތިއްބެވި ބޭފުޅުންނާއި، މައްސަލަތަކުގައި ތުހުމަތުކުރެވޭ މީހުންނާއިމެދު އިންސާފުވެރިކަމާއިއެކު އަމަލުކުރެވިގެންކަމުގައި އީވާ ވިދާޅުވިއެވެ.\n"ދިވެހިރައްޖޭގެ އަންހެނުންނަށް ރައްކާތެރިކަމާއި އިންސާފު ފޯރުނުކޮށްދެވުނު. ނުކޮށްދެވުނު. ސިޔާސީ ޕާޓީތައް އަންނަނީ، ވެރިކަންތައް ބަދަލުވަނީ އެކަމު މިހާލަތު އަޅުގަނޑުމެންނަށް ބަދަލުނުކުރެވުނު. ޤާނޫނުތައް ކިތަންމެ ވަރަކަށް ހެދިޔައް އަޅުގަނޑުމެންނަށް މިބަދަލެއް ނުކުރެވުނު. އެހެވީމަ މިބަދަލު ގެނެވެންދެން އަޅުގަނޑުމެން ބަޖެޓްތަކުގައި ފައިސާވެސް ޖަހަންވީ. ޤާނޫނު ބަދަލުކޮށް، މުވައްސަސާތަކުގައި ތިބިވެރިން ބަދަލު ކުރަންޖެހޭނަމަ އެމީހުންވެސް ބަދަލުކުރަންވީ. ޕޮލިޓިކަން ކޮމިޓްމަންޓް ތާއަބަދަަށްމިކަމަށް އޮންނަންޖެހޭ" މަޖިލިސް ނައިބް ރައީސް އީވާ އަބްދުﷲ ވިދާޅުވިއެވެ.\nކުޑަކުދިންގެ ހައްގުތަކާއި، އަންހެނުންނަށްކުރާ ޖިންސީ ގޯނާތަކުގެ ވާހަކަ ހުއްޓުމެއްނެތި ދެކެވެމުންދާއިރު މިކަންކަމުގެ އެންމެބޮޑު ނުރުހުމެއް އަމާޒުވާ އެއް މުވައްސަސާއަކީ ފުލުހުންގެ މުވައްސަސާއެވެ. އަދި އެއްބާވަތެއްގެ މައްސަލަތަކުގައި، ތަފާތުކޮށް އަމަލުނުކުރުމަށް ހުރިހާ ފަރާތްތަކަކުންވެސް ގޮވާލަމުން ގެންދެއެވެ.\nދެ އަހަރުގެ ކުއްޖާއަށް ޖިންސީ ގޯނާ ކުރި ކަމަށް ތުހުމަތު ކުރެވޭ 81 އަހަރު މީހާ\nފުލުހުން މަސައްކަތް ކުރުމުގައިވެސް ޚާއްސަ ޤާނޫނީ ބާރުވެރިކަން ލިބި ޤާނޫނުގެ ތެރެއިން މިކަންކަން ބެލުމުގެ ބާރާއި ޒިންމާ އޮތީ މަތިކޮށްފައެވެ. ރާއްޖޭގައި މިފަދަ އިންސާނިއްޔަތާއި ޚިލާފް ބޮޑެތި ކުއްތައް ބެލުމަށް އެތަކެއް ޤާނޫނެއް ވަނީ އެކުލަވާލެވިފައެވެ. ޖިންސީ ކުށްތަކާއި، ކުޑަކުދިންގެ ހައްޤުތަކާއި، އަންހެނުންނަށް ކުރެވޭ އަނިޔާއާއި، ޖިންސީ ގޯނާފަދަ މައްސަލަތައް ބެލުމަށް 90 ގެ އަހަރުތަކުން ފެށިގެން މިހަތަނަށް 13 ޤާނޫނެއް ވަނީ އެކުލަވާލެވިއެވެ. އަދި 1976 އަހަރުން ފެށިގެން ހެއްކާއި ބެހޭ ޤާނޫނެއް އެކުލަވާލެވި ދަނީ ތަންފީޒު ކުރެވެމުންނެވެ.\n1990ގެ އަހަރުތަކުނެ ފެށިގެން 2020 ވަނަ އަހަރައި ހަމަޔަށް އެކުލަވާލެވުނު އަންހެނުންނާއި، ކުޑަކުދިންގެ ހައްޤުތައް ކަށަވަރުކޮށްދޭ ޤާނޫނުތައް:\n- 1991 ކުޑަކުދިންގެ ހައްޤުތައް ރައްކާތެރިކުރުމާބެހޭ ޤާނޫނު\n- 2010 ދިވެހިރާއްޖޭގެ ކޯޓުތަކުގެ ޤާނޫނު\n- 2012 ގެވެށި އަނިޔާ ހުއްޓުވުމުގެ ޤާނޫނު\n- 2014 ހިޔުމަން ރައިޓްސް ކޮމިޝަނުގެ ޤާނޫނު\n- 2014 ޖިންސީ ކުށުގެ ޤާނޫނު\n- 2014 ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ޤާނޫނު\n- 2014 އިޖްތިމާޢީ ރައްކާތެރިކަމުގެ ޤާނޫނު\n- 2016 ޖިނާއީ އިޖުރާއަތުގެ ޤާނޫނު\n- 2016 ޖެންޑަރ އިކުއަލިޓީގެ ޤާނޫނު\n- 2016 އަބުރު ރައްކާތެރިކޮށްދިނުމާއި ޚިޔާލުފާޅުކުރުމުގެ މިނިވަންކަމުގެ ޤާނޫނު\n- 2016 ޕްރޮސިކިއުޓަރ ޖެނެރަލްގެ ޤާނޫނު\n- 2019 ކުޑަކުދިންގެ ޙައްޤުތައް ރައްކާތެރި ކުރުމުގެ ޤާނުނު\n- 2019 ކުޑަކުދިންގެ ޢަދުލުގެ ޤާނޫނު\nއިންސާނީ ހައްގުތައް ކަށަވަރުކުރުމަށާއި، ޤާނޫނުގޮތުން ކުރެވޭ މިފަދަ ބޮޑު ކުއްތަކަކީ އެއްވެސް ނުފޫޒެއްނެތި އިންސާފުވެރިކަމާއިއެކު ބެލެންޖެހޭނެ މައްސަލަތަކެއްކަމަށް މަޖިލީހުގެ ޖަލްސާގައި މިއަދު ވާހަކަ ދެއްކެވި މެމްބަރުންވެސް ވަނީ ވިދާޅުވެފައެވެ. އިންސާފު ޤާއިމްކުރުމުގައި ވަކި މީހަކަށް ވީތީ، ވަކި އާއިލާއަކަށް ނިސްބަތްވާ މީހަކަށް ވީތީ ނުބަލައި ހަމަހަމަކަމާއި އިންސާފުވެރިކަމާއިއެކު މިފަދަ މައްސަލަތައް ބެލުމަށް މެމްބަރުންވަނީ ގޮވާލާފައެވެ.


REPORT: E cigarette, hageegathuga ves manaa kuran jehey tha?\n11 ޑިސެންބަރ 20194ކޮމެންޓް\nއީ-ސިނގިރޭޓް: ހަގީގަތުގައި ވެސް މަނާ ކުރަން ޖެހޭތަ؟\nޝައްކެއް ވެސް ނެތެވެ؛ ދުންފަތުގެ އިސްތިއުމާލު ކުރުމަކީ ސިއްހަތަށް އެތައް ގެއްލުމެއް ލިބޭ ކަމެކެވެ. ތަޖުރިބާކާރުން ދެކޭ ގޮތުގައި ދުންފަތުގެ އިސްތިއުމާލު ކުރުމުން ޖެހޭ ބަލިތަކުގެ ސަބަބުން އެތައް މިލިޔަން ބަޔަކު މަރުވެގެން ދާއިރު، އެއީ ހައްލެއް ހޯދޭނެ ކަމެކެވެ. އެކަމަކު މިހާރު ވެސް ބިލިޔަނެއްހާ މީހުން ސިނގިރޭޓް ބުއިމަށް ދެވި ހިފާފައި ތިބި ކަމަށް ތަފާސްހިސާބުތައް ދައްކަ އެވެ. ދިރާސާތަކުން ދައްކާ ގޮތުގައި ދުންފަތުގެ އިސްތިއުމާލު ކުރާ މީހުންގެ ތެރެއިން ދެ ބައިކުޅަ އެއް ބައި މީހުން މަރުވަނީ ސީދާ އެ ނުބައި އާދައިގެ ސަބަބުން ދިމާވާ ސިއްހީ މައްސަލަތަކުގަ އެވެ. އަދި ދުންފަތުގެ އިސްތިއުމާލު ކުރާ މީހުންގެ ސަބަބުން، އެކަން ނުކުރާ އެތައް މިލިޔަން ބަޔަކަށް ވެސް ނޭދެވޭ އަސަރުތައް ކުރާ ވާހަކަ އަކީ އާ ވާހަކައެއް ނޫނެވެ. އެކަމަކު މި ހުރިހާ ސަބަބުތަކާއި އެކު ވެސް ދުންފަތުގެ އިސްތިއުމާލު ކުރާ މީހުންގެ އަދަދު މަދުވާތަނެއް ނުފެނެ އެވެ.\nއެކަމަކު ދުންފަތުގެ އިސްތިއުމާލު ކުރުމަށް ޒަމާނީ ބަދަލުތަކެއް އެބަ އާދެ އެވެ. އެގޮތުން މީގެ ހައެއްކަ އަހަރު ކުރިން އީ-ސިނގިރޭޓް ތައާރަފްވެ، ވައިގައި ހިފަން ފަށައިފި އެވެ. އަދި ދުންފަތުގެ އިސްތިއުމާލު ކުރުމަށް ތައާރަފްވި އާ ޓެކްނޮލޮޖީއާ އެކު ސިއްހީ ތަޖުރިބާކާރުންގެ ހިޔާލުތައް ވަނީ ދެކަފިވެފަ އެވެ. ނަމަވެސް މިދިޔަ ނޮވެމްބަރު މަހުގެ 14 ވަނަ ދުވަހު ލަންޑަންގެ މަޝްހޫރު ރޯޔަލް ސޮސައިޓީގައި ބޭއްވި ހަތް ވަނަ އީ-ސިނގިރޭޓް ސަމިޓުގައި ވަނީ ގިނަ ދާއިރާތަކެއްގެ މަޝްހޫރު ތަޖުރިބާކާރުން، އީ-ސިނގިރޭޓާއި ގުޅޭ އެންމެ ފަހުގެ ހޯދުންތަކުގެ މައުލޫމާތުތައް ހިއްސާ ކޮށްފަ އެވެ.\nއީ-ސިނގިރޭޓަކީ ރީޗާޖަބަލް ބެޓަރިއެއްގެ ހަކަތައިން އޮޕަރޭޓް ކުރާ އެއްޗެކެވެ. ބައެއް އީ-ސިނގިރޭޓް އަސްލު ސިނގިރޭޓެއްގެ ސިފާގައި ހުންނަ އިރު، އަނެއްބައި އެއްޗެހި ޕެން ޑްރައިވް ފަދަ އެއްޗަކާ ވައްތަރެވެ. އެފަދަ ބައެއް ޑިވައިސްތަކަކީ ދިޔާކޮށް ހުންނަ ފްލޭވާ ވަކިން ގަނެގެން އަޅަން ޖެހޭ އެއްޗެއްސެވެ. މިހާރު އެތައް ސަތޭކަ ބްރޭންޑްތަކުގެ އީ-ސިނގިރޭޓް މާކެޓަށް ނެރެގެން ވިއްކަމުން ދެއެވެ.\nދުންފަތުގެ އިސްތިއުމާލު ކުރާ މީހުންނަށް އަމާޒުކޮށްގެން ހަދާފައިވާ އާ ޑިވައިސްތައް މަސައްކަތް ކުރަނީ، އެ އެއްޗެހި ދަމާލުމާއި އެކު އެއަށް އަޅާފައި ހުންނަ ފްލޭވާ ހޫނުވުމުން އެ އެއްޗެހި އާތްވަށް ބަދަލުކޮށްލައިގެންނެވެ. އީ-ސިނގިރޭޓުން އަރާ ދުމަކީ ވެސް އާވިން އުފެދޭ ދުމެވެ. ތަޖުރިބާކާރުން ދެކޭގޮތުގައި އީ-ސިނގިރޭޓުން ލިބޭ ގެއްލުން އާންމުކޮށް ދުންފަތުގެ އިސްތިއުމާލު ކުރާ މީހުން ބޭނުންކުރާ ސިނގިރޭޓުން ލިބޭ ގެއްލުމާ އަޅާ ބަލާއިރު ދަށެވެ.\nއީ-ސިނގިރޭޓުން ގެއްލުން ލިބޭ، އެކަމަކު ސިނގިރޭޓަށް ވުރެ އެތައް ގުނައެއް ގެއްލުން ކުޑަ!\nއީ-ސިނގިރޭޓް އުފައްދާ ގިނަ ކުންފުނިތަކުން އެ އެއްޗެހި އިސްތިހާރު ކުރަނީ އެއީ ސިނގިރޭޓު ބުއިމަށް ވުރެ އެ އެއްޗެހިން ލިބޭ ގެއްލުން ކުޑަ ކަމަށް ބުނެ އެވެ. ސިއްހީ ދާއިރާގެ ތަޖުރިބާކާރުން ވެސް އެކަމަކަށް ދެބަހެއް ނުވެ އެވެ. އީ-ސިނގިރޭޓުން ގެއްލުން ލިބުނު ނަމަވެސް، އާންމުކޮށް ބޭނުން ކުރާ ސިނގިރޭޓުން ލިބޭ ގެއްލުމާ އަޅާ ބަލާއިރު އެތައް ގުނައެއް ގެއްލުން ކުޑަ ކަމަށް އެންމެ ފަހުގެ ދިރާސާތަކުން ދައްކާ ކަމަށް ސެން ފްރެންސިސްކޯގެ ޔުނިވާސިޓީ އޮފް ކެލެފޯނިއާގެ މަޝްހޫރު ރިސާޗަރެއް ކަމަށްވާ ނީލް ބެނޮވިޓްސް ވިދާޅުވެ އެވެ.\n"ސިނގިރޭޓް ބުއިމުގެ ސަބަބުން އަހަރަކަށް ގާތްގަނޑަކަށް ބައި މިލިޔަނަށް ވުރެ ގިނަ މީހުން މަރުވާ ކަމަށް ތަފާސްހިސާބުތަކުން ދައްކާ. އޭގެ މައިގަނޑު ސަބަބަކީ ސިނގިރޭތް ރޯކޮށްފައި ދަމާލުމުން ހަށިގަނޑަށް ވަދެގެންދާ އެތައް ހާސް ނުރައްކާތެރި ކެމިކަލްތައް،" ބެނޮވިޓްސް ވިދާޅުވި އެވެ.\nއީ-ސިނގިރޭޓަކީ އަލިފާން ރޯކޮށް ދަމާލަން ޖެހޭ އެއްޗަކަށް ނުވުމުން، ސިނގިރޭޓް ބުއިމުން ހަށިގަނޑުގެ ތެރެއަށް ދާ ނުރައްކާތެރި ކެމިކަލްތަކަށް ވުރެ އީ-ސިނގިރޭޓުން ހަށިގަނޑުގެ ތެރެއަށްދާ ކެމިކަލްތައް މަދުކޮށް ކަމަށް ތަޖުރިބާކާރުން ބުނެ އެވެ. އެގޮތުން ޕަބްލިކް ހެލްތު އިންގްލޭންޑުން ހަދާފައިވާ ދިރާސާތަކަށް ފަހު ނިންމާފައިވަނީ އީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ގާތްގަނޑަކަށް 95 ޕަސެންޓް ގެއްލުން ކުޑަ އެއްޗެއްގެ ގޮތުގަ އެވެ.\nއީ-ސިނގިރޭޓް ސަމިޓަކީ އެތައް ގައުމަކުން ގިނަ ދާއިރާތަކެއްގެ ތަޖުރިބާކާރުންނާއި، ސަރުކާރުތަކުގެ ކަމާބެހޭ ވެރިންގެ އިތުރުން ގާނޫނު ހަދާ މަޖިލީސްތަކުގެ މެމްބަރުން ވެސް ބައިވެރިވެގެން ކުރިއަށް ގެންދާ ބައްދަލުވުމެކެވެ. އެގޮތުން އެ ސަމިޓުގައި މައުލޫމާތު ދެއްވަމުން، ޔުނިވާސިޓީ ކޮލެޖް ލަންޑަންގެ ޑިޕާޓްމަންޓް އޮފް ބިހޭވިއަރަލް ސައިންސް އެންޑް ހެލްތުގެ ސީނިއާ ރިސާޗް ފެލޯ ޑރ. ސާރާ ޖެކްސަން ވިދާޅުވީ، ތަފާސްހިސާބުތަކަށް ބަލާއިރު އީ-ސިނގިރޭޓުގެ ސަބަބުން އިނގިރޭސި ވިލާތުގައި ކޮންމެ އަހަރަކު 70،000 މީހުން ސިނގިރޭޓް ބުއިން ހުއްޓާލާ ކަމަށެވެ. އެކަމަކު އީ-ސިނގިރޭޓުގެ ސަބަބުން ވެސް ސިއްހަތަށް ގެއްލުން ލިބޭ ކަމަށާއި، ނަމަވެސް އެ ލިބޭ ގެއްލުން ކުޑަ ކުރެވުމަކީ ކާމިޔާބީއެއް ކަމަށް ޑރ. ސާރާ ވިދާޅުވި އެވެ.\nއެޕިޑޮމޮލޮޖީ ޕްރޮފެސަރެއް ކަމަށްވާ ޖޯން ބްރިޓަން ވިދާޅުވީ، އީ-ސިނގިރޭޓްގެ ފްލޭވާގައި ނޮކޮޓިން އާއި ބައެއް އެހެން މާއްދާތައް ހިމެނޭކަން ފާހަގަ ކޮށްފަ އެވެ. އަދި އޭގެ ސަބަބުން ބައެއް ސިއްހީ މައްސަލަތައް ދިމާވެދާނެކަން ފާހަގަ ކުރެއްވި އެވެ. އެކަމަކު، އާންމުކޮށް ބޭނުންކުރާ ސިނގިރޭޓުގައި އެ މާއްދާތައް އީ-ސިގިރޭޓުގައި ބޭނުންކުރާ ވަރަށް ވުރެ އެތައް ގުނައެއް އިތުރުވުމާއި އެހެނިހެން ކެމިކަލްތައް ވެސް ސިނގިރޭޓުގައި ހުރުމުން، ސިނގިރޭޓް ބޯ މީހުންގެ ސިއްހަތަށް ލިބޭ ގެއްލުންތަކާ އަޅާ ބަލާއިރު އީ-ސިނގިރޭޓް ބޭނުންކުރާ މީހުންގެ ސިއްހަތަށް ލިބޭ ގެއްލުންތައް އެތައް ގުނައެއް ދަށް ކަން ޕްރޮފެސަރު ފާހަގަ ކުރެއްވި އެވެ.\nޕްރޮފެސަރު ބްރިޓަން ވިދާޅުވީ ކުރިއަށް އޮތް ތަނުގައި އީ-ސިނގިރޭޓް ޓެކްނޮލޮޖީ އަށް އަންނަ ރަނގަޅު ބަދަލުތަކާއި، އެއަށް އަޅާ ފްލޭވާތައް ރެގިއުލޭޓް ކުރުން ވަރުގަދަ ކުރުމުން، އީ-ސިނގިރޭޓުން ސިއްހަތަށް ލިބޭ ގެއްލުންތައް މިހާރަށް ވުރެ ވެސް އެތައް ގުނައެއް ދަށް ކުރެވޭނެ ކަމަށެވެ.\nކްއީން މެރީ ޔުނިވާސިޓީ އޮފް ލަންޑަންގެ ޕްރޮފެސާ އޮފް ކްލިނިކަލް ސައިކޮލޮޖީ ޕީޓާ ހާޖެކް 12 މަސް ދުވަހުގެ ދިރާސާއެއް ހެދުމަށް ފަހު އޭގެ ނަތީޖާ އީ-ސިނގިރޭޓް ސަމިޓުގައި ހިއްސާ ކޮށްފަ އެވެ. އެގޮތުން އީ-ސިނގިރޭޓް އާ ދެކޮޅަށް ކުރާ މަސައްކަތުގެ ސަބަބުން، ސިނގިރޭޓު ބޯ މީހުން އިތުރުވާކަމަށާއި އެއީ ވަރަށް ބޮޑު ކަންބޮޑުވުމެއް ކަމަށް ޕްރޮފެސަރު ވިދާޅުވި އެވެ. އަދި ކުރިއަށް އޮތް ތަނުގައި އެ ޓްރެންޑް ކުރިއަށް ދާނަމަ އެއީ ވަރަށް ބޮޑު ނުރައްކަލެއްގެ ކަމަށާއި، ދުންފަތުގެ އިސްތިއުމާލު ކުރާ މީހުން ނުހުއްޓައި އެކަން ކުރާނަމަ، ސިއްހަތަށް ލިބޭ ގެއްލުންތައް ކުޑަ ކޮށްދޭނެ އާ ޓެކްނޮލޮޖީތަކުގެ ބޭނުން ހިފުން މުހިންމު ކަމަށް ވެސް އޭނާ ވިދާޅުވި އެވެ.\nއޭގެ އިތުރުން ވެސް އެތައް ގިނަ ތަޖުރިބާކާރުންނެއް ވަނީ އެ ސަމިޓުގައި އީ-ސިނގިރޭޓާ ގުޅޭ އެންމެ ފަހުގެ މައުލޫމާތުތައް ހިއްސާ ކޮށްފަ އެވެ. އެ ހުރިހާ ބޭފުޅުންވެސް ދެކޭ ގޮތުގައި އީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ސިއްހަތަށް ލިބޭ ގެއްލުންތައް ކުޑަ އެއްޗެކެވެ. އެހެންކަމަށް ވާނަމަ ސިނގިރޭޓް މަނާ ނުކޮށް، އީ-ސިނގިރޭޓް މަނާ ކުރުމަކީ ބުއްދިވެރި ކަމަކަށް ވާނެ ހެއްޔެވެ؟\nމި އާޓިކަލްގައި ވަރަށް ބެލެންސްކޮށް އެބައޮތް ބުނެދީފައި ސިނގިރޭޓުން ގެއްލުން ވާލެއް ބޮޑޭ އެކަމަކު އީ ސިނގިރޭޓުން ލިބޭ ގެއްލުން އެއަށް ވުރެ ކުޑައޭ. ސިނގިރޭޓު ބޮއިގެން އަހަރަކު ބައި މިލިޔަން މީހުން މަރުވޭ. ވޭޕް ކޮށްގެން މިހާތަނަށް މަރުވި މީހުންގެ އަދަދު އެއް އަތުގެ އިނގިލިތަކުން ގުނާލެވޭހާ މަދު. އެހެންވީމާ ކަލޭމެން ތިޔަ އުޅެނީ ވަކި ކަމެއް ހާސިލް ކުރަން އީސިނގިރޭޓް މަނާ ކުރަން. އިހުލާސްތެރި ކަމެއް ހުރި ނަމަ ސިނގިރޭޓް މަނާ ކުރަން ތިޔަ ހެން މަސައްކަތް ކުރުން މާ ބުއްދިވެރި!\nހަގީގަތަކީ އީ-ސިނގިރޭޓުން ވެސް ގެއްލުން ލިބޭ ކަން އަދި ސިނގިރޭޓުން އެއަށް ވުރެ ބޮޑު ގެއްލުމެއް މީހުންނަށް ލިބޭކަން. މި ލިޔުމުގައި ވަރަށް ސާފުކޮށް އެބައޮތް ބުނެފަ އީސިނގިރޭޓުން ގެއްލުން ލިބެޔޭ، އެކަމަކު އެ ގެއްލުން ކުޑައީ. އެހެންވީމާ ގެއްލުން ކުޑަ އެއްޗެއް މަނާ ކޮށްފައި ގެއްލުން ބޮޑު އެއްޗެއް ހުއްދަ ކުރުމަކީ ތާކުންތާކު ޖެހޭ ކަމަކަށް ނުވާނެ!\nއަސްލުގަވެސް ސިނގަރެޓަށްވުރެން އީސިގަރެޓް ބުއީމާ ބޮޑު ތަފާތެއް ހުންނަކަން ތަޖުރިބާއިން އެނގިފައިވޭ. އީސިގަރެޓް މަނާކުރަނީ ސިގަރެޓް އުފައްދާ ކުންފުނިތަކުގެ ނުފޫޒު ސަރުކާރުތަކާއި ހަމަޔަށް ވަދެ، އަޑިންލިބޭ ފައިދާއަކަށް.\nމީ ކޮންކަހަލަ އާޓިކަލް އެށް؟ ސައިންޓިސްޓުންނޭ ކިޔާފަ މުޅިންވެސް ކޯޓް ކޮށްފަ ތިހިރީ އީސިގަރެޓް އިންޑަސްޓްރީން ސްޕޮންސަރ ކުރާ ސަމިޓްއެއްގެ ބައިވެރިން ދައްކާފަހުރި ވާހަކަތައް. ހަގީގަތަކީ އީސިގަރެޓްއިންވެސް މީހުން އެޑިކްޓް ކުރަން ނިކޮޓިން ޕްރޮޑަކްޓްސް ބޭނުން ކުރާކަން. އަދި އެހެނިހެން ގެއްލުންހުރި ކެމިކަލްތައް ބޭނުން ކުރާކަން. މިއޮތީ އެމެރިކާގަ މިއަހަރުވެސް އީސިގިރެޓާ ގުޅުންހުރި ފުއްޕާމެއަށް ގެއްލުން ލިބުނު މީހުންގެ ވާހަކަ: https://arstechnica.com/science/2019/10/vaping-linked-lung-illness-looks-like-exposure-to-mustard-gas-doctors-say/\nމިލިޔުން ހީވަނީ އީސިގަރެޓް އިންޕޯޓްކުރާ ފަރާތަކުން ލާރިދީގެން ލިޔެފައޮތް އާޓިކަލްއެއްހެން. ހަގީގަތް ވަރަށް ތަފާތު،


މާވެލްގެ މިއަހަރުގެ ސުޕަރ ހީރޯތައް ދައްކަލައިފި މާވެލްގެ މިއަހަރުގެ ސުޕަރ ހީރޯތައް ދައްކަލައިފި\nމާވެލްގެ މިއަހަރުގެ ސުޕަރ ހީރޯތައް ދައްކަލައިފި\nސުޕަރ ހީރޯ ފިލްމުތަކުގައި ރަސްކަންކުރާ މާވެލް ސްޓޫޑިއޯއިން އެމީހުންގެ ކުރިއަށް ހުރި ފިލްމުތަކުގެ ކަލަންޑަރު ފޭނުންނަށް ދޫކޮށްލައިފިއެވެ.\nސުޕަރ ހީރޯ ފިލްމުތަކަށް ލޯބިކުރާ މީހުންނަށް މިފަހަރުވެސް އެމީހުން ބޭނުންވާ ފިލްމްތައް މި ކަލަންޑަރުގައި އެބައޮތެވެ. މާވެލް ކަލަންޑަރު އިއުލާންކުރަމުން އެ ސްޓޫޑިއޯ އިން ދޫކޮށްލި މެސެޖްގައި ބުނެފައިވަނީ ދުނިޔެ ބަދަލުވި ނަމަވެސް އެމީހުން ބޮޑު އައިލާއެއްގެ ގޮތުގައި އަބަދުވެސް ސުޕަރ ހީރޯ ފިލްމުތަކަށް ލޯބިކުރާ މީހުންނާއި އެކު އޮންނާނެކަމަށެވެ.\nއައު ކަލަންޑަރަށް ބަލާއިރު އެންމެ ކުރިން ސްކްރީންތަކަށް އަންނަން އޮތީ ސްކާލެޓް ޖޯންސަންގެ "ބްލެޓކް ވިޑޯ" އެވެ. މި ފިލްމު ސިނަމާތަކަށް އަންނަނީ އަންނަ ޖުލައި މަހުގެ2ވަނަދުވަހުއެވެ. ދެން އޮތީ "ޝަންގް-ޗީ އެންޑް ދަ ލެޖެންޑް އޮފް ދަ ޓެން ރިންގްސް" އެވެ. މީ މާވެލުން އޭޝިއާ ދަރިކޮޅަކަށް ނިސްބަތްވާ އެކްޓަރަކާއި އެކު ސްކްރީނަށް އަންނަ ސުޕަރ ހީރޯއެކެވެ. މި ފިލްމް ސްކްރީންތަކަށް އަންނަނީ މިއަހަރުގެ ސެޕްޓެމްބަރ މަހުގެ 21 ވަނަދުވަހުއެވެ.\nދެން މިއަހަރަށް އޮތީ އެންމެ ގިނަ ބަޔަކު މިހާރުވެސް އިންތިޒާރުކުރަމުން އަންނަ އެއް ފިލްމެވެ. އެންޖަލީނާ ޖޮލީގެ\n" އެޓަރނަލްސް" އެވެ. އެންޖަލީނާ ޖޯލީގެ ފޭނުންނާއި ހަމައަށް މި ފިލްމު މިހާރު ތާވަލުކޮށްފައިވާ ގޮތުން އަންނަނީ ނޮވެމްބަރު މަހުގެ5ވަނަދުވަހުއެވެ.\nއަހަރުގެ އެންމެ ފަހަތަށް އޮތީ އެންމެ ބޮޑު އެއް ސުޕަރ ހީރޯއެވެ. "ސްޕައިޑަރ މޭން " ސީރީޒްގެ ތިންވަނަ ފިލްމެވެ. "ސްޕައިޑަރ މޭން - ނޯވޭ ހޯމް " އެވެ. މި ފިލްމާއި އެކު އަހަރު ނިންމާލާއިރު މި ފިލްމު ސިނަމާތަކަށް އަންނަނީ ޑިސެމްބަރު މަހުގެ 17 ވަނަ ދުވަހުއެވެ.\nމި އަހަރުގެ ކަލަންޑަރާއި އެކު އަންނަ އަހަރުގެ ދޫކޮށްލާނެ ބައެއް ފިލްމުތައްވެސް މާވެލް ފޭނުންނަށް އެ ސްޓޫޑިއޯއިން މިވަނީ ދައްކާލާފައެވެ. މިގޮތުން އަންނަ އަހަރުގެ އެންމެ ކުރީގައި މިއޮތީ " ޑޮކްޓަރ ސްޓްރޭންޖް - އިން ދަ މަލްޓިވާސް އޮގް މޭޑްނަސް" އެވެ. އަންނަ އަހަރު މި ފިލްމަ ސިނަމާތަކަށް އަންނަނީ މާރިޗު 25ގައެވެ. "ތޯ" ގެ ސިީރީޒަށް ލީބިކުރާ މީހުންނަށް އޮތް ހަދިޔާ\n" ތޯ ލަވް އެންޑް ތަންޑަރ " ސިނަމާތަކަށް އަންނަނީ އަންނަ އަހރުގެ މޭމަހުގެ6ވަނަދުވަހުއެވެ.\nއަންނަ އަހަރުގެ ލިސްޓުގައި ދެން އޮތީ "ބްލެކް ޕެންތާ- ވަކެންޑާ ފޯއެވާ" " ދަ މާވެލްސް" " އެންޓް-މޭން އެންޑް ދަ ވާސްޕް - ކުއަންޓަމްމޭނިއާ " އަދި "ގާޑިއަން އޮފް ދަ ގެލެކްސީ ވޮލިއުމް3" އެވެ.


Uthuruthilafalhu ehbasvun vaguthun uvaalan idhikolhun govaalaifi | ThePress\nއުތުރުތިލަފަޅު އެއްބަސްވުން ވަގުތުން އުވާލަންް އިދިކޮޅުން ގޮވާލައިފި\nއިދިކޮޅުގެ ނޫސްވެރިންގެ ބައްދަލުވުމެއްގެ ތެރެއިން\nއުތުރުތިލަފަޅު އެއްބަސްވުމަކީ ދިވެހިރާއްޖޭގެ މިނިވަންކަމާ ސިޔާދަތަށް ނުރައްކާވާ އެއްބަސްވުމެއްކަން އިތުރަށް ސާފުވެފައިވާތީ އެ އެއްބަސްވުން ވަގުތުން އުވާލުމަށް އިދިކޮޅު ކޯލިޝަނުން ގޮވާލައިފިއެވެ.\nއިދިކޮޅުން ނެރުނު ބަޔާނެއްގައި ބުނީ ތިލަފަޅު އެގްރީމަންޓްތައް މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީން ދިރާސާ ކުރުމަށްފަހު ރައްޔިތުން އެދެމުންދާއިރު، ޑިފެންސް މިނިސްޓަރު މާރިއާދީދީ ސޮއިކުރައްވާފައިވާ އުތުރުތިލަފަޅުގެ އެގްރީމަންޓް، ކޮމިޓީން ދިރާސާ ކުރުމަށް އެ ކޮމިޓީއަށް ނުދިނުމަކީ އަދި އެ ކޮމިޓީން އެ އެގްރީމަންޓް ހޯދާފައި ނުވުމަކީ ކަންބޮޑުވާ ކަމެއް ކަމަށެވެ.\nއެކޯލިޝަނުން ގަބޫލުކުރާގޮތުގައި އުތުރުތިލަފަޅުގެ އެގްރީމަންޓް ކަމަށް ބުނާ ލިޔުމެއް ސްކްރީނަކުން ސަލާމަތީ ހިދުމަތްތަކާބެހޭ ކޮމިޓީއަށް ދައްކާލުމުގެ ބަދަލުގައި އެ އެގްރީމަންޓްގައި ހުރި މާއްދާތައް ވަކިވަކިން ދިރާސާކުރުމުގެ ފުރުސަތު ހޯދުމަކީ ކޮމިޓީއަށް ލާޒިމު ކަމެއް ކަމަށް ކަމަށް ވެސް އެބަޔާނުގައި ބުނެއެވެ.\nއެބަޔާނުގައި އިތުރަށް ބުނީ އެ އެގްރީމަންޓް، ސަލާމަތީ ހިދުމަތްތަކާބެހޭ ކޮމިޓީއަށް ނުދިނުމަކީ އަދި ކޮމިޓީން އެ އެގްރީމަންޓް ހޯދާފައިނުވުމަކީ އުތުރުތިލަފަޅުގެ އެގްރީމަންޓާ ގުޅިގެން ދިވެހި ރައްޔިތުންގެ މެދުގައި އުފެދިފައިވާ ނުތަނަވަސްކަމަށް ފަރުވާއެއް ހޯދައިދިނުމުގައި ރައްޔިތުންގެ މަޖިލީހާއި ސަރުކާރު ފެއިލްވެފައިވާކަން ހާމަވާ ކަމެއް ކަމަށެވެ.\nސަލާމަތީ ހިދުމަތްތަކާބެހޭ ކޮމިޓީއަށް ހުށަހެޅި ޕްރެޒެންޓޭޝަނުން އެނގުނުގޮތުގައި އުތުރުތިލަފަޅުގައި އިންޑިއާއިން ބޭނުންވާ ކޮންމެ ދާއިރާއެއްގެ ބަޔަކަށް ޑިޕޮލޮމެޓިކް އިމިއުނިޓީ ދީގެން، ކުރިއަށްއޮތް 15 އަހަރަށްވުރެ ގިނަ ދުވަސްތަކަކަށް ތިބެވޭނެއެވެ.\nއިންޑިއާއިން ގެންނަ މީހުންގެ ތެރޭގައި އިންޑިއާ ސިފައިން ނުހިމެނޭކަމަށް ބުނެފައިނުވާއިރު، ޚާއްޞަކޮށް، ދިވެހި އަސްކަރިއްޔާގެމަރުކަޒެއްގައި އިންޑިއާގެ ސިފައިންނަށް ތިބުމަށް މަގުފަހިވާ އެއްބަސްވުމެއް ހަދައި، ރައްޔިތުންގެ މަޖިލީހުގެ ރުހުން ހޯދުމެއްނެތިސޮއިކުރުމަކީ ދިވެހިޖުމްހޫރިއްޔާގެ ޤާނޫނުއަސާސީގެ 115 ވަނަ މާއްދާގެ (ފ) ގެ (2) އާ ހިލާފު ކަމެކެވެ. އެގްރީމެންޓްގެ ސަބަބުންރާއްޖޭގެ ސިޔާދަތީ ބާރުތައް ގެއްލޭނެކަން ހާމަވާ ކަމެކެވެ. މިއީ މިކޯލިޝަނުން ނުހަނު ކަންބޮޑުވާ ކަންކަމެވެ.ކުރިއަށްއޮތް 15 އަހަރަށްވުރެ ގިނަ ދުވަހު އުތުރުތިލަފަޅު ހިންގާނީ އިންޑިއާގެ ހައިކޮމިޝަނަރުގެ އިތުރުން އިންޑިއާގެއިތުރު މީހުން ހިމެނޭ ކޮމިޓީއަކުންނެވެ.\nއެހެން ކަމުން ރާއްޖޭގެ ދިފާއީ ބާރުގެ ފުރިހަމަ ބާރު އުތުރުތިލަފަޅަކަށް ނުހިނގާނެ ކަމަށާ އުތުރުތިލަފަޅަކީ އަސްކަރީ މަރުކަޒަކަށްވާއިރު، އެތަން ހިންގުމުގައި އިންޑިއާގެ ދައުރެއް ބޭއްވުމަކީ ބަލައިގަނެވޭނެކަމެއް ނޫން ކަމަށް ބަޔާނުގައި ބުނެއެވެ. އޭގެއިތުރުން، އެއެއްބަސްވުމާ ގުޅޭ ޕްރެޒެންޓޭޝަން ހުށަހަޅަމުން، ރައީސް އިބުރާހީމް މުހައްމަދު ސޯލިހުގެ ސަރުކާރުން ސޮއިކޮށްފައިވާ އުތުރު ތިލަފަޅާބެހޭ އެގްރީމަންޓަކީ ރައީސް އަބްދުﷲ ޔާމީންގެ ވެރިކަމުގައި ސޮއިކުރައްވާފައިވާ އެގްރީމަންޓެއް ކަމަށް ދެއްކުމަށް އަސްކަރިއްޔާއިން ވަނީ ވަރަށް ބޮޑަށް މަސައްކަތްކޮށްފައިވާ ކަމަށް ވެސް އެބަޔާނުގައި ވަނީ ބުނެފައެވެ.\nމިކަމުން ދޭހަވަނީ ދިވެހި އަސްކަރިއްޔާގެތެރެއަށް ސިޔާސީ ނުފޫޒު އިންތިހާއަށް ފޯރުވަމުންދާކަމެވެ. ދިވެހި އަސްކަރިއްޔާގެ ތެރެއަށް ސިޔާސީ ނުފޫޒު ވެއްދުމަކީ އިއާދަނުކުރެވޭފަދަ ގެއްލުން ގައުމަށް ލިބިދާނެ ކަމެކެވެ. ދިވެހި އަސްކަރިއްޔާއަށް ވަސީލަތްތައް ހޯދުމުގެ މުހިންމުކަން ފާހަގަ ކުރަމެވެ. ރައީސް ޔާމީންގެ ވެރިކަމުގައި ދިވެހިއަސްކަރިއްޔާ ބާރުވެރިކުރުވައި ތަރައްގީ ކުރެއްކުރެއްވުމަށް ގިނަގުނަ މަސައްކަތްތަކެއް ވަނީ ކުރައްވާފައެވެ. ނަމަވެސް، އިންޑިޔާއާއެކު ހަދާފައިވާ އެކްޝަން ޕްލޭންގައި، އުތުރުތިލަފަޅު ތަރައްޤީކޮށް އެތަން އޮޕަރޭޝަނަށް ގެނައުމުގައި އަދި އޭގެ ފަހުންވެސް، އެއްވެސްގޮތެއްގައި، އެއްވެސް ޤައުމެއްގެ މިލިޓަރީ ސިފައިން އުތުރުތިލަފަޅުގައި ތިބުމަށް އެއްބަސްވެފައެއް ނުވާނެއެވެ.\nއެފަދަ އެއްބަސްވުމެއްގައި ބޭރުގެ އެއްވެސް ގައުމަކާއެކު ރައީސް ޔާމީންގެ ސަރުކާރުން ސޮއި ނުކުރީ ގައުމުގެ ސިޔާދަތަށް ނުރައްކާވާތީ ކަމަށް ވެސް ބަޔާނުގައި ވަނީ ބުނެފައެވެ.\nބަޔާނުގައި އިތުރަށް ބުނީ އުތުރުތިލަފަޅުގެ އެއްބަސްވުމަކީ ގާނޫނުއަސާސީއާ ހިލާފަށް، ދިވެހިގައުމުގެ މިނިވަންކަމާ ސިޔާދަތު ގެއްލޭގޮތަށް ހަދާފައިވާ، އޭގެ ޒާތުގައި ބާތިލް އެގްރީމަންޓެއް ކަމަށެވެ. އެއެއްބަސްވުން އުވާލުމަށާ ދިވެހިރާއްޖޭގައި ތިބި އިންޑިޔާ ސިފައިން ފޮނުވާލުމަށް ދިވެހި ސަރުކާރަށް ކޯލިޝަނުން ތަކުރާރުކޮށް ގޮވާލާ ކަމަށް ވެސް ބަޔާނުގައި ބުނެއެވެ.\nހަމައެހެންމެ ގާނޫނުއަސާސީއާ ހިލާފު އެއްބަސްވުމެއް ހަދާ، ރައްޔިތުންގެ މަޖިލީހަށާއި ރައްޔިތުންނަށް ނާންގާ، އެތައް ދުވަހެއް ވަންދެން ސިއްރު ކުރުމަށްފަހު، އެކަން ދިފާއު ކުރުމަކީ ދިވެހި ގައުމަށް ހިޔާނާތްތެރިވެ، ގައްދާރުވެފައިވާ ހާއިނުންތަކެއްގެ ފިނޑި އަމަލެއް ކަމަށް ވެސް ބަޔާނުގައި ވަނީ ބުނެގައެވެ.\nއެކަމުގައި ޝާމިލްވާ އެންމެން ވަގުތުން އިސްތިއުފާ ދިނުމަށް އިދިކޮޅުން ގޮވާލާފައިވާއިރު އެކޯލިޝަންގެ ވެރިކަމެއްގައި ދިވެހި ޖުމްހޫރިއްޔާގެ ގާނޫނުއަސާސީގެ 115 ވަނަ މާއްދާގެ (ފ) ގެ (2)އާ ހިލާފަށް ހަދާފައިވާ ހުރިހާ އެގްރީމެންޓްތަކެއް އުވާލާނެ ކަމުގެ ޔަގީންކަން ރައްޔިތުންނަށް ވަނީ ދީފައެވެ.\nހަބަރު ޕީއެންސީ ޕީޕީއެމް


Dhe raeesun MDP ge campaign poster harukuravvan nukunnavanee - One Online\nރައީސް ސޯލިހާއި ރައީސް ނަޝީދު، ތިލަދުންމަތީ ދަތުރުގެ ބައިވެރިންނާއެކު ވައިކަރަދުއަށް ވަޑައިގަންނަވަން ބޯޓުގައި --- ފޮޓޯ/ އެމްޑީޕީ\nދެ ރައީސުން އެމްޑީޕީގެ ކެމްޕޭން ޕޯސްޓަރު ހަރުކުރައްވަން ނުކުންނަވަނީ\nމޯލްޑިވިއަން ޑިމޮކްރެޓިކް ޕާޓީ (އެމްޑީޕީ)އިން ލޯކަލް ކައުންސިލް އިންތިހާބުގެ ކެމްޕެއިނަށް ބޭނުންކުރާނެ ޕޯސްޓަރު ހަރުކުރުމަށް ހޮނިހިރު ދުވަހު މުޅި ރާއްޖޭގައި ބޮޑު ހަރަކާތެއް ބޭއްވުމަށް ތައްޔާރުވެއްޖެއެވެ.\nއެމްޑީޕީން ބުނީ މި ހަރަކާތް ފެށުމަށް ހަމަޖެހިފައިވަނީ ހޮނިހިރު ދުވަހުގެ ހެނދުނު 09:00 ގައި ކަމަށާއި މާލޭގައި މި ހަރަކާތް ފެށުމަށް ހަމަޖެހިފައިވަނީ އެމްޑީޕީގެ މައި ހަރުގެއިން ކަމަށެވެ.\nމި ހަރަކާތުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ބައިވެރިވެވަޑައިގަތުމަށް ހަމަޖެހިފައިވާ ކަމަށްވެސް އެމްޑީޕީން ބުނެއެވެ.\nއެމްޑީޕީން ބުނީ ދެ ރައީސުން މި ހަރަކާތުގައި ބައިވެރިވެވަޑައިގަންނަވާނީ އެމްޑީޕީގެ ހަރުގޭގައި އޮންނަ ސައިފޮދަކަށް ފަހު ހޮނިހިރު ދުވަހުގެ 9:30 ގައި ކަމަށެވެ. އަދި މާލޭގެ އެކި ސަރަހައްދުތަކުގައި ޕޯސްޓަރު ހަރުކުރުން ހެނދުނު 10:00ގައި ފައްޓަވައިދެއްވުމާއެކު މުޅި ރާއްޖޭގައި މި ހަރަކާތް އެއްފަހަރާ ކުރިއަށްގެންދާނެ ކަމަށްވެސް އެމްޑީޕީން ބުނެއެވެ.\nމުޅި ރާއްޖޭގައި އެކީ އެއްފަހަރާ ހިންގުމަށް ހަމަޖެހިފައިވާ މި ހަރަކާތް މެންދުރު 12:00 އިން މެންދުރުފަހު 2:00އަށް މެދުކަނޑާލުމަށްފަހު، މެންދުރުފަހު 2:00 އިން ހަވީރު 6:00އަށް ޕޯސްޓަރު ހަރުކުރުމުގެ ހަރަކާތް ކުރިއަށްގެންދާނީ ރާއްޖޭގެ ރަށްތަކުގެ އިތުރުން ވިލިމާލެ އަދި ހުޅުމާލޭގައި ކަމަށް އެމްޑީޕީން ބުނެއެވެ.\nކައުންސިލް އިންތިހާބަށް އެމްޑީޕީން ކޮންމެ ރަށަކަށް މެނިފެސްޓޯއެއް ތައްޔާރުކުރާއިރު އެމްޑީޕީން ވާދަކުރާނެ ކެންޑިޑޭޓަކު ކަނޑައެޅިފައި ނެތް ގޮނޑިތަކަށް ކެންޑިޑޭޓުން ހަމަޖެއްސުމުގެ މަސައްކަތްވެސް އަންނަނީ ކުރަމުންނެވެ.\nކައުންސިލް އިންތިހާބަށް ކުރިމަތިލުމުގެ ފުރުސަތު ހުޅުވާލާފައިވާއިރު މިމަހުގެ 20 ވަނަ ދުވަހުގެ ނިޔަލަށް އެ މުއްދަތު ހަމަވާނެކަމަށް އިލެކްޝަންސް ކޮމިޝަނުން ބުނެއެވެ.\nގުޅޭ ޓެގު އެމްޑީޕީ ރައީސް އިބްރާހިމް މުހައްމަދު ސޯލިހު ކުރީގެ ރައީސް މުހައްމަދު ނަޝީދު ލޯކަލް ކައުންސިލް އިންތިޚާބު


Rakka road race: Beynunvaa amaazah vaasil vejje\nރައްކާ ރޯޑް ޝޯވް\nރައްކާ ރޯޑްރޭސްގައި ބޭނުންވާ އަމާޒަށް ވާސިލްވެއްޖެ ކަމަށް ފުލުހުން ބުނެފި\n20 ޖެނުއަރީ 2021 - 13:12:59\nފުލުހުންނާއި އެލައިޑް އިންޝުއަރެންސް ކޮމްޕެނީ ގުޅިގެން ކުރިއަށް ގެންދާ ރައްކާ ރޯޑް ޝޯގެ ފުރަތަމަ ހަރަކާތެއްގެ ގޮތުން ފެށި ރައްކާ ރޯޑް ސޭފްޓީ ރަންއަށް ދުވުމަށް ކަނޑައެޅި ކިލޯމީޓަރުގެ އަމާޒަށް ވާސިލްވެއްޖެ ކަމަށް ފުލުހުން ބުނެފި އެވެ.\nޖެނުއަރީ އަށްވަނަ ދުވަހުގެ ހަވީރު ފެށި ރައްކާ ރޯޑް ސޭފްޓީ ރަންގައި ދުވުމަށް ކަނޑައަޅާފައިވާ ކިލޯމީޓަރުގެ އަމާޒަކީ 2018 އިން 2020 އަށް ހިނގާފައިވާ މަގުމަތީގެ އެކްސިޑެންޓްތަކުގެ އަދަދު ކަމަށްވާ 5665 އެވެ. އެގޮތުން އިއްޔެއާ ހަމައަށް ދުވުމުގެ ބައިވެރިން ވަނީ 6059 ކިލޯމީޓަރު ހަމަކޮށްފައި ކަމަށް ފުލުހުން މައުލޫމާތު ދެއެވެ.\nމަގުމަތީގެ ސަލާމަތާއި ރައްކާތެރިކަމާ ގުޅޭ މެޖެސުތައް ގިނަ ބަޔަކަށް ފޯރުކޮށްދިނުމުގެ ގޮތުން ކުރިއަށް ގެންދާ "ރައްކާ ރޯޑް ސޭފްޓީ ރަން" ކުރިއަށް ދަނީ 2018 އިން 2020 އަށް ހިނގާފައިވާ މަގުމަތީގެ އެކްސިޑެންޓްތަކުގެ އަދަދު ކަމަށްވާ 5665 ހިމެނޭ ގޮތަށް ދުވުމުގައި ބައިވެރިވާ ދުވުންތެރިން ދުވާ ކިލޯ މީޓަރުން އެ އަދަދު އުނިކުރެވޭ ގޮތަށެވެ.\nއެ ރޯޑް ސޭފްޓީ ރަން ޖެނުއަރީ 31 ވަނަ ދުވަހުގެ ނިޔަލަށް ކުރިއަށްދާނެ ކަމަށް ފުލުހުން މައުލޫމާތުދެ އެވެ.\nފުލުހުންނާއި އެލައިޑް އިންޝުއަރެންސް އަދި ރަން ފޯ މޯލްޑިވްސް ގުޅިގެން ކުރިއަށް ގެންދާ މި ދުވުމުގައި 850 އަށް ވުރެ ގިނަ މީހުން ބައިވެރިވެފައިވާ އިރު ދުވުމުގައި ބައިވެރިވާ ފަރާތްތަކަށް މަގުމަތީގެ ސަލާމަތާއި ރައްކާތެރިކަމަށް ހޭލުންތެރިކުރުމަށް ތަފާތު މެސެޖުތައް ހިމެނޭ ޓީޝާޓަކާއި މެޑަލްއެއް ދޭ ގޮތަށް ވަނީ ހަމަޖެހިފަ އެވެ.


Dholhu million tourist in mi mahu hamavaane: Ali Waheed | Mihaaru\nޓޫރިޒަމް މިނިސްޓަރު އަލީ ވަހީދު މިއަދު ނޫސްވެރިންނާ ވާހަަކަ ދައްކަވަނީ. -- ފޮޓޯ: މިހާރު\nދޮޅު މިލިއަން ޓޫރިސްޓުން މި މަހު ހަމަވާނެ: އަލީ ވަހީދު\n12 ނޮވެމްބަރ 2019 - 13:027comments\nސްޕެއިނަށް ކުރެއްވި ދަތުރު ނިންމަވާލެއްވުމަށް ފަހު ރާއްޖެ ވަޑައިގެން އެއާޕޯޓްގައި ނޫސްވެރިންނާ ވާހަކަ ދައްކަވަމުން އަލީ ވަހީދު ވިދާޅުވީ، މި ސަރުކާރަށް އެއް އަހަރުވެ، ހަފްތާއެއްވާ ފަހުން 1.5 މިލިއަން ޓޫރިސްޓުން ހަމަވާނެ ކަމަށެވެ. އޭނާ ވިދާޅުވި ގޮތުގައި މިއީ ރާއްޖެ އަށް ލިބުނު ސުލްހަ މަސަލަސްކަމުގެ ސަބަބުން ލިބުނު ކުރިއެރުމެކެވެ.\nރާއްޖެއަށް 1.5 މިލިއަން ޓޫރިސްޓުން ގެނައުމުގެ އަމާޒު ހިފާފައިވާކަން ރައީސް އިބްރާހިމް މުހައްމަދު ސޯލިހް އިއުލާނުކުރެއްވީ މި އަހަރުގެ ރިޔާސީ ބަޔާނުގަ އެވެ.\n"ވަރަށް ކާމިޔާބު އަހަރެއްގެ ގޮތުގައި މިއަހަރު އަޅުގަނޑުމެންނަށް ހާސިލުވެގެން މިދިޔައީ. އެކަމަށްޓަކައި ރާއްޖޭގެ ހުރިހާ ރައްޔިތުންނަށާއި ޓޫރިޒަމް އިންޑަސްޓްރީގެ ހުރިހާ އެންމެންނަށް ޝުކުރު އަދާކުރަން. އަދި މިހާރު ފޯކާސްޓް ދައްކާ ގޮތުން އިތުރު އެއް ލައްކައަކާ އެކު 1.6 މިލިއަނަށް ދިޔުން އެއީ އެކަށީގެންވާ ކަމެއް،" އޭނާ ވިދާޅުވި އެވެ.\nމިދިޔަ އަހަރު ރާއްޖެއަށް ޒިޔާރަތްކުރީ 1.4 މިލިއަން ޓޫރިސްޓުންނެވެ.\nއަލީ ވަހީދު ވިދާޅުވީ، ރާއްޖޭގެ ޓޫރިޒަމް އެކި ދާއިރާ އަށް ފުޅާކޮށް ކުރިއެރުވުމަށްޓަކައި މުހިއްމު ގިނަ ކަންކަން ކުރުމަށް ރާވާފައިވާ ކަމަށެވެ. އެގޮތުން އަންނަ އަހަރު ޓޫރިޒަމް ހަފުތާ ފާހަގަކުރުމަށް ދުރާލައި ރާވައިގެން ގިނަ ހަރަކާތްތައް ހިންގާނެ ކަމަށް އޭނާ ވިދާޅުވި އެވެ.\n"ދުނިޔޭގެ ކުރީގެ ތަރިންގެ ޓީމެއް ރާއްޖެ ޒިޔާރަތްކޮށް، އެ ކުޅޭ މެޗްތަކުގެ ތަފްސީލުތައް ދޭނަން. އެގޮތުން ދުނިޔޭގެ މޮޅު ކުޅުންތެރިޔާގެ މަގާމު ހޯދާފައިވާ ކުޅުންތެރިން ހިމެނޭނެ،" އޭނާ ވިދާޅުވި އެވެ.\nމީގެ އިތުރުން އަންނަ އަހަރު ސްކޫބާ ޑައިވިންގެ ރެކޯޑެއް ހެދުމަށް ޓޫރިޒަމް މިނިސްޓްރީން ވަނީ ނިންމައިފަ އެވެ. އެގޮތުން ރާއްޖޭގެ ރަށެއްގެ ވަށައިގެން 500 މީހުންނާ އެކު ސްކޫބާ ޑައިވިނަށް ދިއުމުގެ ރެކޯޑު ހަދާނެ ކަމަށް އަލީ ވަހީދު ވިދާޅުވި އެވެ.\nއިތުރު ލިޔުންތައް ޓޫރިޒަމް މިނިސްޓްރީ އަލީ ވަހީދު، ޓޫރިޒަމް މިނިސްޓަރު


ފްލެޓް ޕޯޓަލްގައި 10،000 މީހުން ރަޖިސްޓްރީ ވެއްޖެ – Dhen.mv\nފްލެޓް ޕޯޓަލްގައި 10،000 މީހުން ރަޖިސްޓްރީ ވެއްޖެ\nJanuary 28, 2020 - 10:40 am\nކިއުގައި ނުޖެހި ފްލެޓުތަކަށް ހުށަހެޅޭ ޕޯޓަލްގައި 10،000 އަށްވުރެ ގިނަ މީހުން ރަޖިސްޓަރީ ވެފައިވާ ކަމަށް ހައުސިން މިނިސްޓްރީން ބުނެފި އެވެ.\n"މަގޭ ހިޔާވެހި" ޕޯޓަލް ލޯންޗު ކުރީ މިދިޔަ އަހަރު ފެބްރުއަރީ މަހުގެ ތެރޭގަ އެވެ. އެއީ ސަރުކާރުން ބޯހިޔާވެހިކަމުގެ މަޝްރޫއުތަކަށް ކުރިމަތިލާން ހުޅުވާލުމުން ކިއޫގައި ޖެހި ފޯމް ނަގައިގެން ހުށަހެޅުމުގެ ބަދަލުގައި އެކަމަށް ހާއްސަ ވެބްސައިޓެއްގައި ރެޖިސްޓާވެގެން ފްލެޓަށް ހުށަހެޅޭ ނިޒާމެކެވެ.\nހައުސިން މިނިސްޓްރީގެ އެގްޒެކްޓިވް ޑިރެކްޓަރު ހަސަން ހައްސާމް ވިދާޅުވީ ވަރަށް އަވަހަށް ބޯހިޔާވެހިކަމުގެ މަޝްރޫއުތަކަށް ހުޅުވާލާނެ ކަމަށާއި އެ ސްކީމްތަކަށް އެންމެ ފަސޭހައިން ކުރިމަތިލެވޭނީ ޕޯޓަލް މެދުވެރިކޮށް ކަމަށެވެ. އެގޮތުން މިހާރު ވެސް 10،000 އަށް ވުރެ ގިނަ މީހުން ރެޖިސްޓާވެފައިވާ ކަމަށެވެ.\nއޭނާ ވިދާޅުވީ ކުރިއަށް އޮތް ތަނުގައި ޕެންޝަން އޮފީހާއެކު މައުލޫމާތު ހިއްސާ ކުރުމުގެ އެއްބަސްވުމެއްގައި ސޮއިކުރުމުގެ މަސައްކަތް ކުރަމުން އަަންނަ ކަމަށާއި އެ ފަރާތްތަކުން ފޯރުކޮށްދޭ މައުލޫމާތުގެ ސަބަބުން ޕޯޓަލް އިތުރަށް ފުރިހަމަވެ ރަޖިސްޓާ ކުރާ ފަރާތްތަކަށް ޕޯޓަލް ބޭނުން ކުރަން އިތުރު ފަސޭހަތަކެއް ވެގެންދާނެ ކަމަށެވެ.\nހައުސިން މިނިސްޓްރިން ކުރިން ބުނި ގޮތުގައި ސަރުކާރުން ބޯހިޔާވެހިކަމުގެ ސްކީމެއް ހުޅުވާލުމާއެކު އެ ޕޯޓަލްގައި ފެންނަން ހުންނާނެ އެވެ. ނަމަވެސް އެ ޕޯޓަލްގައި 10،000 މީހުން ރަޖިސްޓާވި އިރު މިހާތަނަށް އެއްވެސް ފްލެޓް ސްކީމްއެއް ހުޅުވާލާފައި ނުވެ އެވެ.


Hulhumeedhoo in masthuvaa thakehchaa eku meehaku hayyaru kohfi - AO News\nހުޅުމީދޫ އިން މަސްތުވާތަކެއްޗާއެކު މީހަކު ހައްޔަރުކޮށްފި\nފުލުހުންގެ އިންޓެލިޖެންސާއި ހުޅުމީދޫ ޕޮލިސް ސްޓޭޝަނުގައި މަސައްކަތްކުރާ ފުލުހުން ގުޅިގެން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nފުލުހުން ބުނީ ހުޅުމީދޫގައި މަސްތުވާތަކެތި ގެންގުޅެ އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ޑިސެމްބަރ 1 ވަނަ ދުވަހުގެ 16:45 އެހާކަންހާއިރު ހައްޔަރުކޮށްފައިވަނީ އުމުރުން 52 އަހަރުގެ ދިވެހި ފިރިހެނަކު ކަމަށެވެ.\nއަދި ބަނދަރުމަތިން އެ މީހާ ހައްޔަރުކޮށް ބަލައިފާސްކުރިއިރު، މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 90 ރަބަރު ޕެކެޓް ފެނިފައިވާ ކަމަށްވެސް ފުލުހުން ބުނެއެވެ.\nއެ މައްސަލާގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް މީދޫ މެޖިސްޓްރޭޓް ކޯޓަށް ހާޟިރުކުރުމުން މިނިސްޓްރީ އޮފް ހޯމް އެފެއަރޒުން ކަނޑައަޅާ ތަނެއްގައި ބަންދުގައި ބެހެއްޓުމަށް އަށް ދުވަހުގެ މުއްދަތު ވަނީ ދީފައެވެ.\nމިދިޔަ ހޮނިހިރު ދުވަހުވެސް ފުލުހުން ވަނީ އައްޑޫ ސިޓީގައި މަސްތުވާތަކެތީގެ ދެ އޮޕަރޭޝަނެއް ހިންގައި މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nއެގޮތުން ފޭދޫގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން އައްޑޫ ސިޓީ ގަން ޕޮލިސް ސްޓޭޝަނާއި ސްޕެޝަލިސްޓް އޮޕަރޭޝަންގެ ފުލުހުންނާއި ފުލުހުންގެ އިންޓެލިޖެންސް ގުޅިގެން ނޮވެމްބަރު 30 ވަނަ ދުވަހުގެ 16:45 ހާއިރު ހިންގި އޮޕަރޭޝަނުގައި ފޭދޫ މަގުމަތިން ވަނީ 19 އަހަރުގެ ފިރިހެނަކު ހައްޔަރުކޮށްފަ އެވެ.\nމަގުމަތިން އެމީހާ ހުއްޓުވައި ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި 75 ސެލޯފިންކޮޅާއި ފިލްމު ހުސްކުރި ދަޅެއް ފެނިފައިވެއެވެ.\nއަދި ނޮވެމްބަރު 30 ވަނަ ދުވަހު އައްޑޫ ސިޓީގައި ފުލުހުން ކުރިއަށް ގެންދިޔަ ދެވަނަ އޮޕަރޭޝަނުގައި ވަނީ ހިތަދޫގެ ދެ ސަރަޙައްދެއް ބަލައިފާސްކޮށް ބަނގުރާކަމަށް ބެލެވޭ އެއްޗެއްހުރި 20 ލީޓަރުގެ ހަ ހަމާއި ބަނގުރާ އުފެއްދުމަށް ބޭނުންކުރާކަމަށް ބެލެވޭ ސާމާނުތަކެއް ހޯދާފައެވެ. ނަމަވެސް އެ މައްސަލައާއި ގުޅިގެން މިހާތަނަށް އެއްވެސް މީހަކު ފުލުހުންގެ ބެލުުމުގެ ދަށަށް ގެނެސްފައެއް ނުވެއެވެ.\nހުޅުމީދޫމަސްތުވާތަކެތިމޯލްޑިވްސް ޕޮލިސް ސަރވިސްޕޮލިސް\nހުޅުމީދޫގައި ހުރި އިޖުތިމާޢީ މައްސަލަތަކާއި، ޞިއްޙީ ޚިދުމަތްތަކާއި ގުޅޭގޮތުން މަޝްވަރާކުރައްވައިފި\nމަކަރާއި ހީލަތުގެ މައްސަލައެއްގައި ތިން މީހަކު ހޯދަން އިޢުލާންކޮށްފި\nޑިސެމްބަރު 3, 2019\nކީއްވެތަ މީދޫމީހެކޭ ޖަހަން ނުކެރުނީ\nހުޅުމީދޫ މެޖިސްޓްރޭޓް ކޯޓުން މައްސަލަތައް ތަހުގީގު ކުރަންފެށީ ކޮންދުވަހަކުތަ. މަހީކުރީ ތަހުގީގުކުރަނީ ފުލުހުންގެ މުއައްސަސާއިންކަމަށް. މިހެން މިއަހާލީ ތިޔަ ޚަބަރުގައި އެވާހަކަ ލިޔެފައޮތީމަ އިނގޭ


އޭ އެމް – Page 8\nމައުމޫނު އުފައްދަވާ ޕާޓީ ގެ ނަމަކީ ޕްރޮގްރެސިވް ޕާޓީ އޮފް މޯލްޑިވްސް\n5 ސެޕްޓެމްބަރ އޭ އެމް\nމި ޕާޓީ އަކީ ވެރިން އަމުރުކޮށްގެން ހިންގާނެ ޕާޓީއެއްނޫން؛ ޚިޔާލު ތަފާތު ވާމީހުން ޕާޓީން ވަތްކެއްނުކުރާނެ ކުރީގެ ރައީސުލްޖުމްހޫރިއްޔާ އަލްއުސްތާޒް މައުމޫން އަބްދުލްގައްޔޫމް އިސްވެ ހުންނަވައިގެން ހައްދަވާ ދެވަނަ ސިޔާސީ ޕާޓީގެ ނަމަކީ ޕްރޮގްރެސިވް ޕާޓީ އޮފް މޯލްޑިވްސް ކަމަށް އެމަނިކްފާން އިއުލާން ކުރައްވައިފިއެވެ. ޒެޑްފެކްޝަނުން ޕާޓީ ހަދާނެކަން އިއުލާން ކުރި ހިސާބުން މައުމޫންުގެ ސަޕޯޓަރުން އިންތިޒާރުކުރަމުންދިއައީ ޕާޓީގެ ނަމަށެވެ. މިހާރު ހިނގަމުންދާ ނޫސްވެރިންގެ ބައްދަލުވުމުގައި މައުމޫން ވިދާޅުވީ އާ ޕާޓީއެއް ހަދަނީ ވަކި މީހަކާއި ދެކޮޅައް ނޫންކަމަށާއި ، އަދި އެއީ ވަކި\nމައުމޫން ދިވެހި ރައްޔިތުންގެ ޕާޓީ(ޑީއާރްޕީ) އިން އިސްތިއުފާދެއްވައިފި\n4 ސެޕްޓެމްބަރ އޭ އެމް\nކުރީގެ ރައީސް އަދި ޑީއާރްޕީގެ ޒައީމް މައުމޫން އަބްދުލް ގައްޔޫމާއެކު ޑީއާރްޕީގެ އިސްބޭފުޅުންތަކެއް ޕާޓީން މިއަދު އިސްތިއުފާދެއްވައިފި އެވެ ޒެޑް ފެކްޝަނުން ޚަބަރުލިބޭ ގޮތުގައި ޒެޑް ފެކްޝަނުގައި ހަރަކާތްތެރިވެވަޑައިގަންނަވާ 227 ބޭފުޅުން ވަނީ ޒައީމް މައުމޫން އާއެކު މިއަދު އިސްތިއުފާދެއްވައިފަ އެވެ. އެބޭފުޅުންގެ ތެރޭގައި ޒައީމް މައުމޫންގެ އާ\nވިލިނގިއްޔަށް ގޮސް މޫދަށް އެރިއުޅުނު 28 އަހަރުގެ މީހަކު މަރުވެއްޖެ\n3 ސެޕްޓެމްބަރ އޭ އެމް\nވިލިނގިއްޔަށް ގޮސް މޫދަށް އެރިއުޅުނު 28 އަހަރުގެ ފިރިހެނަކު މަރުވެއްޖެ އެވެ ފުލުހުން ބުނީ އޭނާ މޫދަށް އެރި އުޅެނިކޮށް ގެއްލިގެން ހޯދަމުން ދަނިކޮށް އޭނާ ފެނިފައި ވަނީ ވިލިނގިލީ އަބްދުއްރަޙްމާން ޕްރީ ސްކޫލާ ދިމާ މޫދު ތެރެއިން އޭނައާ އެކު ދަތުރު ދިޔަބަޔަކަށް ކަމަށެވެ. އޭނާ ފެނުމާއެކު ވިލިނގިލި ހޮސްޕިޓަލަށް ފަރުވާ ދިނުމަށް ގެންދިޔަ ކަމަށާއި އިތުރަށް ފަރުވާދިނުމަށް ޕޮލިސް ލޯންޗެއްގައި މާލެ ގެނައި އިރު މަރުވެފައިވާކަމަށް އައިޖީއެމް ހޮސްޕިޓަލުން ބެއްލެވި ޑޮކްޓަރު މަޢުލޫމާތު ދިން ކަމަށް ވެސް ފުލުހުން ބުންޏެވެ. އޭނާ\nއިލްހާމް ، ޑީއާރުޕީގެ ނާއިބް ލީޑަރުކަމުން އިސްތިއުފާ ދެއްވައިފި\nދިވެހި ރައްޔިތުންގެޕާޓީގެ ޑެޕިއުޓީ ލީޑަރުކަމުގެ މަގާމުގައި ހުންނެވި ގެމަނަފުށީ ދާއިރާގެ މެމްބަރު އިލްހާމް އަޙުމަދު އެޕާޓީގެ ނައިބް ލީޑަރުކަމުން އިސްތިއުފާ ދެއްވައިފިއެވެ. ޕާޓީގެ ލީޑަރު އަހުމަދު ތަސްމީން އަލީއަށް


Sarukaaruge madumaithiri kamakee balikashikameh noon: Azima | Mihaaru\nއާޒިމާ ނޫސްވެރިންނަށް މައުލޫމާތު ދެއްވަނީ-- އޭނާ ވިދާޅުވީ ގާނޫނާ ހިލާފު ކަންކަން ހުއްޓުވާނެ ކަމަށް-- މިހާރު ފޮޓޯ\nސަރުކާރުގެ މަޑުމައިތިރި ކަމަކީ ބަލިކަށިވުމެއް ނޫން: އާޒިމާ\n16 މާޗް 2018 - 23:19 56 comments\nއިދިކޮޅު ފަރާތްތަކުން މިހާރު މާލޭގައި ކުރިއަށް ގެންދާ މުޒާހަރާއާ ގުޅިގެން ޕީޕީއެމުން ބާއްވާ ނޫސްވެރިންގެ ބައްދަލުވުމުގައި އާޒިމާ ވިދާޅުވީ ސަރުކާރުން ކުރަން ޖެހޭކަމެއް ކުރާނެ ކަމަށާއި ގާނޫނާ ހިލާފަށް ކުރާ ކޮންމެ ކަމެއް ހުއްޓުވާނެ ކަމަށެވެ.\nއާޒިމާ ވިދާޅުވީ ސުޕްރީމް ކޯޓުގެ އަމުރަކީ ވެސް ގާނޫނާ ޚިލާފު އަމުރެއް ނަމަ މިސަރުކާރުން އެކަން ތަންފީޒު ނުކުރާނެ ކަމަށެވެ.\n"ސުޕްރީމް ކޯޓުން ރައީސުލްޖުމްހޫރިއްޔާ ހައްޔަރު ކުރެއްވުމަށް އަމުރެއް ކުރެއްވިޔަސް މިހާރު އޮތް ގާނޫނުއަސާސީގެ ދަށުން އެއީ ކުރެވެން އޮތް ކަމެއް ނޫން. އެހެންވީމަ އަޅުގަނޑުމެން އެކަން ވެސް ތަންފީޒެއް ނުކުރާނަން." އާޒިމާ ވިދާޅުވި އެވެ.\nސިޔާސީ އިދިކޮޅު ލީޑަރުން ހިމެނޭ ގޮތަށް ނުވަ ގައިދީ އަކު މިނިވަން ކުރުމަށް މިދިޔަ މަހުގެ އެކެއްގައި ސުޕްރީމް ކޯޓުން ނެރުނު އަމުރު ތަންފީޒު ނުކޮށް، ސަރުކާރުން ވަނީ ކުއްލި ނުރައްކަލުގެ ހާލަތު އިއުލާންކޮށް އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ހައްޔަރުކޮށްފަ އެވެ.\nއެ އަމުރުގެ އެ ބައި ކުއްލި ނުރައްކަލުގެ ހާލަތު އިއުލާން ކުރުމަށް ފަހު، ތިން ފަނޑިޔާރުންގެ އިއްތިފާގުން ބާތިލް ކޮށްފައިވާތީ އެ އަށް އަމަލު ކުރަން ނުޖެހޭނެ ކަމަށް ސަރުކާރުން ބުނެ އެވެ.\nގާނޫނުއަސާސީގައި އެއްވެ އުޅުމާއި ބަސް ބުނުމުގެ މިނިވަން ކަން ފަދަ ހައްގުތައް ލިބިގެންދާއިރު ސަރުކާރުން އެ ކަންކަމަށް ހުރަސް އަޅާ ކަމަށް އިދިކޮޅު ފަރާތްތަކުން ދަނީ ބުނަމުންނެވެ.\nއާޒިމާ މިރޭ ވިދާޅުވީ ސަރުކާރުގެ އޮނިގަނޑު އޮންނާނީ ވަކި މާއްދާއެއް ތަރުޖަމާ ކޮށްގެން ތަންފީޒު ކުރެވޭ ގޮތަކަށް ނޫން ކަމަށެވެ.\nއިތުރު ލިޔުންތައް އާޒިމާ ޝަކޫރު ސަރުކާރު ސުޕްރީމް ކޯޓް އިދިކޮޅު ފަރާތްތައް ޕީޕީއެމް ކުއްލި ނުރައްކަލުގެ ހާލަތު މުޒާހަރާ


މަޖިލީހުގެ މި އަހަރު\n→ ރޭޕް ކުރުމާއި ޖިންސީ އަނިޔާ ކުރުމާއި ޖިންސީ ގޯނާ ކުރުން ސުޕްރީމް ކޯޓުގެ ޙުކުމާއި އޭ.ސީ.ސީގެ މަސައްކަތް ← މަޖިލީހުގެ މި އަހަރު ތާރީޚް:9ސެޕްޓެމްބަރ 2012 (pdf)ދައުލަތުގެ މައިގަނޑު ތިން ބާރުގެ ތެރެއިން ރައްޔިތުންގެ މަޖިލިހަކީ، ދައުލަތް ހިންގުމުގެ އެންމެ މުހިންމު އެއް ބާރެވެ. އެހެން ބާރުތައް ރަނގަޅު މަގަށް ހިންގުމުގައި، އަދި ރަނގަޅު މަގުން ހިނގަމުންދިޔުމުގައި، މަޖިލީހުގެ ނިންމުންތަކާއި މަޖިލީހުގެ މަސައްކަތްތައް މުހިންމު ދައުރެއް އަދާކުރެއެވެ.\nއަޅުގަނޑުމެންގެ ދައުލަތް ހިންގުމުގެ ނިޒާމު ބިނާކޮށްފައިއޮތީ، މަޖިލީހުގެ ދައުރަކީ، މުޅި ދައުލަތުގެ ނަޒަރުން ބަލާއިރު، މަރުކަޒުކުރެވިގެންވާ އަސާސީ ދައުރެއް އޮތް ތަނެއްގެ ގޮތުގައެވެ.\nއެހެންނަމަވެސް، މިއަހަރުގެ މިހާތަނަށް ބަލާލާއިރު، ފެންނަންއޮތް މަންޒަރު އެހާ ހިތްގައިމެއް ނޫނެވެ.\nމަޖިލިހުގެ ވެބްސައިޓުގެ އަންނަނިވި ލިންކުގައި ޝާއިއުކޮށްފައިވާ މަޖިލީހުގެ މިއަހަރުގެ ޖަލްސާތަކުގެ ޚުލާޞާތަކަށް ބަލާލާއިރު އަންނަނިވި ޙަޤީޤަތްތައް ހާމަވެއެވެ.\nޖަނަވަރީ – މަހަކީ، މަޖިލިސް ގަވާއިދުން ރިސެސްގައި އޮންނަ ޗުއްޓީ މަހެކެވެ.\nފެބްރުއަރީ – މަހަކީ، މަޖިލިސް ގަވާއިދުން ރިސެސްގައި އޮންނަ ޗުއްޓީ މަހެކެވެ.\nމާޗް – މަޖިލިސް ހުޅުވަން 1 ގަޔާއި 19 ގައި ބޭއްވި ދެ ޖަލްސާއާއެކު ބޭއްވުނީ، މުޅިމަހު ޖުމްލަ2ޖަލްސާއެވެ. އެއްވެސް ޢާންމު މަސައްކަތެއް އެމަހަކު ނުވެއެވެ.\nއޭޕްރިލް – ޖަލްސާ އޮންނަންޖެހެނީ، ޖުމްލަ 13 ދުވަހެވެ. އެ 13 ޖަލްސާގެ ޖުމްލަ ވަގުތަށް ވާނީ 58 ގަޑިއިރާއި 30 މިނެޓެވެ. އެކަމަކު ބޭއްވުނު ޖަލްސާތައް ބޭއްވުނު ވަގުތުގެ ޖުމްލައަކީ، 38 ގަޑިއިރާއި 26 މިނެޓެވެ.\nމެއި – މަހަކީ، މަޖިލިސް ގަވާއިދުން ރިސެސްގައި އޮންނަ ޗުއްޓީ މަހެކެވެ.\nޖޫން – ޖަލްސާ އޮންނަންޖެހެނީ، ޖުމްލަ 12 ދުވަހެވެ. އެ 12 ޖަލްސާގެ ޖުމްލަ ވަގުތަށް ވާނީ 54 ގަޑިއިރެވެ. އެކަމަކު ބޭއްވުނު ޖަލްސާތައް ބޭއްވުނު ވަގުތުގެ ޖުމްލައަކީ، 34 ގަޑިއިރާއި 57 މިނެޓެވެ.\nޖުލައި – ޖަލްސާ އޮންނަންޖެހެނީ، ޖުމްލަ 14 ދުވަހެވެ. އެ 14 ޖަލްސާގެ ޖުމްލަ ވަގުތަށް ވާނީ ރަމަޟާންމަހު ވަގުތަށް އައިބަދަލާއެކު، ޖުމްލަ 51 ގަޑިއިރެވެ. އެކަމަކު ބޭއްވުނު ޖަލްސާތައް ބޭއްވުނު ވަގުތުގެ ޖުމްލައަކީ، 17 ގަޑިއިރާއި 48 މިނެޓެވެ.\nއޯގަސްޓް – ބޭއްވީ5އޯގަސްޓްގައި އޮތް ޖަލްސާ އެކަންޏެވެ. އެ ޖަލްސާގެ ދިގުމިނަކީ، 14 މިނެޓެވެ.\nސެޕްޓެމްބަރ – މަހަކީ، މަޖިލިސް ގަވާއިދުން ރިސެސްގައި އޮންނަ ޗުއްޓީ މަހެކެވެ.\nކުރެވުނު މައިގަނޑު މަސައްކަތަށް ބަލާއިރު ފާހަގަކުރެވެނީ އަންނަނިވި ކަންކަން އެކަންޏެވެ.\nނާއިބުރައީސްގެ ނަން ފާސްކުރުމާއި 14 ވަޒީރަށް ރުހުން ދިނުމެވެ.\n2011 ވަނައަހަރު މަސައްކަތް މައިގަނޑުގޮތެއްގައި ނިމި، މިއަހަރުގެ މަސައްކަތުގެ ތެރެއަށް ވަދެގެންގޮސްފައިވާ5ބިލެއް ފާސްކުރުމެވެ. އެ5ބިލަކީ، ގެވެށި އަނިޔާ ހުއްޓުވުމުގެ ބިލާއި، ވިޔަފާރި ރަޖިސްޓްރީކުރުމުގެ ބިލާއި، ވިޔަފާރި ފައިދާއިން ޓެކްސް ނެގުމުގެ ބިލާއި، އަމިއްލަ ފަރުދުންގެ ވިޔަފާރީގެ ބިލާއި، ތެލެސީމިއާ ކޮންޓްރޯލްކުރުމުގެ ބިލެވެ.\nދެންކުރެވުނު ކަމަކީ، ކޮމިޓީތަކަށް މެންބަރުން ހަމަޖެއްސުމެވެ.\nމަޖިލީހުގެ ވެބްސައިޓުން ލިބެންހުރި މަޢުލޫމާތުން އަޅުގަނޑު އެކުލަވާލި ދެ ކަރުދާހެއް މި ދެ ލިންކުން ފެނިވަޑައިގަންނަވާނެއެވެ. ފުރަތަމަ ކަރުދާހަކީ، މަޖިލިސް ބައްދަލުވި ދުވަސްތަކާއި ވަގުތު އެނގިވަޑައިގަންނަވާނެ ކަރުދާހެކެވެ. ދެވަނަ ކަރުދާހަކީ، މަޖިލީހުން ފާސްކުރި ކަންކަން އެނގިވަޑައިގަންނަވާނެ ކަރުދާހެކެވެ.\nމައިގަނޑުގޮތެއްގައި ދަންނަވަންޖެހެނީ، މިއަހަރުގެ މިހާތަނަށް އައިއިރު، މަޖިލިސް، ގަވާއިދުން4މަސް ޗުއްޓީގައި ހޭދަކޮށް، 1 މަސް ނޭނގޭކަމަށް ހަދާލައިގެން ޗުއްޓީގައި ހޭދަކޮށް، ޖުމްލަ5މަސް ޗުއްޓީގައި ވޭތުކޮށްފިކަމެވެ. އަދި، މަސައްކަތްކުރުމަށް ބައްދަލުވީ، އެންމެ3މަހުކަމާއި، އެ3މަހުވެސް، މަޖިލީހުގެ ޖަލްސާތައް ބޭއްވެމުން ގޮސްފައިހުރީ، ދެމެމުން ކޫއްތެމުން، މެދުކެނޑެމުން ކަހަލަ ގޮތަކަށް ކަމެވެ. ފާހަގަކޮށްލެވޭ މުހިންމު މަސައްކަތެއް ނުކުރެވޭ ކަމެވެ. ފާސްކުރި ބިލުތަކަކީވެސް، 2011 ގައި ގާތްގަނޑަކަށް ނިމި، ވޯޓަށް އަހަންހުރި ބިލުތަކެއް ކަމެވެ.\nފަޒީލް އަދި ލިބޭވަރު ތަންކޮޅެއް މަދީހެން ހީވަނީ.\n10 ސެޕްޓެމްބަރ 2012 | 23:10 ދުވަހުގެ މުތް”ކަނޑު މަޑު ވަގުތުތަކުގައި، ކޮންމެ މީހަކަށްވެސް ހުންގާނު ހިފާލެވިދާނެއެވެ.“